ועדת הכלכלה, כנסת 19, פרוטוקול מספר 209, 2014-02-13 10:00

אבישי ברוורמן: רבותיי, בוקר טוב.

אבישי ברוורמן: כבוד השר ישראל כץ, הממונה על ההגבלים העסקיים פרופ' גילה, המנכ"ל עוזי יצחקי, מנהלת הוועדה לאה, היועץ המשפטי איתי, כל מכובדי וכל חברי הכנסת שנמצאים כאן.

אבישי ברוורמן: המטרה שלי, כמו שאמרתי, את כל הרפורמות, אם בנושא המזון, אם בנושא הרכב, לגמור במושב הזה, לכן אני מבקש לעבוד ביסודיות, ברצינות, לא לחזור על נימוקים שכבר נאמרו.

אבישי ברוורמן: אנחנו עוברים.

אבישי ברוורמן: להקראה של כל סעיף וסעיף.

אבישי ברוורמן: המטרה שלנו להגיע לתחרות בשוק הרכב.

אבישי ברוורמן: אנחנו רוצים בביטחון מלא שתהיה בטיחות, שהדברים יעשו כשורה וכהלכה, שהענף יהפוך ליותר תחרותי.

<אבנר פלור: יש לי רק בקשה, אדוני היושב-ראש.

<אבנר פלור: היות ודיוויד עוד שעתיים הולך, הייתי מבקש להתחיל בסעיף 39.

אבישי ברוורמן: בקשה.

אבישי ברוורמן: סעיף 39 – תחרות בתחום ייבוא רכב.

<שרית זוכוביצקי-אור: תחרות בתחום יבוא 39.

<שרית זוכוביצקי-אור: מתן רישיון לפי סימן זה וקביעת תנאים בו או חידושו יראו אותו רכב בגדר זכות כהגדרתה בסעיף 10 לחוק קידום התחרות ולצמצום הריכוזיות, התשע"ד-2013 ויחולו עליהם הוראות סימן ג' בפרק ב' ולא יחול סעיף 18 לחוק האמור.

<שרית זוכוביצקי-אור: אנחנו שינינו את הנוסח הקודם על מנת שהחוק הזה ידבר יחד עם חוק הריכוזיות שנחקק לאחרונה על ידי הכנסת.

<שרית זוכוביצקי-אור: המשמעות היא שרישיון יבואן, שלושת סוגי הרישיונות יהיו זכויות כמשמעותן בחוק הריכוזיות.

<שרית זוכוביצקי-אור: המשמעות של כך היא שהמאסדר – במקרה שלנו שר התחבורה - יוכל לשקול שיקולי תחרות ענפית כאשר הוא בא לתת את הרישיון.

<איתי עצמון: מנהל אגף הרכב נותן את הרישיונות.

<שרית זוכוביצקי-אור: המנהל.

<איתי עצמון: אני רוצה להוסיף ולהשלים את דבריה של עו"ד זוכוביצקי לגבי המשמעות של החלת חוק הריכוזיות.

<איתי עצמון: לפי סעיף 11(ג) לחוק, מי שמוסמך לפי דין החל על ההקצאה לקבוע כללים בעניינה הוא שר התחבורה שיהיה מוסמך לפי החוק הזה להתקין תקנות לגבי רישיונות ייבוא.

<איתי עצמון: הוא יהיה רשאי בדרך הקבועה באותו דין, כלומר לפי החוק הזה, לאחר ששקל שיקולי תחרותיות ענפית כאמור בסעיף קטן (א), לקבוע בכללים הוראות ותנאים לעניין הקצאת הזכות שיש בהם כדי לקדם את התחרותיות הענפית.

<איתי עצמון: תינתן כאן סמכות לשר התחבורה להתקין תקנות, שתקופת תוקפן תיקבע בהתאם להוראת הממונה על ההגבלים העסקיים ובלבד שלא תעלה על 5 שנים, שיש בהן כדי לקדם את התחרות הענפית.

<אודי שניידר: בעת הדיון על הצעת חוק הריכוזיות עלתה השאלה.

<אודי שניידר: במקור לא היה אמור לחול סעיף 10 על חידוש רישיון שניתן.

<אודי שניידר: בעקבות בקשות של חברי כנסת זה חל גם על חידוש הרישיון שניתן, למרות שמשרד המשפטים – זה היה מפי אבי ליכט - אמר בדיונים שהחלת הסעיף על רישיון שכבר ניתן עלולה להיות בעייתית מבחינה משקית.

<אודי שניידר: בסופו של דבר הוחלט להכניס את הנושא הזה, אבל הוחלט להגביל את זה ל-10 שנים, כלומר שרק לאחר 10 שנים אפשר יהיה לשקול את אותם שיקולים לגבי חידוש הרישיון.

<אודי שניידר: בהצעת החוק הזאת הוחלט להחיל את סעיף 10 על הרישיון שניתן על פי החוק, אבל את אותו איזון שראו לנכון בחוק הריכוזיות להכניס, שזה לגבי 10 שנים, החליטו במקרה הזה לבטל.

<אודי שניידר: כשמסתכלים על סעיף 10 רואים שהגדרת הזכות על פי סעיף 10 בכלל לא רלוונטית לענף הרכב.

<אודי שניידר: מספר הרישיונות במקרה הזה הוא לא מספר מוגבל.

<אודי שניידר: גם אופי הענף איננו מצדיק את החלת ההגדרה של זכות על ענף הרכב.

<אודי שניידר: מספיק לקרוא את הדוח של הממונה על ההגבלים העסקיים, את אותו דוח שהוצג בפני הוועדה בתחילת הדיונים.

אבישי ברוורמן: אני אבקש מהממונה שנמצא כאן להגיב.

<אודי שניידר: בהחלט.

<אודי שניידר: הענף הזה הוא לא ענף שיש בו ריכוזיות נמוכה.

<אודי שניידר: יש בכל זאת תחרות בענף הרכב, לכן אין שום היגיון וסיבה להכניס - -

אבישי ברוורמן: הנקודה ברורה.

אבישי ברוורמן: פרופ' גילה, אתה רוצה להגיב?

<דיויד גילה: אני חושב שמה שמוצע לוועדה לקבל מאוד ראוי.

<דיויד גילה: ראוי שהשר ישקול שיקולי תחרות.

<דיויד גילה: חוק הריכוזיות קובע סכמה מאוד ראויה למנגנון של התייעצות עם הממונה.

<דיויד גילה: ככה אני אוכל לתת לו אינפוט לפי המצב בשוק, כדי שהוא יקבל את ההחלטה שלו על סמך שיקולי תחרותיות.

<דיויד גילה: אני לא מסכים שהדוח שלנו אומר שהשוק הזה מאוד תחרותי.

<דיויד גילה: הדוח שלנו אומר שבשוק הזה יש מספר לא קטן של שחקנים.

<דיויד גילה: כן מצאנו איזה שהוא כשל מבחינת הכוח של היבואנים מול השוק הפרטי.

<דיויד גילה: כן יש להם כוח שוק מול השוק הפרטי.

<דיויד גילה: את זה כן מצאנו.

<דיויד גילה: מצאנו, כמו שציינתי בפעם שעברה שהייתי, הפרשים משמעותיים בין המרווח שעושים על ליסינג לבין המרווח שעושים על הפרטיים.

<דיויד גילה: זה לא מצביע על התנהגות מאוד תחרותית מול הלקוחות הפרטיים, מה שאומר שיש מקום לשיקולי תחרות שהשר ישקול בשוק הזה.

<יערה למברגר: לגבי סעיף 18 בחוק הריכוזיות, לגבי ההסדר שנקבע שם לגבי הארכת תוקפה של זכות.

<יערה למברגר: חוק הריכוזיות הוא חוק כללי, הוא חל על סוגים שונים של רישיונות, ביניהם רישיונות של שנה, רישיונות שמוארכים מידי שנה, רישיונות של תקופה ארוכה יותר, סוגים שונים מבחינת אופי הזכות.

<יערה למברגר: כשאנחנו פה דנים ברישיונות ספציפיים אנחנו דנים ברישיונות מסוימים שמנויים בסימן הזה.

<יערה למברגר: אנחנו יודעים בדיוק מה אורכם, מה תוקפם, מה אופיים.

<יערה למברגר: אנחנו יכולים להתייחס ולעשות הסדר שונה לגבי חידוש הרישיון במקום ההסדר של סעיף 18.

<יערה למברגר: בחרנו פה להחיל את ההסדר הכללי גם על הרישיונות האלה, לא את הסייגים של סעיף 18.

<יערה למברגר: אני חושבת שזה לא גורע מהאמירות הכלליות שאמר אבי ליכט.

<יערה למברגר: הוא דיבר על הסדר כללי שצריך לתת בו יותר איזונים מאשר הרישיונות השונים.

<יערה למברגר: הסעיף הזה נועד להרחיב את הגדרת הזכות שבחוק הריכוזיות.

<איתי עצמון: אחרת אין בכך צורך.

<יערה למברגר: אנחנו מרחיבים את הגדרת הזכות שבחוק - -

אבישי ברוורמן: עו"ד למברגר, את חיזקת את דברי פרופ' גילה.

אבישי ברוורמן: אני חושב שהדברים ברורים.

<איתי עצמון: אני רוצה להבהיר - אני לא בטוח שנצטרך לעגן את זה בנוסח - שגם סעיף 19 לחוק הריכוזיות, שמדבר על תחילה ותחולה של פרק ב', לא יחול לעניינינו.

<איתי עצמון: יש לנו כאן הוראה ספציפית.

<יערה למברגר: אני מציעה שנבחן בנוסח אם יש צורך לחדד את זה.

<איתי עצמון: ההבהרה תהיה ברורה.

<איתי עצמון: עוד שאלה בנושא שהתייחסתי אליו קודם לעניין סמכות שר התחבורה לקבוע כללים לעניין הקצאת הזכות שיש בהם כדי לקדם את התחרות הענפית.

<איתי עצמון: סעיף 11(ג) קובע מי מוסמך לפי הדין החל על ההקצאה לקבוע כללים בעניינה.

<איתי עצמון: השאלה שלי אם הכללים האלה יהיו טעונים פיקוח פרלמנטרי, קרי אישור ועדת הכלכלה.

<איתי עצמון: אני מעלה את זה כשאלה, אני לא מביע דעה.

<איתי עצמון: בהוראות הכלליות של חוק הריכוזיות כתוב שהכללים האלה אינם טעונים אישור של ועדת הכספים ואישור הממשלה כמו כל שאר הכללים שקבועים בפרק הזה.

<איתי עצמון: "כללים בעניינה" יכולים להיות כל מיני סוגים של כללים.

<איתי עצמון: יש תקנות לעניין תוקף רישיון, יש תקנות ספציפיות לעניין התנאים ברישיון.

<איתי עצמון: אני חושש שברגע ששר התחבורה יידרש להפעיל את הסמכות הזאת ולהתקין את התקנות, תישאל השאלה אם התקנות האלו צריכות להגיע לאישור ועדת הכלכלה של הכנסת, כן או לא.

<איתי עצמון: אולי כדאי שנקבע כאן את ההוראה בעניין הזה, לא נשאיר את זה לחוות דעת מפותלות לאחר שהחוק יתקבל.

<שרית זוכוביצקי-אור: אנחנו לא חושבים שצריך את האישור - -

אבישי ברוורמן: בירוקרטיה אני לא אוהב, עודף רגולציה, אבל יש דברים עקרוניים שצריך את הפיקוח של ועדת הכלכלה.

אבישי ברוורמן: האם זה טכני פה או לא?

אבישי ברוורמן: כמה שפחות רגולציה, בירוקרטיה.

אבישי ברוורמן: בעקרונות צריך את פיקוח הכנסת.

אבישי ברוורמן: אבנר, אתה מבין את הרוח?

<אבנר פלור: אני מבין את הרוח, אדוני היושב-ראש.

<אבנר פלור: ראית את השינוי מהסעיף המקורי להצעה שהוצעה כאן.

<אבנר פלור: זה היה בתיאום עם הממונה.

<אבנר פלור: לדעתי המקצועית והמשפטית - מה ששרית מציגה - אני חושב שאין צורך להגיע עם זה לוועדת הכלכלה.

<שרית זוכוביצקי-אור: יש התייעצות עם הממונה.

<אבנר פלור: יש התייעצות עם הממונה.

אבישי ברוורמן: לא צריך את הוועדה.

אבישי ברוורמן: צריך את הוועדה רק בדברים המרכזיים והעקרוניים.

<איתי עצמון: מדובר על כללים שתוקפם לא יעלה על 5 שנים.

<אודי שניידר: מצפים מהיבואנים שיתנו שירות לכלי רכב, שייכנסו להשקעות גדולות ויתחייבו בהתחייבויות גדולות שמטבע הדברים הם לא צריכים להתחייב בהן, ומצד שני אומרים: תעשו את זה, אבל תדעו לכם שהרישיון שלכם, למרות כל ההשקעות שעשיתם – יבואנים ישירים משקיעים מאות מיליוני שקלים במשך כל השנים - לא יחודש אחרי 3 שנים.

<אודי שניידר: אני חושב שאין פה איזון מתאים בין הציפייה הזאת - -

אבישי ברוורמן: עו"ד שניידר, שמענו אותך מספר פעמים.

אבישי ברוורמן: אני מעלה את סעיף 39 להצבעה.

אבישי ברוורמן: מי בעד?

אבישי ברוורמן: בעד – בעד פה אחד

אבישי ברוורמן: סעיף 39 אושר

<שרית זוכוביצקי-אור: סירוב לתת רישיון 34ב.

<שרית זוכוביצקי-אור: הרשות המוסמכת רשאית לסרב לתת רישיון יבוא, אף אם יבוא מתקיימים במבקש התנאים לקבלת רישיון, אם בוטל רישיון יבוא שניתן למבקש לפי סימן זה בשלוש השנים שקדמו להגשת הבקשה לרישיון, בהתחשב בין היתר בעילת הביטול לפי סעיף 34א ובמשך הזמן שחלף מאז הביטול.

<שרית זוכוביצקי-אור: ובלבד שנתן לו הזדמנות לטעון טענותיו.

<שרית זוכוביצקי-אור: זה סעיף שהוכנס בעקבות הדיון בוועדת הכלכלה.

<שרית זוכוביצקי-אור: זה עלה בהקשר של יבואנים אישיים שהרישיון שלהם בוטל כיוון שהם מסרו מידע כוזב.

<שרית זוכוביצקי-אור: אם הם יתקנו את הבקשה או יגישו בקשה חדשה אנחנו לכאורה נצטרך להיעתר לבקשה ולא נוכל לשקול שיקולים נוספים.

<שרית זוכוביצקי-אור: הסעיף הזה מאפשר לנו לא לתת רישיון, גם אם מתקיימים התנאים למתן הרישיון, אם המבקש הפר תנאים לקבלת הרישיון שבגינם בוטל הרישיון, ביניהם מידע כוזב.

<איתי עצמון: אני רק מציע להוסיף בהחלטה מנומקת בכתב.

אבישי ברוורמן: מקובל.

<אינגריד הר אבן: יש לי הערה לשונית.

<אינגריד הר אבן: הסעיף מתחיל בלשון נקבה ונגמר בלשון זכר.

<איתי עצמון: כל ענייני הנוסח יטופלו לאחר שהחוק יתקבל על ידי הלשכה המשפטית של הכנסת.

<איתי עצמון: הסירי דאגה מליבך.

<שמואל השמשוני: לא הוסף פה בכלל הנושא של הפטורים, אלה שמקבלים את הרכב במקום הרגליים שלהם ממשרד הביטחון ומביטוח לאומי.

<שמואל השמשוני: במקרים כאלה הרכב לא נועד להם לשעשוע, הוא נועד להם במקום רגליים.

<שמואל השמשוני: מכניסים אותם פה באותה קטגוריה.

<שמואל השמשוני: אני חושב שצריך להחריג את הסעיף הזה מנושא הנכים שהרכב משמש להם לניידות.

<שירה ברגמן: נשמע לי משונה שתהיה איפה ואיפה.

<שרית זוכוביצקי-אור: אין רלוונטיות.

<שרית זוכוביצקי-אור: מדובר פה בביטול רישיון.

<יערה למברגר: מדברים על סיטואציה קיצונית שבה בוטל רישיון.

<זאב ש. פרידמן: רק להזכיר שהסעיף הזה איננו פותר את הבעיה, כמו שהסבירה עו"ד זוכוביצקי, לגבי היבואן הישיר כיוון שאצלו זה לא חידוש רישיון.

<יערה למברגר: זה לא חידוש, זה מתן רישיון אם בוטל לו הרישיון.

<זאב ש. פרידמן: זה לא פוטר מהסנקציה שדיברנו עליה.

<שרית זוכוביצקי-אור: אנחנו לא ניתן.

<יערה למברגר: ניסינו לפתור את הבעיה.

<יערה למברגר: מדובר פה ברישיון נוסף.

<יערה למברגר: כשבוטל רישיונו של אדם הוא מנסה פעם נוספת לבקש רישיון ייבוא.

<יערה למברגר: זו בקשה חדשה.

<יערה למברגר: הבנו שחידוש לא רלוונטי.

<יערה למברגר: אנחנו מדברים פה על בקשה חדשה אם בוטל רישיון ב-3 השנים האחרונות.

<יערה למברגר: אני דווקא חושבת שזה נותן מענה יותר רחב ממה שביקשת.

אבישי ברוורמן: אתה יכול לחיות עם זה.

<רקפת ישי: רק רציתי להגיד שחוץ מבוטל צריך להגיד גם סורב.

<רקפת ישי: לא בטוח שניתן רישיון והוא בוטל.

<רקפת ישי: יכול להיות שהוא הגיש מידע כוזב ופשוט לא קיבל את הרישיון, סירבתם לתת לו.

<רקפת ישי: למה לא לאסור עליו להגיש עוד פעם את הבקשה?

<יערה למברגר: אם הוא סורב כי המידע כוזב, הוא יגיש פעם נוספת ושוב הוא יסורב.

<יערה למברגר: אין לי בעיה עם זה.

<יערה למברגר: הבעיה שלי הייתה עם סיטואציה שבה אדם מגיש בקשה לרישיון והוא עומד בכל התנאים לקבלת הרישיון.

<יערה למברגר: בבקשה החדשה אין מידע כוזב.

<יערה למברגר: הפעם הוא תיקן.

<רקפת ישי: גם אני מדברת על זה.

<רקפת ישי: אני מדברת על כך שבפעם הראשונה הוא הגיש בקשה עם מסמכים כוזבים, סירבו לתת לו, ובפעם השנייה הוא מגיש בקשה כשכל המסמכים בסדר.

<רקפת ישי: גם במקרה הזה אפשר לסרב לתת לו את הרישיון.

<דידי רוזנפלד: זאת הייתה הכוונה.

<דידי רוזנפלד: זאת הייתה המטרה.

אבישי ברוורמן: רקפת, מה את מציעה?

<זאב ש. פרידמן: את צודקת במאת האחוזים.

<זאב ש. פרידמן: התנאי כאן זה שיהיה סירוב ראשוני.

<זאב ש. פרידמן: אנחנו מדברים כשלא ביטלתם, כשלא אישרתם למישהו כי תפסתם את המסמכים שלו ככוזבים.

<זאב ש. פרידמן: כאן מדובר על מצב שנפסל הרישיון.

<זאב ש. פרידמן: אז אתה רשאי בפעם הבאה - -

<שרית זוכוביצקי-אור: לא פסלנו רישיון, פשוט לא נתנו אותו.

<שרית זוכוביצקי-אור: זה לא עניין של פסילה.

<יערה למברגר: המילה "בוטל" - -

אבישי ברוורמן: אולי תשנו פה.

אבישי ברוורמן: עו"ד פרידמן, מה אתה מציע?

<יערה למברגר: אדם מגיש בקשה לרישיון כשאין לו את כל המסמכים.

<יערה למברגר: אמרו לו שחסר עוד מסמך.

<יערה למברגר: הוא הולך ומביא עוד מסמך.

<יערה למברגר: עכשיו אני לא אתן לו כשיש לו הכל?

<דידי רוזנפלד: חסר מסמך זה לא מידע כוזב.

<יערה למברגר: זה העניין.

<יערה למברגר: אין התייחסות נפרדת למסמכים כוזבים.

<יערה למברגר: יש לי את כל עילות הסירוב יחד.

<יערה למברגר: אם הפעם הוא שכח את המסמך בבית, פעם הבאה הוא לא יכול להביא?

<יערה למברגר: זה נראה לי - -

<זאב ש. פרידמן: כתוב כאן אם בוטל רישיון.

<זאב ש. פרידמן: זה לא אם בוטל, זה אם בוטל או סורב לתתו.

<זאב ש. פרידמן: כנ"ל גם בסיפא.

<יערה למברגר: "סורב לתתו" יכול להיות סתם בגלל שהוא שכח את המסמך הרלוונטי בבית.

<זאב ש. פרידמן: זו סמכות בשיקול דעת.

<קריאה: זה לא סורב.

<שרית זוכוביצקי-אור: המילה "סורב" זה נוסח רחב מידי .

<זאב ש. פרידמן: ברגע שאדם מגיש לך מסמך כוזב, הוא יכול להגיש לך גם פעם שנייה מסמך כוזב.

<יערה למברגר: אני לא אתן לו.

<זאב ש. פרידמן: את לא יכולה לא לתת לו.

<יערה למברגר: אני לא אתן כי המסמך כוזב.

<זאב ש. פרידמן: הוא מגיש בקשה חדשה.

<איתי עצמון: האם הבקשה היא להוסיף עוד עילה, כלומר לא רק ביטול אלא גם אי מתן רישיון ב-3 השנים?

<זאב ש. פרידמן: סירוב למתן רישיון.

<איתי עצמון: השאלה אם זה לא מרחיק לכת.

<זאב ש. פרידמן: קח לך את הסיטואציה הבסיסית ביותר של אדם שהגיש בקשה על בסיס כוזב.

<זאב ש. פרידמן: למחרת הוא מגיש לך מסמכים נוספים שגם הם כוזבים.

<זאב ש. פרידמן: הוא עשה את זה 5 פעמים ולא הלך לו.

<זאב ש. פרידמן: הפעם הוא מגיש לך מסמכים שנחזים אולי להיות כשרים.

<זאב ש. פרידמן: האם אתה רוצה שלרשות תהיה עדיין עילה לבוא ולומר לו: אדוני, אתה חשוד בעינינו כי לפני 5 שנים תפסנו אותך על חם?

<זאב ש. פרידמן: האם אתה רוצה שניתן יהיה למנוע ממנו?

<זאב ש. פרידמן: אני סבור שהלשון כאן מחייבת את המשרד לאשר את הבקשה שלו.

<זאב ש. פרידמן: אני חושב שלא ראוי לעשות כן.

<איתי עצמון: מכיוון שמתקיימים בו התנאים למתן הרישיון?

<יערה למברגר: אני חושב שהרשות רשאית, במידה והאדם הזה הגיש מסמכים כוזבים, לבדוק את זה ביתר קפדנות.

<קריאה: ומה יהיה?

<איתי עצמון: היא תהיה חייבת לתת לו את הרישיון כי מתקיימים בו התנאים למתן הרישיון.

<יערה למברגר: אם הוא סדרתי, שתפנה ותגיש תלונה למשטרה.

<יערה למברגר: זה נשמע כמו עבירות פליליות.

<יערה למברגר: אם הוגש נגדו כתב אישום על עבירה כזאת, היא רשאית לא לתת לו רישיון.

<זאב ש. פרידמן: שנינו יודעים שלא יוגש כתב אישום.

<יערה למברגר: אני חושבת שאם מדובר באדם סדרתי כזה, ראוי שילכו לאפיק הפלילי.

<קריאה: ראוי, אבל לא עושים.

אבישי ברוורמן: עו"ד עצמון, מה אתה ממליץ?

<איתי עצמון: אני חושב שזאת שאלה - -

אבישי ברוורמן: זאת לא שאלה שעליה המזרח התיכון יגיע לשלום חדש או למלחמה.

אבישי ברוורמן: זאת שאלה לא כל כך מורכבת.

<יערה למברגר: אני לא מכירה הוראה כזאת של אדם שסורב ואחר כך 3 שנים לא יכול להגיש.

<דידי רוזנפלד: בן אדם ששיקר וסורב.

<דידי רוזנפלד: הוא לא סורב סתם בגלל שהוא שכח.

<יערה למברגר: לא הוכחת שהוא שיקר.

<דידי רוזנפלד: אם לדעתכם הוא שיקר, אז מה?

<דידי רוזנפלד: אם דעתכם לא הייתה שהוא שיקר, ממילא הייתם נותנים לו.

<זאב ש. פרידמן: יערה, הגיעו מסמכים מזויפים, היו הפרות בעלויות כוזבות.

<זאב ש. פרידמן: תשאלי את מר גונן, הוא ייתן לך את התמונה האמיתית של מה קורה במציאות.

<שרית זוכוביצקי-אור: כיוון שהעילות מאוד רחבות ומה שמטריד בעיקר זה המידע הכוזב - - יש דרך לדעת על מידע כוזב, למשל אם אדם אומר על רכב א' ויש לנו נתונים ברורים שהמידע לא נכון.

<שרית זוכוביצקי-אור: יש לנו דרך לקבל מידע אם רכב עשה ריקול או לא עשה ריקול.

<שרית זוכוביצקי-אור: אני מציעה לצמצם ולכתוב את המילים "לא קיבל מחמת מידע כוזב או מטעה".

<יערה למברגר: לא מטעה, רק כוזב.

<זאב ש. פרידמן: או שהגיש את בקשתו בחוסר תום לב.

<שרית זוכוביצקי-אור: לא.

<זאב ש. פרידמן: צריך להתמודד עם התופעה.

<שרית זוכוביצקי-אור: בואו נהיה ספציפיים כדי שאפשר יהיה להפעיל את זה בצורה ספציפית.

<שרית זוכוביצקי-אור: אני מציעה שאחרי המילים "אם בוטל רישיון ייבוא שניתן לבקש לפי סימן זה" נכתוב "או לא ניתן לו רישיון עכב - -

<דידי רוזנפלד: לא ניתן או סורב.

<יערה למברגר: סירוב לתת יש לנו רק עכב עבירה פלילית.

<שרית זוכוביצקי-אור: הניסוח יהיה כזה: "או לא ניתן לו רישיון עכב מידע כוזב שמסר במסגרת הבקשה לקבלת הרישיון".

<איתי עצמון: ב-3 השנים האחרונות?

אבישי ברוורמן: ב- 3 השנים האחרונות.

אבישי ברוורמן: מי בעד סעיף 34ב?

אבישי ברוורמן: בעד – פה אחד

אבישי ברוורמן: סעיף 34ב אושר עם השינויים

<שרית זוכוביצקי-אור: סימן ב': רישיון לייבוא רכב ושיווקו רישיון יבואן רכב 35 (א) מי שנתקיימו בו כל אלה זכאי לקבל מאת המנהל רישיון יבואן רכב ישיר ישיר; (1) הוא תאגיד רשום כדין בישראל שאחד מבעלי העניין בו לפחות ומנהלו הכללי הם תושבי ישראל; (2) הוא התקשר עם יצרן רכב במדינת חוץ בהסכם בכתב למכירת רכב מתוצרתו לתקופה שלא תפחת משלוש שנים; (3) הוא המציא כתב התחייבות מאת יצרן הרכב במדינת החוץ לספק מוצרי תעבורה לכל רכב מתוצרתו המיובא לישראל, לתקופה שלא תפחת משבע שנים מיום המכירה לצרכן; השר באישור הוועדה רשאי לשנות את התקופה כאמור; (4) הוא המציא כתב התחייבות מטעמו לספק מוצרי תעבורה לכל רכב מתוצר המיובא על ידו לתקופה כאמור בפסקה (3); (5) הוא המציא כתב התחייבות מאת יצרן הרכב במדינת החוץ לאפשר את מימוש האחריות שנתן לכל רכב מתוצרתו המיובא לישראל לרבות מתן המידע הטכני הדרוש לתיקון הרכב בתקופת האחריות; (6) הוא המציא כתב התחייבות מטעמו לטפל בכל רכב שהוא מתוצר המיובא על ידו, לפי אחריות בהיקף שלא יפחת מן האחריות לפי פסקה (5); (7) הוא המציא כתב התחייבות מאת יצרן הרכב במדינת החוץ לעניין טיפול בכל תקלת בטיחות סדרתית שתתגלה ברכב מתוצרתו המיובא לישראל, שלפיו היצרן מתחייב לעשות את כל אלה: למסור ליבואן באופן מידי על תקלת בטיחות סדרתית שנתגלתה בייצור של רכב מתוצרתו; למסור ליבואן הוראות טכניות לתיקון תקלת הבטיחות הסדרתית; לספק ליבואן מוצרי תעבורה הנדרשים לצורך תיקון תקלת הבטיחות הסדרתית; לשאת בעלות הטיפול בתקלת הבטיחות הסדרתית כאמור בפסקאות משנה (א) עד (ג); (8) הוא המציא כתב התחייבות מטעמו לטפל בכל תקלת בטיחות סדרתית שתתגלה ברכב שהוא מתוצר המיובא על ידו בהתאם לכתב ההתחייבות שבפסקה (7), לפי סעיף 43; (9) הוא הוכיח קיומה של תשתית למתן שירותי תחזוקה לרכב, בהתאם להוראות שקבע השר לעניין המוסכים למתן אותם שירותים; (10) הוא המציא אישור מראה חשבון המעיד כי יש לו הון עצמי כפי שקבע השר, בין היתר, בהתאם לסוג הרכב וכמות כלי הרכב.

<שרית זוכוביצקי-אור: (11) הוא המציא כתב התחייבות מאת יצרן הרכב במדינת חוץ למלא את כל חובות היבואן לפי חוק זה אם היבואן לא יכול למלא את חובותיו באחד מנסיבות אלה: אם ניתן לגביו צו פירוק, צו כינוס או צו הקפאת הליכים לפי דין והוא הפסקי או אינו יכול למלא את חובותיו.

<שרית זוכוביצקי-אור: היצרן מבקש שחובות היבואן ימולאו על ידי גורם אחר.

<שרית זוכוביצקי-אור: (12) המציא התחייבות מאת יצרן הרכב במדינת חוץ לספק לייבואן מידע טכני, ספרות מקצועית וציוד לתיקון ומתן שירותי תחזוקה לתוצר המיובא על ידו.

<שרית זוכוביצקי-אור: המנהל ירשום ברישיון יבואן רכב ישיר את התוצר אותו זכאי היבואן לייבא.

<שרית זוכוביצקי-אור: תוקפו של רישיון יבואן רכב ישיר יהיה לשלוש שנים.

גילה גמליאל: עד שנת 2002 צו הפיקוח כלל חובה של בלעדיות, כלומר יצרן הרכב היה מחויב לציין בחוזה בינו ליבואן כי היבואן הוא הנציג הבלעדי של היצרן.

גילה גמליאל: החל משנת 2002 החובה האמורה בוטלה, כלומר היצרן יכול להתקשר עם יותר מיבואן אחד לאותו תוצר רכב.

גילה גמליאל: המצב המעשי כיום שחלק מהחוזים שהוגשו למשרד התחבורה כוללים בלעדיות.

גילה גמליאל: הדבר לא בניגוד לחוק.

גילה גמליאל: אנחנו רוצים לפתוח את השוק היום לתחרות.

גילה גמליאל: החובה לא אפשרה איסור מפורש לאי הבלעדיות.

גילה גמליאל: כיום יצרני הרכב הפרטיים בישראל מיוצגים על ידי יבואן אחד בלבד.

גילה גמליאל: אני מציעה להוסיף לפסקה בסעיף 35 או בסעיף אחר – אני חושבת שזה יותר מתאים לכאן – את המילים "התקשר בהסכם בכתב שאינו מעניק זכויות שיווק בלעדיות לייבואן במישרין או בעקיפין".

גילה גמליאל: זה ייצור איסור על חוזה בלעדיות.

גילה גמליאל: מן הראוי שהחובה הזאת תחול גם על חוזים קיימים מתקופת ההיערכות וגם על החדשים.

<שרית זוכוביצקי-אור: אני אסביר פה באופן כללי מה אומר הסעיף, איזה חובות הוא משית על היבואנים.

<איתי עצמון: אני מציע שתתייחסי גם לשינוי לעומת המצב הקיים, מה הכשלים שזיהיתם במצב הקיים אגב התייחסות לרפורמה שעברה כאן ב-2010 בנושא הייבוא המקביל.

אבישי ברוורמן: אני מודה לאיתי.

אבישי ברוורמן: בסוף אני מבקש מאבנר, כמו שהוא יודע, לתת דוגמה לגבי הייבוא, מה הדברים השכיחים, מה הדברים השונים.

<שרית זוכוביצקי-אור: אני אציג באופן כללי מה נאמר פה בסעיף.

אבישי ברוורמן: גם התייחסות להצעתה של חברת הכנסת גמליאל להחיל את החובה על חוזים קיימים.

<שרית זוכוביצקי-אור: התנאי הבסיסי של יבואן רכב ישיר הוא התקשרות עם יצרן הרכב.

<שרית זוכוביצקי-אור: ההתקשרות עם יצרן הרכב זה מה שמבדיל בינו לבין יתר סוגי היבואנים.

<שרית זוכוביצקי-אור: היבואן הזעיר יכול להתקשר עם כל גורם.

<שרית זוכוביצקי-אור: בראש וראשונה יבואן ישיר הוא זה שיש לו הסכם בכתב עם יצרן הרכב.

<שרית זוכוביצקי-אור: אנחנו במסגרת הסעיף הזה, בגלל הקשר הישיר של היבואן עם יצרן הרכב, מטילים עליו לתת מענה של אחריות, ריקול וגם מוצרי תעבורה לכל כלי הרכב מהתוצר שהוא מייבא.

<שרית זוכוביצקי-אור: המשמעות של הדבר, להבדיל מהמצב הקיים, היא שהוא צריך לתת מענה כזה לדגמי רכב מאותו תוצר שהוא מייבא, גם אם הוא לא מייבא את הדגמים האלה בעצמו.

<איתי עצמון: את מתכוונת לתקופת האחריות.

<שרית זוכוביצקי-אור: מימוש אחריות.

<שרית זוכוביצקי-אור: זו ההצעה בגדול.

אבישי ברוורמן: פה אני רוצה דוגמאות של פורד כזה, פורד אחר, פורד דיזל.

אבישי ברוורמן: תסבירו מה שכיח, מה חדש שלא קיים, איך משפים את היבואן הראשי שמטפל בזה כדי שיהיה ברור שיש פה גם בטיחות, גם סדר ולא הטלת משא עודף על מי שלא צריך.

<שרית זוכוביצקי-אור: צו הפיקוח מסדיר היום את מתן רישיונות היבוא ליבואנים.

<שרית זוכוביצקי-אור: הם מספקים את תשתית התחזוקה, את הייבוא, את הריקול ואת האחריות רק לרכב שהם מייבאים.

<שרית זוכוביצקי-אור: אנחנו פה משיתים עליהם את החובה לספק את המענה הזה לדגמים מהתוצר שהם מייבאים.

<שרית זוכוביצקי-אור: גם אם מדובר בדגם רכב שהם לא מייבאים הם צריכים לתת את המענה הזה לייבואן העקיף, לייבואן הזעיר ולייבואן האישי.

<שרית זוכוביצקי-אור: כיוון שיש להם קשר עם היצרן אנחנו רוצים שהם יתנו את המענה הזה.

<שרית זוכוביצקי-אור: במקביל חייבנו את היצרנים.

<שרית זוכוביצקי-אור: עשינו שתי פעולות משלימות.

<שרית זוכוביצקי-אור: פעולה אחת היא לחייב את היצרנים לספק את האחריות, את הריקול ליבואנים במסגרת ההסכם שלהם.

<שרית זוכוביצקי-אור: זה יבוא לידי ביטוי במסגרת ההסכם.

<איתי עצמון: גם את מוצרי התעבורה, נכון?

<שרית זוכוביצקי-אור: גם את מוצרי התעבורה.

<שרית זוכוביצקי-אור: תמיד יש פה חובה של יבואן ומאחוריה חובה של יצרן כלפיו.

<איתי עצמון: בשלושת התחומים: אחריות, ריקול ומוצרי תעבורה.

<שרית זוכוביצקי-אור: לגבי אחריות אנחנו עושים שני דברים.

<שרית זוכוביצקי-אור: אנחנו לא מחייבים אחריות מינימום.

<שרית זוכוביצקי-אור: זה חוצה לאורך כל היבואנים.

<שרית זוכוביצקי-אור: כשיצרן לא נותן אחריות אנחנו לא מחייבים את היבואן לתת את האחריות.

<שרית זוכוביצקי-אור: הדבר היחידי שאנחנו מחייבים זה שהיבואן ייתן את האחריות שנתן לו היצרן לגבי החובה שלו כלפי יבואנים אחרים.

<שרית זוכוביצקי-אור: אנחנו לא מחייבים לתת אחריות, אלא רק לממש אחריות שנתן היצרן, אם נתן.

אבישי ברוורמן: פונים אלי כל מיני אנשים בשאלות.

אבישי ברוורמן: אני לא מומחה גדול לרכב.

אבישי ברוורמן: אני אתן את הדוגמות כדי שאתה, אבנר, תחדד ותסביר איך הדברים קורים.

אבישי ברוורמן: אנחנו רוצים תחרותיות, אנחנו רוצים שיהיו דברים, אבל אנחנו גם רוצים לשמור על הבטיחות.

אבישי ברוורמן: נתנו לי 3 דוגמאות.

אבישי ברוורמן: אחת הדוגמאות היא של פורד מוסטנג.

אבישי ברוורמן: היבואן מייבא אמנם פורד, אך הוא לא יכול לייבא פורד מוסטנג בגלל תקינת פנסים שונה בארצות הברית.

אבישי ברוורמן: בכל זאת הרכב מגיע בייבוא אישי, בייבוא מקביל וכו'.

אבישי ברוורמן: דוגמה שנייה היא של לינקולן.

אבישי ברוורמן: מדובר בתת מותג של היצרן פורד, אבל "דלק מוטורס" בכלל לא מייבאים לינקולן.

אבישי ברוורמן: איך אנחנו מרבעים פה את המעגל אם אין ייבוא סדיר?

אבישי ברוורמן: דוגמה נוספת היא של פורד פוקוס עם מנוע דיזל.

אבישי ברוורמן: היבואן לא מייבא דיזל, רק בנזין.

אבישי ברוורמן: במידה והוא מגיע בייבוא מקביל הוא יספק חלפים ושירות לאחר זמן לימוד סביר, זמן אספקה סביר, תוך חיוב בעלות הטיפול העודפת.

אבישי ברוורמן: אבנר, איך אתה עם הדוגמאות?

אבישי ברוורמן: תסביר את כל הדברים האלה, כדי שנהיה בטוחים שאנחנו באים לתחרות הוגנת ואנחנו שומרים על הבטיחות.

<איתי עצמון: להבין גם את הישימות של ההסדר שאתם מציעים.

<אבנר פלור: לפני שאני אתייחס ספציפית לדוגמאות אני רוצה הצהרה כוללת.

<אבנר פלור: כל דיון אני מדגיש ומבהיר אותה.

<אבנר פלור: משרד התחבורה מאשר את כלי הרכב רק אחרי שהוא וידא ובדק שהם עומדים בדרישות הבטיחותיות, הסביבתיות ובכל הדרישות בהיבט של הגנת הצרכן.

<אבנר פלור: אנחנו פועלים ככה מזה שנים.

<אבנר פלור: אותן דוגמאות שנתת פה, שאני אכנס אליהן אחת לאחת, אותם כלי רכב לא אושרו לתנועה בכביש עד שהם לא עמדו בדרישות תקנות התעבורה בכל ההיבטים.

<אבנר פלור: חשוב להדגיש את זה, כי בנושא הזה של התקינה האמריקנית יש שוני בינינו ובינם, בעיקר בנושא של התאורה.

<אבנר פלור: פתחנו והרחבנו למשפחות נוספות של תאורה גם ליבואנים הקיימים.

<אבנר פלור: עובדה שבשנים האחרונות נכנסו לפה עוד מותגים של היבואנים הישירים, כמו ניסאן מקסימה שנכנסה לפה עם תקינה אמריקאית שלא הייתה פה שנים.

<אבנר פלור: גם לה היו בעיות פנסים.

<אבנר פלור: פתרנו את הבעיה הזאת.

<אבנר פלור: אנחנו נוהגים עם כולם באותה מידה ברמה הכללית.

<אבנר פלור: בסעיף הספציפי הזה זיהינו כשלים.

<אבנר פלור: כפי שאמרה חברת הכנסת גמליאל, כבר משנת 2002 ניסינו.

<אבנר פלור: המדינה ביחד עם משרד האוצר, עם משרד התחבורה ועם המשרדים הרלוונטיים ניסו בשלב הראשון להסיר את הבלעדיות.

<אבנר פלור: הסרנו את הבלעדיות.

<אבנר פלור: למרות ההסרה של הבלעדיות וההקלות הנוספות שהיו באותו צו בהיבט של חלקי החילוף, לא נכנסו יבואנים חדשים.

<אבנר פלור: ב-2010 יזמנו רפורמה חדשה בראשות השר כץ.

<אבנר פלור: באותה ישיבה שהייתה פה בוועדת הכלכלה ניסינו – זה מתבסס על החלטות של ועדה בין משרדית שהייתה בראשות משרד התחבורה ומשרד האוצר - להכניס את היבואן המקביל, כלומר שנוכל לייבא כלי רכב לא ישירות באמצעות היצרן אלא באמצעות סוכן מורשה.

<אבנר פלור: גם עכשיו, לצערי, אדוני היושב-ראש, התקנות האלו אמנם נכנסו לתוקף ב-2010, אבל בקושי יש יבואן מקביל אחד.

אבישי ברוורמן: היוזמה הזאת באה ואומרת: עד עכשיו התחרות לא קרתה, בואו ניכנס ונעשה מהלכים נוספים כדי שהיא תהיה אפקטיבית.

<אבנר פלור: נכון.

<אבנר פלור: הפקנו את הלקחים ממה שקרה ספציפית עם היבואן המקביל.

<אבנר פלור: ליוויתי את זה אישית במהלך 3 השנים האחרונות.

<אבנר פלור: היו לי המון התקשרויות וטלפונים עם היצרנים לגבי מה שקורה בעולם.

<אבנר פלור: בנושא חשוב ומרכזי של מימוש אחריות, של ריקול היצרן מבחינתו - ישנה את הדוגמה של "איילון מוטורס" - אמר שהוא יכול לתת את האחריות אך ורק ליבואן הישיר.

<אבנר פלור: אלו עובדות ברורות.

<אבנר פלור: לפני שהצענו את הצעת החקיקה גם למדנו מה קורה בעולם.

<אבנר פלור: אמרנו בואו נראה מה קורה בעולם.

<אבנר פלור: באירופה התחיל מהלך בשנת 1995.

<אבנר פלור: גם שם גילו שישנה בעיה של תחרותיות.

<אבנר פלור: התחילו שם מהלך הדרגתי.

<אבנר פלור: זה מה שהתחלנו ומה שאנחנו עושים.

<אבנר פלור: יצרו אז מספר דירקטיבות.

<אבנר פלור: הדירקטיבה האחרונה עודכנה בשנת 2010.

<אבנר פלור: גם הדירקטיבה שהייתה ב-2002 וגם הדירקטיבה הספציפית הזאת שמונחת לפני היצרן - יש לי גם דוגמאות של חוזים של מה שקורה באירופה - מחייבות את אותם דילרים, את אותם אנשים שעוסקים בנושא של ייבוא ושיווק לתת שירות וחלפים ואחריות לכלל המותגים שמגיעים, לא משנה מהיכן הרכב הזה נרכש.

גילה גמליאל: את זה צריך להוסיף פה.

אבישי ברוורמן: אבנר, תסביר בדוגמאות שנתתי איך אנחנו שומרים על היבואן המרכזי, איך אנחנו דואגים לשפות אותו כדי שהדברים יהיו כהלכה.

<אבנר פלור: ישנן 3 הדוגמאות שהקראת: פורד מוסטנג, לינקולן ופורד פוקוס.

<אבנר פלור: במהלך השנים היה ייבוא אישי של אותם כלי רכב.

<אבנר פלור: היבואן, משקולים כאלה ואחרים שאני לא נכנס אליהם, לא רצה לייבא את כלי הרכב האלה.

<אבנר פלור: מה שקרה זה שהכמויות של הייבוא האישי של פורד מוסטנג הלכו וגדלו.

<אבנר פלור: הלינקולן היה בעיקר למטרות עבודה כאלו ואחרות - מורי דרך וכאלה.

<אבנר פלור: היבואן העקיף בדק מבחינתו והחליט מהשיקולים שלו שהוא רוצה לייבא לישראל את פורד מוסטנג, לינקולן ופורד פוקס עם מנוע דיזל.

<אבנר פלור: אגב, באירופה הנושא של דיזל צובר תאוצה במהלך העשור האחרון.

<אבנר פלור: הוא החלט שמבחינתו יש צורך והוא רוצה לייבא את כלי הרכב האלה לישראל.

<אבנר פלור: שלושת הרכבים האלה הם של היבואן המקביל הספציפי.

<אבנר פלור: היבואן המקביל רצה לטפל ברכבים, לתת את מימוש האחריות לאותם רכבים, אבל היצרן העביר לנו פנייה לאחר המון שיחות שהדגישה שהטיפול הזה יהיה אך ורק באותם מוסכים של היבואן הישיר.

<אבנר פלור: ישנו חוזר שהוציא היבואן לכלל המוסכים שלו לגבי הדרך למימוש האחריות וביצוע הריקולים לאותם כלי רכב.

<אבנר פלור: אדוני היושב-ראש, קיבלנו את הפנייה של היבואנים כשהחוק עבר קריאה ראשונה או לפני.

<אבנר פלור: עברנו על הבעיות שהם העלו בסעיפים הספציפיים.

<אבנר פלור: בעיה אחת שעלתה על ידם זה הנושא הזה של התשלום.

<אבנר פלור: לטענת איגוד יבואני הרכב ישנן עלויות כאלו ואחרות שהם נדרשים לתת למימוש האחריות.

<אבנר פלור: העלות של מימוש האחריות עצמה כוללת חלקים, מוצרי תעבורה ושעת עבודה של היצרן.

<אבנר פלור: ישנן עלויות של היבואן.

<אבנר פלור: מי שמשלם עבור הנושא של מימוש האחריות זה היצרן.

<אבנר פלור: כך נהוג ומקובל.

<אבנר פלור: ליבואן יש עלויות כאלו ואחרות.

<לאה ורון: מה זה "עלויות כאלו ואחרות"?

<אבנר פלור: יש עובדים במוסך השירות המרכזי שהם עובדים בנושא מימוש האחריות.

<אבנר פלור: מדובר בעובדים מקצועיים, בעובדי מנהלה כאלה ואחרים שאמורים לתת שירות לאותם כלי רכב שמגיעים למימוש אחריות.

<אבנר פלור: הלוואי שנגיע ב-3 השנים הבאות – אנחנו עושים את כל המאמצים – לאחוזים גבוהים של יבואן מקביל.

אבישי ברוורמן: לשאלה הספציפית של הגברת לאה ורון.

<אבנר פלור: לקחנו את הדוגמה מחוק התקשורת בנוגע למימוש האחריות והטמענו את זה בסעיף עצמו.

אבישי ברוורמן: מה העלויות?

אבישי ברוורמן: מה זה "כאלו ואחרות"?

<לאה ורון: אם אתה אומר לי עבודה מול היצרן, שהוא צריך לגייס משפטנים או אני לא יודעת מה - -

<איתי עצמון: זה בעצם עלויות שלא מכוסות על ידי היצרן?

אבישי ברוורמן: אנחנו רוצים לוודא עלויות שהיצרן אינו מכסה ועלולות ליפול על כתפיהם של היבואנים הישירים.

אבישי ברוורמן: תפרט אותן כדי שנדע במה דברים אמורים.

<דפנה עין-דור: צריך לזכור שמדובר פה בשירות שאמור לתת היצרן עצמו.

<דפנה עין-דור: מי שחב בנושא של האחריות והריקול זה היצרן.

<דפנה עין-דור: הם למעשה שליחיו.

<דפנה עין-דור: מי שצריך לשאת בכל העלות זה היצרן.

<דפנה עין-דור: היבואנים צריכים לקבל את הפערים דרך היצרן.

<דפנה עין-דור: העלויות הנלוות צריכות להיות מוטלות על היצרן.

<דפנה עין-דור: מדובר פה בעלויות מימון עד שהם מקבלים החזר על ההוצאות שהיו להם מהיצרן עצמו.

<דפנה עין-דור: ממידע שבדקנו מול מוסכי ייבואן הם מקבלים את החזר העלות מידית.

<דפנה עין-דור: לדעתי זו עלות שולית, אם בכלל.

<דפנה עין-דור: נושא של עלויות משלוח של מוצרי תעבורה.

<דפנה עין-דור: אם נדרש איזה שהוא מוצר זה מוטל על היצרן .

<דפנה עין-דור: זה צריך להיות מוטל עליו, זה במימונו.

<דפנה עין-דור: עלויות הכשרת כוח אדם.

<דפנה עין-דור: לייבואן בדגמים מתוצרתו של היצרן יש גם ככה את העלויות האלו.

<דפנה עין-דור: במידה ויש דגם שהוא לא ייבא, תהיה פה עלות תוספתית.

<דפנה עין-דור: אלו התאמות ספציפיות.

<דפנה עין-דור: לא מדובר פה בסדרי גודל גדולים.

<דפנה עין-דור: מדובר פה בהכשרה של מספר מועט של אנשים.

<דפנה עין-דור: בסך הכל מדובר פה במקרי מימוש אחריות לא כל כך גדולים.

<דפנה עין-דור: לא צריך פריסה ארצית של עשרות עובדים שיטפלו בזה, צריך איזה שהוא כוח אדם בסיסי.

<דפנה עין-דור: עלויות ציוד.

<דפנה עין-דור: מדובר פה בציוד של אותו תוצר.

<דפנה עין-דור: אלה סדרי גודל דומים של אותם מכשירים.

<דפנה עין-דור: אם נדרש משהו זה תוספתי, זה לא משהו שהוא בבסיס של מערך שלם אחר.

<דפנה עין-דור: את עלויות המלאי הטלנו על היבואנים הישירים באספקה של מוצרי תעבורה על תוצרים שלא יובאו על ידם.

<דפנה עין-דור: מדובר פה על משך זמן יותר ארוך שהם יצטרכו לספק את מוצרי התעבורה.

<דפנה עין-דור: הם לא צריכים להחזיק מלאי בסדרי גודל גדולים כמו שהם חייבים לגבי רכבים שהם ייבאו בעצמם.

<דפנה עין-דור: להערכתנו לא מדובר פה על עלויות גדולות, מה עוד שהן בבסיס צריכות להיות מוטלות על היצרן.

<דפנה עין-דור: הם מבצעים את העבודה שלו.

<דפנה עין-דור: מבחינתו הוא צריך לספק אחריות וריקול, לא משנה היכן הרכב.

<דפנה עין-דור: צריך לזכור שסייגנו פה רק לגבי התקופה שהרכב באחריות.

<דידי רוזנפלד: הלימוד של כל דגם הוא לא שולי, הוא מספר ימים לפחות.

<דידי רוזנפלד: אתה אפילו לא יודע איזה דגם אתה צריך ללמוד.

אבישי ברוורמן: יש זמן לימוד מסוים עם עלות מסוימת.

<דידי רוזנפלד: אדוני היושב-ראש, אתה אפילו לא יודע מה אתה צריך ללמוד.

<דידי רוזנפלד: אם היום יביאו מוסטנג הוא ילמד מוסטנג, אם מחר יביאו אוטו מדגם אחר הוא יצטרך ללמוד - - הדבר הנוסף שהוא לא כל כך שולי זה הציוד.

<דידי רוזנפלד: לכל דגמי הרכב צריך כלים ספציפיים לצורך תיקונים.

<דידי רוזנפלד: זה לא כל כך שולי.

<דידי רוזנפלד: כאן מדובר על לעזור לאנשים, לעזור לציבור.

<דידי רוזנפלד: אני לא מבין איך מספר מועט כל כך של בעלי מקצוע בארץ יעזור לכל הציבור בישראל.

<דידי רוזנפלד: אחד הדברים שמשרד התחבורה בצדק מבקש זה פריסה ארצית של מוסכי יבואן.

<טל ברנר: חשוב לדעת שהדירקטיבה האירופית שעליה מתבסס משרד התחבורה בכל התקנה של פתיחת השוק לתחרות עוסקת במכירה של רכבים מסוג M ומסייגת רכב דו- גלגלי.

<טל ברנר: אמרתי את זה מספר פעמים, זה נרשם בפרוטוקולים.

<טל ברנר: אני מבקשת שתהיה לזה איזו שהיא התייחסות.

אבישי ברוורמן: תיכף תהיה התייחסות לדו-גלגלי.

<טל ברנר: הדירקטיבה מתייחסת למכירה של רכבים בשוק המשותף, היא לא חלה על מכירה של רכבים מחוץ לשוק המשותף.

<טל ברנר: עם כל הכבוד לנו, אנחנו מחוץ לשוק המשותף.

<טל ברנר: היא לא חלה על תקינה של רכבים מארצות הברית, קנדה וכו'.

<טל ברנר: יש פה איזו שהיא בעייתיות.

<טל ברנר: צריך להבחין בין אחריות יצרן שתינתן על ידי יבואן ישיר, לבין אחריות שיכולה להינתן על ידי יבואן עקיף.

<טל ברנר: בואו נבין למה.

<טל ברנר: למדנו כאן סביב השולחן שליבואן עקיף יש יכולת להגיע לידע שיהיה פתוח.

<טל ברנר: בדו-גלגלי הוא יהיה פתוח רק ב-2016, ברכב אף קודם לכן.

<טל ברנר: אנחנו הולכים אחרי המכוניות.

<טל ברנר: ליבואן העקיף יש יכולת להגיע לידע ולטכנולוגיה.

<טל ברנר: אמרנו שהיבואן העקיף יכול להגיע לחלפים.

<טל ברנר: אין שום סיבה שהיבואן העקיף לא יוכל לתת גם את האחריות.

<טל ברנר: היבואן הישיר איננו שלוחו של היצרן, כפי שאמרה הגברת עין דור.

אבישי ברוורמן: את זה כבר שמענו שלושים אלף פעם.

<טל ברנר: עכשיו אני אתן מהצד הפרקטי.

אבישי ברוורמן: מה ההצעה?

<טל ברנר: יבואן ישיר ייתן אחריות יצרן עם יתרונותיו וחסרונותיו של יבואן ישיר, יבואן עקיף ייתן אחריות של יבואן עקיף עם יתרונותיו וחסרונותיו.

<טל ברנר: יש לו את היכולת, את הידע ואת החלפים.

<טל ברנר: היצרנים מאפשרים לתת אחריות לאותם רכבים ששידרו את מספרי השלדות ליבואנים הישירים.

<טל ברנר: רכב מקבל אחריות, כאשר האחריות מוחלת רק ברגע המכירה ללקוח.

<טל ברנר: בלתי אפשרי להחיל את האחריות כאשר המכירה תהיה דרך דילר באיזה שהוא מקום בעולם לייבואן העקיף בישראל, מפני שאז תחול תקופת האחריות והלקוח בסופו של דבר יאבד זמן.

אבישי ברוורמן: את מציעה להטיל את רוב הדברים על היבואן העקיף.

<טל ברנר: יש לו ידע ויכולת.

אבישי ברוורמן: זה נאמר עשרות אלפי פעמים בדיונים כאן.

<טל ברנר: אני מחזקת את זה.

<יעקב אנוך: אין לנו בעיה לכאורה לתת שירות, אחריות, ריקול על הדגמים המיובאים על ידנו באמצעות אותה חברה שאנחנו חתומים איתה ושממנה מגיעים החוזים.

<יעקב אנוך: יש לנו בעיה קשה מאוד, כמעט בלתי ניתנת לפתרון וכרוכה בהרבה מאוד מאמצים, לתת שירות חלפים, ידע מקצועי וציוד לדגמים שלא מיובאים על ידנו.

<יעקב אנוך: אני ארחיב ואגיד שגם אם מיובא דגם שלא מיובא על ידנו אבל מיובא מאותם יצרנים, גם שם אנחנו יכולים להיערך.

אבישי ברוורמן: זאת אומרת, מה שאמרתי: פורד מוסטנג, לינקולן, פורד פוקס.

<יעקב אנוך: לא מה שאמרת.

<יעקב אנוך: אם אנחנו מביאים גולף שאין בו חלון שמש בגג, אין בו בקרת אקלים, ומישהו יביא גולף שיש לו חלון שמש בגג ויש לו בקרת אקלים, אז למרות שאנחנו לא יכולים להיערך לזה מראש אנחנו יודעים להתמודד עם זה.

<יעקב אנוך: למה אנחנו יודעים להתמודד?

<יעקב אנוך: כי הוא מגיע מאותו מקור שאנחנו קונים מכוניות.

<יעקב אנוך: הקשר עם המקור הזה קיים.

<יעקב אנוך: אפשר יהיה לקבל מהמקור הזה את חלקי החילוף, את האינפורמציה.

אבישי ברוורמן: מה עם השאלות שלי על פורד מוסטנג, על פורד פוקוס?

<יעקב אנוך: תיתן לי, אני אענה.

<יעקב אנוך: לעיתים מכוניות שלא מיובאות על ידנו מיוצרות על ידי יצרן אחר.

<יעקב אנוך: למה הכוונה?

<יעקב אנוך: אני אתן דוגמה של יצרן אירופאי.

<יעקב אנוך: הרגולציה האירופאית חלה רק על המוצרים שנמכרים באירופה ומיוצרים באירופה, היא לא חלה על מוצרים אמריקאים שנמכרים באירופה.

<יעקב אנוך: אם אני מחובר ליצרן של טויוטה אירופה, אני לא מחובר ליצרן של טויוטה ארה"ב.

<יעקב אנוך: זו חברה נפרדת לחלוטין.

<יעקב אנוך: כל מה שמיוצר, נמכר או מופץ על ידי טויוטה אירופה, אני מסוגל להתמודד.

<יעקב אנוך: יותר קל, יותר קשה, אני בכלל לא שם את הקשיים פה.

<יעקב אנוך: מטויוטה ארצות הברית, שזאת חברה נפרדת, אין לי איתה חוזה, אני לא מכיר אותה, היא לפעמים גם לא רוצה להכיר בי, אני לא מסוגל לקבל חלקי חילוף, אני לא פתוח לידע.

אבישי ברוורמן: אתה אדם מנוסה, יש לך משקל גדול בארץ הזאת וניסיון רב.

אבישי ברוורמן: נניח שפתאום היו אומרים לך לעשות את זה.

אבישי ברוורמן: במה זה כרוך שתבצע את זה?

<יעקב אנוך: אני לא רוצה להגיד לך שזה כרוך בכסף, כי זאת לא הבעיה.

אבישי ברוורמן: הנושא הוא לא העלות?

<יעקב אנוך: לא.

<יעקב אנוך: נושא העלות הופך להיות שולי.

<יעקב אנוך: יש עלות.

<יעקב אנוך: אני לא רוצה להיכנס לעלות.

אבישי ברוורמן: מה הנושא המרכזי?

<יעקב אנוך: היכולת שלי להגיע לקבל את הדברים האלה.

אבישי ברוורמן: אתה לא יכול לקבל חלפים?

<יעקב אנוך: אני לא יכול לקבל חלקים כמו שאני מקבל לדברים שאני פתוח אליהם, שאני על המחשב איתם, שאני יודע להיערך, שיש לי את כל האינפורמציה.

<יעקב אנוך: כשאני צריך עכשיו למלא איזה שהוא רצון של מישהו שהחליט לייבא אוטו מסוים שאני לא מייבא, שאני לא יודע אפילו מה המפרט שלו, להתחיל לחפש לו את חלקי החילוף - - אין לנו שום דרך אמיתית זמינה וסבירה להתמודד עם זה.

<יעקב אנוך: אני אתן לך מספר דוגמאות נוספות כי אתה אוהב דוגמאות.

<יעקב אנוך: אמנם סובארו מייצרת מכוניות ביפן, אבל יש גם סובארו בארצות הברית.

<יעקב אנוך: היבואן בישראל מנסה שלוש שנים, בגלל בעיית פערי המטבע מול הין שהיה שווה 5 שקלים – היום זה השתנה - לעבור לקנות מארצות הברית שזה דולר.

<יעקב אנוך: היצרן לא פתח אותו לשום מוצר בארצות הברית.

<יעקב אנוך: אבנר היה מעורב בזה, אבנר ניסה לסייע, אבנר ניסה לעזור.

<יעקב אנוך: לא עזר שום דבר.

<יעקב אנוך: היצרן אמר שאין לו מספיק מכוניות לארצות הברית, שהוא לא פותח מכוניות לישראל, שאנחנו שוק שלא מעניין אותו, שנמשיך לקנות מיפן.

<יעקב אנוך: כך היה.

<יעקב אנוך: זה אומר שדגמים שמיוצרים שם ולא מיוצרים ביפן אי אפשר להביא.

<יעקב אנוך: אם מישהו יביא את האוטו הזה לישראל וירצה שאני אתן לו חלקי חילוף, אין לי מאיפה לתת לו את חלקי החילוף.

<יעקב אנוך: בישיבה ועדת הכלכלה ב-15.2.2010 על פתיחת השוק, עמיתי וידידי מנכ"ל המשרד, עוזי יצחקי, הביא לוועדה או היו בוועדה יבואני חלפים.

<יעקב אנוך: בין השאר היה בוועדה יוסי טופז, שהוא יבואן גדול של חלפים.

<יעקב אנוך: הוא הכריז שהוא יכול להביא מכל מקום כל דבר.

<יעקב אנוך: אם הוא יכול להביא, מה אתם רוצים ממני?

<יעקב אנוך: אם יש מישהו שיכול להביא, שהוא יביא.

<יעקב אנוך: באותו מעמד היו עוד שניים או שלושה שיש להם אפשרות להביא כי הם מביאים מארצות הברית וממקומות אחרים.

<יעקב אנוך: אל תטילו עלי לעשות משהו שאני לא יכול לעמוד בו.

אבישי ברוורמן: זה דיון שנצטרך להכריע בו.

אבישי ברוורמן: כולנו רוצים תחרות.

אבישי ברוורמן: אומר מר אנוך – יושב פה עדיין פרופ' גילה -.

אבישי ברוורמן: שלמרות שיש פה מספר שחקנים הם רוצים הרבה יותר ייבוא מקביל, הם רוצים שאנשים ייכנסו.

אבישי ברוורמן: בסופו של דבר – את זה השר כץ אמר – זה יוריד את המחירים ויהיה טוב לכולם.

אבישי ברוורמן: השאלה הבסיסית היא אם ברגע שהדבר הזה קורה, והוא יקרה כמה שיותר, תהיה לו בעיה להשיג חלפים.

אבישי ברוורמן: אז אנחנו יכולים להגיע למצב שהוא לא יוכל לעשות זאת.

אבישי ברוורמן: זאת השאלה.

<אודי שניידר: את השאלות שאדוני ביקש שאני אומר בדיון הקודם אמרתי ולא קיבלתי תשובות.

<אודי שניידר: אמרנו בישיבה הקודמת שיש פה פגיעה בחופש העיסוק של היבואנים הישירים.

<אודי שניידר: נתתי את הדוגמה של יבואן שבוחר משיקולים כלכליים ומסחריים לא להביא דגם מסוים של רכב, מפני שהוא חושב שלא יהיה לו כדאי להביא את הדגם הזה של הרכב.

<אודי שניידר: באים עכשיו בהצעת החוק ומחייבים אותו, למרות שהוא בחר בעצמו לא להתעסק עם הדגם הזה, לתת שירות לרכב הזה.

<אודי שניידר: משחררים את היבואן של אותו דגם מלתת אחריות לרכב שהיבואן הישיר בחר שלא להביא.

<אודי שניידר: זאת סוגיה עקרונית אחת שלא שמענו עליה תשובה.

אבישי ברוורמן: לשאלה החוקתית משרד המשפטים יתייחס מיד.

<אודי שניידר: השאלה השנייה העקרונית שהעלינו היא למה לשחרר אדם מאחריות למוצר שהוא מייבא ומוכר לצרכן בישראל.

<אודי שניידר: אנחנו יודעים שזה אפשרי, מפני שכשמדברים על יבואן עקיף שמביא תוצר שאיננו מיובא על ידי יבואן ישיר - -

אבישי ברוורמן: עו"ד שניידר, אני אשאל אותך שאלה שתענה לי עליה לא כמשפטן.

אבישי ברוורמן: תוריד את הכובע הזה.

אבישי ברוורמן: אומר לך מר פלור שבגישה הישנה יש 0 ייבוא.

אבישי ברוורמן: נכנס לפה איזה מוסקטר לבד.

אבישי ברוורמן: כל הניסיון של השר ושל הוועדה היא להביא לתחרות.

אבישי ברוורמן: אם מה שהיה הוא שיהיה, אז שום דבר לא ישתנה והמצב הנוכחי יישאר.

אבישי ברוורמן: אתה בא ואומר כרגע בצורה ברורה: "נייט", "נייט", "נייט".

<אודי שניידר: זאת לא הייתה הכוונה.

<אודי שניידר: להערכת איגוד יבואני הרכב השירות לא היה החסם שמנע.

<אודי שניידר: החוק עשה יותר מזה.

<אודי שניידר: הוא אמר: אנחנו נעשה מוסכים מתמחים.

<אודי שניידר: יגיד אדון רונן לוי שמוסכים מתמחים ידעו לטפל בכלי הרכב האלה כמו כל מוסך אחר, לכן אין שום סיבה להטיל את האחריות על יבואני הרכב הישירים לטפל בכלי רכב שהם עצמם בחרו לא להביא.

<אודי שניידר: העובדה שיבואן פורד בוחר לייבא פורד פיאסטה, לא אומרת שהוא יודע לתקן פורד מוסטנג יותר ממוסך מתמחה אחר.

<אודי שניידר: אין שום סיבה להטיל עליו את האחריות.

<אודי שניידר: זה כמו שלא תלך לרופא עיניים על מנת שיעשה ניתוח לב.

<אודי שניידר: זה בדיוק אותו דבר מבחינתנו.

<קריאה: ממש לא.

אבישי ברוורמן: זה קצת מפריע לי, כי אני חושב שהיכולת וההתמחות יכולות להיות כאן.

אבישי ברוורמן: רונן לו, אתה בעל עניין.

אבישי ברוורמן: יכולת לעזוב את התפקיד.

אבישי ברוורמן: אולי תעזוב בעתיד.

אבישי ברוורמן: אתה גם אזרח ישראלי מודאג.

אבישי ברוורמן: שמעת את כל הדברים האלה.

אבישי ברוורמן: אתה יכול לייעץ לי?

<רונן לוי: יש פה כמה בלבולים.

<רונן לוי: בלי שיהיה מימוש אחריות, בלי שהסעיף הזה יעבוד, לא יהיה פה ייבוא מקביל.

אבישי ברוורמן: ה-0 יישאר 0.

<רונן לוי: נכון.

<רונן לוי: חבל על כל הזמן, על כל הדיונים ועל כל ההון הזה שיושב פה ומתבזבז.

<רונן לוי: בלי זה לא יהיה ייבוא מקביל.

<רונן לוי: כל הדירקטיבות באירופה על פתיחת התחרות ובישראל ב-2002 התבססו על העניין של האחריות.

<רונן לוי: ליצרן יש את הכוח דרך האחריות לצרכן הישראלי, לכן ניסו לפתוח את זה גם באירופה וגם בישראל.

<רונן לוי: הכל מתחיל ונגמר באחריות היצרן.

<רונן לוי: אם זה לא יקרה, לא תהיה תחרות, לא תהיה פתיחת תחרות במדינת ישראל.

<רונן לוי: אנחנו לא מממשים את האמנות שלנו עם האיחוד האירופי, את האמנות שלנו על הצורך שלנו לפתוח את התחרות בארץ.

<רונן לוי: כל הטיעון הזה שאנחנו צריכים להיות איחוד אירופי בזיהום אוויר אבל מזרח תיכון בתחרות, בזכויות אדם, זה טיעון שהוא לא הגיוני לדעתי.

<רונן לוי: באירופה אסרו על העניין של בלעדיות על יבואן.

<רונן לוי: צריך לזכור שהיבואן בישראל מייצג את היצרן, הוא היצרן למעשה.

<רונן לוי: אם אני רוצה לקנות עכשיו פוקוס דיזל ואני אבוא לדלק ואבקש לקנות אצלו פוקוס דיזל, היבואן הישיר לא ייתן לי.

<רונן לוי: אם אני אלך עכשיו לאירופה, ימכרו לו.

<רונן לוי: מה שיש בתוצר נמצא, אני תמיד יכול לקנות.

<רונן לוי: אם אני רוצה לקנות מוסטנג באירופה, ימכרו לו.

<רונן לוי: מי ימכור לי? היצרן.

<רונן לוי: פה בישראל, כמו שהוא אמר, השיקול הכלכלי של היצרן, שזה בעצם היבואן שמייצג את היצרן, לא פתוח.

<רונן לוי: הוא יחליט אם יהיו פה רק שני דגמים או שלושה מהתוצר.

<רונן לוי: לאזרח הישראלי אין זכות לקנות מוסטנג, כי זה לא כלכלי.

אבישי ברוורמן: פה אני מחדד.

אבישי ברוורמן: בוא נלך לשאלה ששאלתי לגבי פורד מוסטנג, לינקולן ופורד פוקוס.

אבישי ברוורמן: מתחיל להיות ייבוא.

אבישי ברוורמן: ההמלצה של החוק - -

<רונן לוי: עכשיו אני מגיע לעניין.

<רונן לוי: סעיף 5 פותר את העניין הזה.

<רונן לוי: סעיף 5 אומר שהוא ימציא כתב התחייבות לתת ולממש את האחריות.

<רונן לוי: ברגע שיש את הסעיף הזה והיצרן נתן את ההתחייבות, מה זה מעניין אותנו?

<רונן לוי: הוא ימצא את הפתרונות שלו.

<רונן לוי: לא בעיה למצוא פתרונות.

<רונן לוי: אני הייתי מוסך מורשה הרבה שנים.

<רונן לוי: כשהיה מגיע אלי אוטו מיוחד של שגרירות ממוגן ירי והיה צריך לממש אחריות, היבואן שלי ידע להסתדר עם זה.

<רונן לוי: היינו מממשים לו את אחריות גם אם זה היה מגיע מארצות הברית, מתורכיה.

<רונן לוי: אם תגיע לכאן שגרירות ארצות הברית עם האיכות של המכוניות שלה, אני רוצה לראות את "דלק" שלא ייתן אחריות לשגרירות ארצות הברית.

<רונן לוי: אני רוצה לראות שהוא מעז לעשות את זה.

<רונן לוי: היבואן שלי לא עשה את זה.

<רונן לוי: הסתדרנו כמוסכים.

<רונן לוי: לא היה לי עליו ספרות וכלום.

<רונן לוי: היבואן דאג לשלוח לי את החומר הטכני, עם ההוראות הטכניות מה לעשות באוטו הזה במימוש האחריות.

<רונן לוי: זה סיפור מאוד מאוד פשוט.

<רונן לוי: עשינו את זה בחיים.

<רונן לוי: היבואנים עושים את זה.

<רונן לוי: הם מכירים את זה, הם יודעים לעשות את זה.

<רונן לוי: ברגע שיש לי התחייבות ואת החוק במדינת ישראל שלפיו יצרן חייב לממש פה את האחריות, נגמר הסיפור, הם יסתדרו.

<רונן לוי: העלות השולית היא 0.

אבישי ברוורמן: אתה מחזק את דבריה של הגברת עין דור.

<רונן לוי: הפקידים קיימים, מערכות השינוע קיימות, לא צריך תוספת.

אבישי ברוורמן: גם יהיה שיפוי.

<רונן לוי: לנו, למוסכים, העלות עולה.

<רונן לוי: כשאתה מדבר על המוסכים, על פתיחת התחרות של המוסכים, זה גם ב-after sale.

<רונן לוי: עד עכשיו לא דיברנו על זה, דיברנו על פתיחת התחרות ב-sale .

אבישי ברוורמן: פרה פרה.

<רונן לוי: אני רוצה להזכיר למי ששכח שצריך גם לפתוח תחרות ב-after sale.

<רונן לוי: בהיבט הזה אין שום בעיה.

<רונן לוי: אנחנו בשנים האחרונות עשינו תביעות אחריות במוסכים.

<רונן לוי: גם הפרטיים עושים את זה ישירות מול היצרן.

<רונן לוי: חוץ מהתגמול לכסף הכל נעשה היום באינטרנט.

<קריאה: בקשה, אין בעיה.

<רונן לוי: דיברתי על מוסכי היבואן.

<רונן לוי: שכחת שאני מייצג גם פרטיים שעובדים עם יבואנים.

<אבנר פלור: רונן, היית הרבה שנים מוסך יבואן.

<אבנר פלור: האם אתה יכול לתת לנו סדרי גודל של כניסות למוסך למימוש אחריות?

<רונן לוי: אני לא חושב שזה רלוונטי.

<רונן לוי: זה תלוי ביצרן, באיכות היצור שלו.

<חיים פילצר: אתה מתכוון לדגמים שהיבואן לא מייבא?

<קריאה: הוא מתכוון לדגמים שהיבואן לא מייבא.

אבישי ברוורמן: יש לי את השאלה החוקתית.

<דבי מילשטיין: רצינו לציין, כמו משרד התחבורה, שעיקרון התחרות , הורדת יוקר המחיה וייבוא מקביל זה סופר חשוב.

<דבי מילשטיין: רצינו להעיר, כדי שלא יגידו אחר כך שזאת הפתעה ברורה ושזה לא היה בפני הוועדה, שייתכן שנשמע טענות לגבי הבעייתיות מבחינת הסכמי הסחר בגלל שאנחנו מתנים את הייבוא בעילה של הסכם בלעדיות.

אבישי ברוורמן: עם ארצות הברית או עם אירופה?

אבישי ברוורמן: איפה את רואה בעייתיות?

גילה גמליאל: אנחנו לא מתנים שום דבר.

גילה גמליאל: ההצעה שלי לא מתנה כלום.

<יערה למברגר: זה תנאי לרישיון

גילה גמליאל: זה לא דבר חריג.

<דבי מילשטיין: ארצות הברית, אירופה, יפן.

אבישי ברוורמן: אני ראש המשלחת לאירופה.

אבישי ברוורמן: אני יוצא לפרלמנט האירופאי.

אבישי ברוורמן: אני דווקא ביחסים טובים עם מר שולץ כבר 15 שנה.

אבישי ברוורמן: אנחנו נסדר את זה.

<איתי עצמון: מה ההמלצה שלך ביחס להצעה שהועלתה?

<דבי מילשטיין: אנחנו בעד, כפוף להסכמים הבינלאומיים של מדינת ישראל.

אבישי ברוורמן: עו"ד למברגר, הנושא החוקתי שעו"ד שניידר העלה.

גילה גמליאל: אם גם ככה זה בכפוף, למה להעיר את זה?

<יערה למברגר: אנחנו נדרשנו לשאלה החוקתית בעקבות פניות מפורטות בכתב שקיבלנו מהיבואנים.

<יערה למברגר: אנחנו חושבים שההסדר הכולל, לרבות הסעיפים שלא הגענו אליהם כמו סעיף 44 שמדבר על תשלום עלויות נלוות והמנגנון שנקבע בו, יוצרים הסדרים כוללים שאנחנו חושבים שהם מידתיים מבחינה חוקתית.

<יערה למברגר: הסדר 44 נמצא גם בתחום המים, בתקשורת.

אבישי ברוורמן: אנחנו מעוגנים חוקתית.

<יערה למברגר: אני לא אומרת שאין פה פגיעה חוקתית, אנחנו רק חושבים שהפגיעה הזאת היא מידתית בהתחשב בהסדר הכולל ובאיזונים.

<חיים פילצר: אני ברשות

<חיים פילצר: כם רוצה טיפה שנרד לרצפה.

<חיים פילצר: אני מסכים עם מה שאמר רונן.

<חיים פילצר: תבינו את התהליך שקורה, כמה רכבים לא מיובאים על ידי היבואנים שלא מגיעים לתיקונים.

<חיים פילצר: תרשו לי לתת דוגמה.

<חיים פילצר: קנה חיים ישראלי קורבט שהתקלקלה לו.

<חיים פילצר: הוא בא למוסך היבואן ואמר: שמע, אתה יכול לתקן לי?

<חיים פילצר: אומר לו היבואן: תשמע, יש לך שתי אפשרויות: או שתלך למוסך ותתקן כי יש לי בעיה שאני לא מייבא את הקורבט, או שתמתין יומיים שלושה עד שאני אדבר עם היצרן.

<חיים פילצר: בוחר חיים ישראלי לחזור אליו אחרי יומיים שלושה.

<חיים פילצר: כשהוא חוזר, היבואן אומר לו: שמע, קיבלתי במייל דיסק, קיבלתי שרטוטים, מוכנים גם לשלוח לי ב-DHL את החלק ואני אתקן לך.

<חיים פילצר: אם לא איכפת לך ,תשאיר את זה כאן.

<חיים פילצר: אולי יעלה לך 100,200, 500 שקל.

<חיים פילצר: חבר'ה, העלויות לא בשמיים, זה לא עניין של חלקי חילוף.

<חיים פילצר: זה קורה day by day.

<חיים פילצר: חבר'ה, יש קשרים, זה זורם.

<חיים פילצר: למה לעשות מזה סיפור כשזה לא סיפור?

<חיים פילצר: אחריותי כיבואן עקיף ואחריות

<חיים פילצר: כם כיבואן ישיר היא אותה אחריות.

<אודי שניידר: הכל נכון כשמדובר - -

<חיים פילצר: יש 6000 קורבטים?

<חיים פילצר: כמה קורבטים יש?

<חיים פילצר: אתה אומר 10 קורבטים.

<חיים פילצר: קניתי.

<חיים פילצר: גם 20 קורבטים.

<חיים פילצר: מה קרה, ריבונו של עולם?

<זאב ש. פרידמן: אדוני היושב-ראש, יש לי שאלה לממונה ועוד שתי הערות לנוסח.

<זאב ש. פרידמן: בסעיף קטן (6) כתוב: "לפי אחריות בהיקף שלא יפחת מן האחריות לפי פסקה (5)".

<זאב ש. פרידמן: אנחנו יודעים שתקופת האחריות שימשה אמצעי מסוים להגביל תחרות בעבר והממונה התערב בעניין הזה לעניין החלפים ולעניין עצם התקופה שכבלה אנשים.

<זאב ש. פרידמן: האם מקובלת על הממונה ההגדרה של "בהיקף שלא יפחת"?

<זאב ש. פרידמן: הסגנון הזה מאפשר אחריות לתקופה ארוכה יותר.

<זאב ש. פרידמן: אתה תופיע אצלי, תקבל את החלפים ממני במחירים - -

<שרית זוכוביצקי-אור: יש לזה פתרון בסעיף 73.

<אבנר פלור: עד היום, כולל היום, האחריות שניתנת יכולה להינתן על ידי היבואן ו/או על ידי היצרן, זאת אומרת, שילוב.

<אבנר פלור: מה שקבענו בחוק הקיים היום זה שהאחריות תינתן אך ורק במה שהיצרן נותן.

<אבנר פלור: אם היבואן ירצה לתת אחריות נוספת הוא יכול, אבל הוא צריך להודיע ללקוח מה האחריות הנוספת.

<זאב ש. פרידמן: בדיוק לכך מכוונים הדברים.

<זאב ש. פרידמן: זה צריך להיות מצוין בצורה יותר מפורטת.

<שרית זוכוביצקי-אור: פרק ה' עוסק בחובות משווק רכב חדש.

אבישי ברוורמן: באיזה סעיף?

<שרית זוכוביצקי-אור: סעיף 73 בעניין אחריות.

<קריאה: תקראי את הסעיף.

<שרית זוכוביצקי-אור: חובת מתן 73.

<שרית זוכוביצקי-אור: (א) משווק רכב חדש לא ימכור רכב בלי למסור לידי הקונה תעודת תעודת אחריות אחריות לרכב וחלקיו; משווק רכב המציע תקופת אחריות נוספת, מעבר לתקופת האחריות שנקבעה לפי חוק זה, יפרט את תנאיה ויציג את מחירה בנפרד ממחיר רכישת הרכב, ולא יתנה את רכישת הרכב באחריות הנוספת כאמור; היבואן ייתן מה שהיצרן נתן, אם נתן, ואם הוא מציע זו צריכה להיות עסקה נפרדת.

<קריאה: זה מה שקורה היום.

<זאב ש. פרידמן: צריכה להיות כאן הבהרה אחרת.

<זאב ש. פרידמן: ברגע שאת קובעת שמשווק רכב לא ימכור רכב בלי למסור לידי הקונה תעודת אחריות לרכב וחלקיו, למעשה הוא יכול לתת תעודת אחריות מלכתחילה.

<זאב ש. פרידמן: האחריות הבסיסית יכולה להיות גדולה מהתקופה שקבע היצרן.

<זאב ש. פרידמן: אין מגבלה כזאת.

<זאב ש. פרידמן: דרך אגב, זה בדרך כלל מקובל בדיני הגנת הצרכן שיש אחריות נוספת שהיא שונה מתקופת האחריות הראשונה שניתנה.

<זאב ש. פרידמן: כאן לא מדובר באחריות סטטוטורית, מדובר באחריות שהיא וולונטרית, בין של היצרן, בין של היבואן, לכן כן צריך לתקן את הסגנון, כן להבהיר.

<איתי עצמון: זה לא בסעיף הזה.

אבישי ברוורמן: עו"ד פרידמן, אנחנו נקבל את דעתך בנושא הזה.

אבישי ברוורמן: אנחנו נמצא לזה באמצעות כל המוח המשפטי הכולל פה פתרון.

אבישי ברוורמן: .

<זאב ש. פרידמן: בסעיף קטן (3) מדובר לתקופה שלא תפתח מ-7 שנים מיום המכירה לצרכן.

<זאב ש. פרידמן: אני שואל את שרית, משום שאנחנו מכירים את הוויכוחים שמתעוררים בדיעבד.

<זאב ש. פרידמן: אנחנו מכירים את זה החל במקררים וכלה במוצרים אחרים.

<זאב ש. פרידמן: מתי מתחילים אותן 7 שנים?

<זאב ש. פרידמן: מיום מכירת המכשיר הראשון לצרכן?

<חיים פילצר: האחרון.

<חיים פילצר: משרד התחבורה קובע חד משמעית בחוזה שזה מיום המכירה ללקוח האחרון.

<שרית זוכוביצקי-אור: נמצא דרך לציין.

<זאב ש. פרידמן: אני שואל את עו"ד עצמון לעניין ההגדרה של היקף האחריות בפסקה (6).

<זאב ש. פרידמן: הוא צריך לתת תעודת אחריות בהיקף שלא יפחת.

<זאב ש. פרידמן: האם ההיקף כולל בתוכו את משך הזמן ואת ההיקף המטריאלי?

<זאב ש. פרידמן: אני לא משוכנע בכך.

<זאב ש. פרידמן: יכול להיות שצריך להיות בהיקף ובתקופה שלא תפחת.

<איתי עצמון: להבנתי זה כן כלל, אבל ניתן לחדד.

<איתי עצמון: אני רק רציתי להשלים את דבריה של עו"ד למברגר לגבי שאלת הפגיעה החוקתית שהועלתה כאן.

<איתי עצמון: כאשר אנחנו מדברים על פגיעה חוקתית תמיד צריך לזכור מה התכלית והאם ההסדר שמוצע כאן עומד במבחני מידתיות.

<איתי עצמון: אני מניח שאין חולק שהתכלית ראויה.

<איתי עצמון: קידום תחרות זו תכלית ראויה.

<איתי עצמון: כמובן שלכל גורם עסקי יש אינטרסים עסקיים, יש מדיניות עסקית משלו שהיא לגיטימית, אבל אם היא פוגעת באינטרס הכללי של קידום התחרות לכלל הציבור, לטובת הציבור, ברור מה האינטרס הגובר בעניין הזה.

<איתי עצמון: לגבי המידתיות.

<איתי עצמון: השאלה כאן מסתכמת לשתי נקודות.

<איתי עצמון: יש את הנקודה של הפגיעה הכלכלית.

<איתי עצמון: אני מבין שאין פגיעה כלכלית כיוון שיש חלק מהתחייבויות שמכוסות על ידי היצרן.

<איתי עצמון: לגבי העלויות האחרות יינתן איזה שהוא שיפוי לפי המנגנון שנקבע בסעיף 44.

<איתי עצמון: השאלה השנייה היא האם התנאים האלה שקבועים כאן למתן רישיון יבואן ישיר עלולים ליצור איזה שהוא חסם לעיסוק בתחום הייבוא הישיר.

<איתי עצמון: כאן אני מבין ממשרד התחבורה, לפי הבדיקה ולפי הידע המקצועי שלהם, שהדרישות האלו לא אמורות להוות חסם, כלומר שההסדר הזה ישים.

<איתי עצמון: אני צודק?

<אבנר פלור: כן.

<קריאה: הם לא דיברו עם אף יצרן.

<קריאה: איך הם יודעים?

<דני בליליוס: אני מלווה את התהליך של הייבוא המקביל.

<דני בליליוס: בשנת 2002 הייתה ישיבה שבה בוטלה חובת הבלעדיות.

אבישי ברוורמן: מה אתה ממליץ לשולחן הזה?

<דני בליליוס: אני מכיר את כל התהליך.

<דני בליליוס: לפני 5 או 6 שנים הגעתי למסקנה שאין דרך אחרת לייבוא מקביל, אלא על ידי הטלת חובת האחריות על היבואנים.

<דני בליליוס: אין דרך אחרת.

<דני בליליוס: היבואנים גם לא מציעים דרך אחרת.

<דני בליליוס: אין דרך אחרת לאכוף את האחריות.

<דני בליליוס: אני חוזר ומחזק את רונן ואת חיים.

<דני בליליוס: אחרי הרבה מאוד שנים, אחרי הרבה מאוד בדיקות והרבה ניסיון בתחום, אין דרך אחרת, זאת הדרך היחידה.

<יעקב אנוך: הסיבה שאין ייבוא מקביל לישראל במסות היא סיבה עיקרית אחת כלכלית.

<יעקב אנוך: קשה מאוד לקבל מחירים שיאפשרו להתחרות בשוק במחירים המיוחדים שיש ליבואנים הישירים בישראל.

<יעקב אנוך: גם יבואנים ישירים קטנים רצו ורוצים להיות יבואנים מקבילים .

<יעקב אנוך: זה מכובד, זה בסדר, אין בעיה.

<יעקב אנוך: גם אלון הוא יבואן ישיר שרוצה להיות יבואן מקביל.

<יעקב אנוך: כשבאים לבעיה הכלכלית מתחילים כל הסיפורים שאי אפשר להתמודד, אי אפשר לייבא.

<יעקב אנוך: אני אומר לך את זה כמי שבדק את האפשרויות באופן האישי בשוק, כמה אפשר להביא ומה אפשר להביא לישראל.

<יעקב אנוך: אם תלך לוועדת בלאנש אתה תראה - -

אבישי ברוורמן: הטענה כרגע של מר אנוך היא שאין רווחים אמיתיים כאן, הרווחים – בשפתנו דיוויד – הם רווחים נורמאליים כאלה, כלומר 0, לכן לא תהיה כניסה לשוק.

<חיים פילצר: הלוואי על כולנו כזה 0.

אבישי ברוורמן: אני תרגמתי את מה שאמר מר אנוך לשפה של דיוויד ושלי.

<יעקב אנוך: אי אפשר לכלכל בדרך יצרן, נציג אחד ונציג שני שאין איתו חוזה כך שכולם יצאו מרוצים והמחיר יגיע לארץ בצורה סבירה.

אבישי ברוורמן: הטענה שלך היא שהשוק תחרותי, אין בו רווחים לא נורמאליים.

אבישי ברוורמן: אתה אומר שהסיבה שלא נכנסים כי אי אפשר להרוויח.

אבישי ברוורמן: בואו נפתח את זה.

אבישי ברוורמן: כמו שאמר דן בן אמוץ המנוח: "ירצו יאכלו, לא ירצו, לא יאכלו".

אבישי ברוורמן: .

<יעקב אנוך: אמרתי את מה שאמרתי בשביל להסיר מהחדר הזה את הסיפורים שאין בהם אמת של כל מיני אנשים.

<יעקב אנוך: גם בליליוס ישב והנחה את מי שהיום מנכ"ל משרד התחבורה לגבי איך פותחים את השוק.

<יעקב אנוך: בסוף שניהם ישבו והשוק לא נפתח.

<יעקב אנוך: זה לא העניין.

<קריאה: לא נכון.

<יעקב אנוך: בישיבה קודמת היועצת המשפטית של איגוד המוסכים ישבה פה ואמרה שרוב המוסכים במדינת ישראל הם בידי היבואנים וצריך לטפל גם בזה.

<אינגריד הר אבן: לא במוסכים שעושים תביעות אך ורק - -

<יעקב אנוך: אמרת את מה שאני אומר.

<יעקב אנוך: לכי לפרוטוקול ותקראי מה אמרת.

<יעקב אנוך: במדינת ישראל יש 5200 מוסכים, 2200 מתוכם עוסקים בתיקון רכב, במכונאות.

<יעקב אנוך: מתוכם 50 בלבד נמצאים בקשר כזה או אחר עם יבואני הרכב.

<יעקב אנוך: עוד פעם מניחים על השולחן דברים שאין בהם אמת.

<יעקב אנוך: רונן פה אמר דברים רבים.

<יעקב אנוך: אני לא רוצה לפגוע ברונן.

אבישי ברוורמן: יש גרסת אנוך, יש גרסת לוי.

אבישי ברוורמן: ייתכן שהאמת לא של אנוך, אולי יותר קרובה ללוי.

<יעקב אנוך: לכן אני לא כועס.

<יעקב אנוך: לעצם העניין.

<יעקב אנוך: בסעיף 35(7)(א) כתוב: "למסור ליבואן באופן מידי מידע על תקלת בטיחות סדרתית שנתגלתה בייצור של רכב מתוצרתו".

<יעקב אנוך: שימו לב, רק התקלה הבטיחותית האחרונה שהייתה לטויוטה הייתה ל-3 מיליון כלי רכב.

<יעקב אנוך: מישהו תיאר לעצמו שפה היבואן יקבל רשימה של 3 מיליון כלי רכב ויחפש את האוטו שנוסע או לא נוסע בישראל?

<יעקב אנוך: לא יעלה על הדעת.

<יעקב אנוך: אני הולך הפוך.

<יעקב אנוך: היצרנים מנהלים את הריקול.

<יעקב אנוך: יעיד אבנר שכשהייתה התקלה של טויוטה, אז בלי החוקים האלה ובלי כלום באתי אליו ואמרתי לו להביא לי את מספרי השלדה של המכוניות שהגיעו לישראל על-מנת שאני אדאג שלכולם יהיה ריקול.

<יעקב אנוך: אבנר, היה כך?

<אבנר פלור: כן.

<יעקב אנוך: תגיד את זה.

<יעקב אנוך: אל תתבייש.

גילה גמליאל: איפה הבעיה?

<יעקב אנוך: דאגנו וטיפלנו בזה.

<יעקב אנוך: הסעיף הזה לא ישים בכלל, אי אפשר ליישם אותו.

<יעקב אנוך: היצרנים לא יכולים לשתף פעולה וגם לא אנחנו.

אבישי ברוורמן: איזה סעיף?

<יעקב אנוך: סעיף (7)(א).

גילה גמליאל: מה הבעיה לדעת איזה דגם וכמה רכבים נמצאים בארץ?

גילה גמליאל: משרד התחבורה יכול להוציא את זה.

<יעקב אנוך: הדרך הנכונה לעשות את זה היא שמשרד התחבורה יעביר ליצרנים - לא דרכנו, כי זה לא מעניין אותנו - את המכוניות שמגיעות לישראל כדי שתהיה להם ה-DATA.

<יעקב אנוך: ברגע שליצרנים תהיה ה-DATA הם ישלחו לנו באופן אוטומטי ריקול.

אבישי ברוורמן: לימיני יש אדם מאוד מאוד רציני, עו"ד איתי עצמון, שקורא לי את סעיף 43א - מידע לעניין דגמי רכב שיובאו לישראל.

אבישי ברוורמן: כתוב שהמנהל יעביר, מעת לעת ולפחות אחת לשנה, ליבואן רכב ישיר רשימה של דגמי רכב שיובאו לישראל מהתוצר שהוא מייבא.

<יעקב אנוך: זה סותר את הסעיף הזה.

<יעקב אנוך: צריך לסדר בין הסעיפים.

<עוזי יצחקי: זה משלים, לא סותר.

אבישי ברוורמן: אנחנו רוצים להקל עליך כדי שתבצע.

<יעקב אנוך: זה לא יכול להתקיים, אדוני.

אבישי ברוורמן: אמרת לדעתך שאם החוק הזה יעבור הוא לא ייושם כי אי אפשר ליישם אותו.

<דניאל עיני: אנחנו פה בוועדת כלכלה.

<דניאל עיני: לימדתם חלק מהאנשים פה כלכלה.

<דניאל עיני: כשאדם עושה את העלויות העלות השולית יכולה להיות חיובית והעלות הכוללת, הממוצעת או מה שלא יהיה יכולה להיות שלילית.

<דניאל עיני: כאשר אנחנו מחליטים לייבא דגם אנחנו שוקלים האם הרווח מייבוא הדגם יכסה על העלויות הקבועות.

<דניאל עיני: הצעת החוק באה ורוצה שניקח על עצמנו עלויות קבועות, כאשר אנחנו לעצמנו החלטנו שהן לא כדאיות.

אבישי ברוורמן: עלו פה שתי בעיות.

אבישי ברוורמן: אמר מר אנוך שיש שני נושאים.

אבישי ברוורמן: הוא קרא לזה עלויות והיכולת שהדברים קיימים.

אבישי ברוורמן: את העלויות נפתור.

<דניאל עיני: את העלויות שמו בצד.

<דניאל עיני: צריך לשים לב אליהן.

אבישי ברוורמן: זה נושא השיפוי שגם עליו נדבר.

<דניאל עיני: כתב האחריות מהווה כמו חוזה בין היבואן לצרכן.

<דניאל עיני: כשמגיעים לבתי משפט התנאים בכתב האחריות מהותיים.

<דניאל עיני: ברגע שאני מחויב באחריות שיבואן אחר נתן אני בבעיה.

<אינגריד הר אבן: אני רוצה להצביע על מספר כשלים ניסוחיים.

<אינגריד הר אבן: לפעמים אתם מתייחסים לכל רכב ולפעמים כתוב רק הרכב.

<אינגריד הר אבן: צריך להיות ברור שזה כל רכב בכל סעיפי החוק.

<אינגריד הר אבן: בסעיף 7 רבתי אתם אומרים שתתגלה ברכב.

<אינגריד הר אבן: זה צריך להיות כל רכב.

<אינגריד הר אבן: הורדתם את המילה "יצרן" בסעיף קטן (5).

<אינגריד הר אבן: פה לטעמי זה מהותי.

<אינגריד הר אבן: כתוב: "האחריות שנתן".

<אינגריד הר אבן: מי נתן?

<אינגריד הר אבן: צריך לכתוב פה היצרן.

<אינגריד הר אבן: זה היה בנוסח הקודם, ראוי להחזיר את זה.

<איתי עצמון: אנחנו נבחן את זה בשלב ניסוח הצעת החוק.

<אינגריד הר אבן: יש פה סדרת סעיפים שזה כאילו ימציא כתב התחייבות יצרן ואז ימציא כתב התחייבות של עצמו.

<אינגריד הר אבן: אין קוהרנטיות בין היקף ההתחייבות שהוא ממציא מהיצרן להיקף ההתחייבות שהוא ממציא בשם עצמו.

<איתי עצמון: יש הפניה.

<איתי עצמון: תראי בפסקאות (5) ו-(6).

<אינגריד הר אבן: בסעיף השני זה תמיד המיובא על ידו ולא המיובא לישראל.

<אינגריד הר אבן: המילים "על ידו" מפחית, כי זה רק מה שהוא מייבא.

<שרית זוכוביצקי-אור: זה תוצרי.

<רונן לוי: אנחנו מבינים שהוויכוח, שהרצון הוא להשאיר את החסם הזה.

<רונן לוי: אם הוא יישאר, אז ה-0 יישאר 0.

<רונן לוי: צריך לזכור שאם היום "איילון מוטורס" קונה את אותו לינקולן או את אותו מוסטנג כדי לייבא אותו מארצות הברית, אז הוא קונה אותו אצל הדילר עם האחריות.

<רונן לוי: היצרן מקבל כסף על האחריות.

<רונן לוי: אם האוטו הזה היה נשאר בארצות הברית היצרן היה מממש את האחריות בארצות הברית ומשלם את עלות התיקון.

<רונן לוי: אם האוטו יתקלקל בארץ היצרן ישלם את התיקון בישראל.

<רונן לוי: הוא קיבל מראש את עלות האחריות כשהוא מכר את הרכב.

<רונן לוי: זה היה מגולם בפנים.

<רונן לוי: זה לא שאנחנו עושים עכשיו איזה נזק ליצרן.

<רונן לוי: הצרכן הישראלי כשהאוטו מגיע אליו מקבל את מה שכבר שולם על הרכב בארצות הברית אצל הדילר.

<רונן לוי: צריך לזכור את הדבר הזה.

<חיים פילצר: אני רוצה לתת דוגמה בלי להיכנס לדוגמאות של יצרנים.

<חיים פילצר: עבדכם הנאמן חיפש מכוניות שמיועדות למוניות בישראל.

<חיים פילצר: בין המחיר שקיבלתי מסוכן מורשה באירופה למחיר שמוכר פה היבואן הראשי היה פער של 25 אלף יורו.

<חיים פילצר: אני חותם על זה.

<חיים פילצר: עכשיו יגיד לי יקי מה הבכיינות על כך שאין רווח.

<חיים פילצר: חבר'ה, במה אין רווח?

<חיים פילצר: על מה אתם מדברים?

<קריאה: אתה לא הפסדת.

<חיים פילצר: אני לא הפסדתי, אבל - -

ישראל כץ: סוגיית המיסוי רלוונטית פה בגלל שזה מונית.

<חיים פילצר: היא לא רלוונטית.

ישראל כץ: אין מס על מונית.

<קריאה: יש מס על מונית.

אבישי ברוורמן: 8% מס.

<ניל סמולט: אני אגיד אמירה כללית בקצרה וגם אתן דוגמה.

<ניל סמולט: אני חייב להגיד, כדי שלא יהיו פה ספקות, שזה לא משנה איזה הצעות יציעו ואיזה פתרונות יציעו, חלק מהבעיות שנשמע כאן הן בעיות שאפשר לתאר אותן כבעיות מדומות.

אבישי ברוורמן: זה חלק מהמשחק.

<ניל סמולט: אנחנו נשמע בעיות מסוג של "קשה לנו", "אנחנו לא יודעים להרוויח", "אתם לא יודעים להרוויח", "אף אחד לא יודע להרוויח", "אף אחד לא יודע לטפל", "אף אחד לא יודע לתקן".

<ניל סמולט: כל מילה מיותרת.

<ניל סמולט: אמר פה הבעלים של "אוטו חן", אמר את זה גם הנציג מאיגוד המוסכים, שאם הסעיף הזה יעבור או לא יעבור, על זה תלויה כל הרפורמה.

<ניל סמולט: אי אפשר לנהל רפורמה בטובות מהיצרן.

<ניל סמולט: זה המצב נכון להיום.

<ניל סמולט: מבקשים מהיבואן הישיר בסך הכל משימה לא פשוטה שלא מטילה עליו נטל.

<ניל סמולט: מבקשים ממנו להביא גיבוי של יצרן שרוצה שהמותג שלו יופץ, ישווק ויימכר בישראל לכל הצרכנים בישראל, שלא יהיו צרכני א' וצרכני ב'.

<ניל סמולט: אנחנו לא רצינו וחששנו מהמצב הזה.

<ניל סמולט: הצלחנו לקבל איזו שהיא הבטחה מהיצרן בארצות הברית שגם רכב בייבוא מקביל כמקובל יכול לקבל מימוש אחריות באמצעות המוסכים המורשים שלנו.

<ניל סמולט: אנחנו תלויים היום בטובה מהיצרן.

<ניל סמולט: אי אפשר לנהל רפורמה בטובות.

<ניל סמולט: אם אין חובה וחיוב לעשות את הדבר הזה, לא יהיה.

<דני דרגוצקי: מר אנוך דיבר על עלות הייבוא.

<דני דרגוצקי: הוא אמר שאין ייבוא מקביל בגלל שאף אחד לא יכול לקבל את המחירים שהם מצליחים לקבל.

<דני דרגוצקי: אני חושב שהסטנו את כל הדיון לרווחיות.

אבישי ברוורמן: יש שם רווחיות?

<דני דרגוצקי: אני לא מדבר על רווחיות, אני מדבר על המחיר שמקבלים היבואנים הרשמיים לרכבים שהם רוכשים.

<דני דרגוצקי: יכול להיות שיש אמת בטענה שקשה מאוד להגיע למחירים שהם מקבלים מחו"ל.

ישראל כץ: יש גם אמת בזה שאתם גובים לפי שווי הרכב ואין לכם אינטרס בהנחות.

<דני דרגוצקי: זה לא עניין של האינטרס שלנו.

ישראל כץ: יש רק ממשלה אחת.

<איתי עצמון: שאלתי קודם לכן לגבי מידת הישימות של ההסדר, האם לפי הערכת משרד התחבורה ההסדר הזה לא ייצור איזה שהוא חסם בפני יבואנים ישירים להתקשר עם היצרנים.

<איתי עצמון: אני מבקש שמשרד התחבורה ומשרד המשפטים יתייחסו לשאלת ההוראה שביקשה חברת הכנסת גמליאל לעניין הבלעדיות.

<אבנר פלור: אני אציג קודם את הנושא של הישימות, כמה פעמים עלה הנושא של נציג היצרן.

<אבנר פלור: היבואנים הישירים מבחינתנו הם הזרוע הארוכה והגורם עם הנגישות הגבוהה ביותר למידע ותקשורת עם היצרנים.

<אבנר פלור: זאת עובדה.

<אבנר פלור: כשיש לי בעיה מסוימת ברכב של דיפלומט או ברכב של ייבוא אישי אני פונה ליבואן הישיר, אני לא פונה למוסך כזה או אחר או ליבואן.

<אבנר פלור: הוא מבחינתנו נותן את המענה.

<אבנר פלור: עוד נקודה חשובה בהיבט של הישימות.

<אבנר פלור: במסגרת הרגולציה האמריקאית והאירופאית מחויב היצרן במסגרת התיעוד והתקינה לקריאה חוזרת ושירותי תחזוקה לכלל כלי הרכב.

<אבנר פלור: התקינה נותנת מעטפת ומטרייה לחובות היצרן.

<אבנר פלור: כשהיצרן משווק את הרכב הוא נותן את כל המעטפת.

אבישי ברוורמן: מר אנוך דיבר פה על טויוטה ארצות הברית וטויוטה אירופה.

אבישי ברוורמן: מי זה היצרן?

<אבנר פלור: אני לא מכיר בישראל שישנם שני יבואנים, האחד לרכב אמריקאי והשני לאירופאי.

<יעקב אנוך: היצרן לא רוצה.

<אבנר פלור: מבחינתנו יש יבואן ישיר אחד.

<אבנר פלור: היבואן הישיר הזה מייבא את אותו תוצר רכב עם תקינה אירופאית ועם תקינה אמריקאית.

<אבנר פלור: נכון שזה לא לכל התוצרים.

<אבנר פלור: היו פניות של כל מיני יזמים שניסו לפנות ליצרן של הונדה, אבל הוא אמר שיש לו יבואן שהוא עובד איתו פה.

<אבנר פלור: זה אותו יצרן מבחינתנו.

<אבנר פלור: הפנייה היא אליו.

ישראל כץ: אתה מתכוון לכך שניסו לפנות לארצות הברית.

<אבנר פלור: כשניסו לפנות לארצות הברית אמרו שיש להם כאן נציג.

<אבנר פלור: ישנם עשרות אלפי כלי רכב שנעים היום בכבישי הארץ ויובאו במהלך השנים - גם רכבים של דיפלומטים - שמטופלים על ידי היבואנים הישירים.

<אבנר פלור: מדובר גם בדגמים שלא קיימים פה.

<אבנר פלור: בפועל זה קיים.

<אבנר פלור: מבדיקות שעשינו במספר חוזים ראינו שגם לגבי הרכבים המשפחתיים וגם לגבי הרכבים היוקרתיים היצרן מחייב את היבואן לבצע את מימוש האחריות, לבצע את הריקולים, לא משנה מהיכן הרכב מגיע, לא משנה מה סוג התקינה שהוא מגיע.

<אבנר פלור: יש כמה כלי רכב שאני אישית בדקתי שבוצעו בהם התיקונים והטיפולים והיה מימוש אחריות.

אבישי ברוורמן: לגבי הבלעדיות, הסעיף שהציעה חברת הכנסת גמליאל.

<אבנר פלור: מבחינתנו זה סעיף חשוב מאוד.

<אבנר פלור: בדיון הקודם אמרו שאין בלעדיות.

<אבנר פלור: בדקנו אחרי הדיון אצלך מספר חוזים.

<אבנר פלור: כן הייתה מצוינת הבלעדיות.

<אבנר פלור: אנחנו רוצים שזה יהיה בחקיקה עצמה.

<אבנר פלור: מדובר כאן בסעיף מרכזי וחשוב ברפורמה.

<אבנר פלור: אם הוא לא יעבור זה יהיה מאוד מאוד בעייתי מבחינתנו.

<יערה למברגר: אני רוצה להתייחס להצעה שהתווספה לגבי קביעת איסור על בלעדיות.

<יערה למברגר: אין עוד דוגמה שאני מכירה לסעיף כזה.

<יערה למברגר: זה זמן קצר, לכן אני לא יכולה להגיד שזו בדיקה מקיפה של כל החקיקה.

אבישי ברוורמן: אם ישנה בעייתיות מסוימת אני אצביע היום על הכל בלי זה.

אבישי ברוורמן: אם כן, אז יש לנו עוד ישיבה שנוכל להוסיף את זה.

גילה גמליאל: היא לא אמרה שיש בעיה.

גילה גמליאל: אין בעיה.

אבישי ברוורמן: היא פתחה בזה שיש בעיה.

<יערה למברגר: כשקובעים הסדרים שהם יחסית חריגים, שיש בהם פגיעה או נטל, אנחנו בדרך כלל אוהבים להסתמך על דוגמאות קודמות בחקיקה.

<יערה למברגר: פה אני לא מכירה דוגמה אחרת מהזמן הקצר שאני מטפלת בעניין הזה.

אבישי ברוורמן: מה המלצת משרד המשפטים?

<יערה למברגר: אני לא חושבת שעל פני הדברים אני יכולה להגיד שיש מניעה משפטית לעשות את זה.

<יערה למברגר: זה לא מהסעיפים שאנחנו מיד יכולים להגיד שאי אפשר לעשות.

<יערה למברגר: זה לא ברור בדברים האסורים.

<יערה למברגר: אני מסתמכת פה על מצע מקצועי שאומר שהדבר אפשרי, שזה לא יהווה חסם סחר, שזה לא יחסום לגמרי את העיסוק של היבואנים.

<יערה למברגר: אני חייבת להסתמך על המצע המקצועי הזה כביסוס לניתוח המשפטי שלי.

<יערה למברגר: אני יוצאת מתוך הנחה שזה לא יחסום את הייבוא למדינה, שזה לא יהווה פגיעה.

<יערה למברגר: יש לי הערת נוסח קטנה.

<יערה למברגר: בסעיף 11(א) התייחסנו לסיטואציה שניתן צו פירוק, צו כינוס וצו הקפאת הליכים.

<יערה למברגר: פשוט בנוסח כדאי להוסיף צו פירוק זמני וצו כינוס נכסים.

אבישי ברוורמן: מקובל, שרית?

<שרית זוכוביצקי-אור: כן.

<שרית זוכוביצקי-אור: לעניין סעיף הבלעדיות.

<שרית זוכוביצקי-אור: המטרה, כמו שאני מבינה אותה, היא שהיצרן לא יהיה כבול בהסכם בלעדיות עם יבואן.

<שרית זוכוביצקי-אור: הוא עדיין יוכל , ככה אני מבינה, להתקשר רק עם יבואן אחד בארץ.

<שרית זוכוביצקי-אור: אם הוא יחשוב לימים שהוא רוצה להתקשר עם עוד יבואן, זאת זכותו.

גילה גמליאל: הוא לא יהיה כבול חוזית.

<שרית זוכוביצקי-אור: דרך אגב, בחלק מההסכמים יש בלעדיות משום שבעבר זו הייתה חובה סטטוטורית, זאת אומרת שרק חוזה בלעדיות התקבל.

<שרית זוכוביצקי-אור: אלה חוזים ישנים.

<שרית זוכוביצקי-אור: יש פה חוזים ארוכי שנים, חלקם עדיין תקף.

<איתי עצמון: לעניין התחולה על חוזים קיימים.

<איתי עצמון: מה תוקפם של ההסכמים שבתוקף?

<יערה למברגר: לגבי חוזים קיימים אנחנו לא מחייבים לשנות, אבל אדם שמגיש בקשה לרישיון יצטרך לעמוד בתנאים לרישיון.

גילה גמליאל: רציתי התייחסות לחוזים הקיימים, אחרת - -

<איתי עצמון: יהיה מדובר על בקשות חדשות לרישיון, לא?

<יערה למברגר: לא.

<יערה למברגר: אדם מגיש פה בקשה חדשה לרישיון.

<יערה למברגר: הוא צריך לעמוד בכל תנאי הרישיון.

<יערה למברגר: בעקיפין זה אומר שהוא צריך - -

ישראל כץ: פעם בשנה.

<אבנר פלור: בתחילת השנה.

<אבנר פלור: ברישיון ייבוא רכב.

ישראל כץ: אנחנו לא רוצים סעיפים פיקטיביים.

<איתי עצמון: אני מציע שזה יחול על בקשות חדשות לרישיון.

<איתי עצמון: הבנתי שכל 3 שנים - -

גילה גמליאל: יש לך פוטנציאל להגיע לזה כל שנה על בסיס אותו חידוש.

ישראל כץ: אני רוצה שאבנר יסביר מה קורה כל שנה.

<אבנר פלור: אנחנו לא נותנים היום רישיון ייבואן.

<אבנר פלור: יש רישיון ייבוא רכב, שזה אחת לשנה.

<אבנר פלור: החידוד שעשינו בסעיף הזה הוא שאנחנו נותנים רישיון יבואן פעם ב-3 שנים.

<איתי עצמון: רישיון עיסוק.

<אבנר פלור: רישיון עיסוק ליבואן.

ישראל כץ: מה המצב היום?

<אבנר פלור: היום פעם בשנה.

ישראל כץ: אדם לא יעבור ל-3 שנים.

ישראל כץ: כרגע זה כל שנה, נכון?

<אבנר פלור: רישיון ייבוא רכב פעם בשנה.

ישראל כץ: כמו ששיקולי התחרותיות הופעלו בהתייעצות עם הממונה כל שנה לגבי הרישיון שהוא מקבל לייבא את הרכב, כך גם הסעיף הזה יופעל כל שנה.

ישראל כץ: זה לא קשור שיש לו הסכם או שניתן לו עכשיו אפשרות לעשות את ההסכם השני כל 3 שנים.

ישראל כץ: באותה מידה שזה יופעל על זה, זה יופעל על זה.

<יערה למברגר: יש שני רישיונות שונים.

<יערה למברגר: יש רישיון לייבוא, שזה כל שנה.

<יערה למברגר: זה רישיון חדש שאנחנו מוסיפים בנוסף לרישיון הייבוא, הוא לא מחליף אותו.

<יערה למברגר: זה רובד נוסף של רישיון יבואן.

ישראל כץ: אנחנו מדברים על כל שנה.

ישראל כץ: כמו ששיקולי התחרותיות כשהוא בא לבקש רישיון כל שנה הופעלו, כך גם הסעיף הזה.

<יערה למברגר: שיקולי התחרותיות הם גם בסעיף רישיון יבואן.

גילה גמליאל: יש פה ניואנסים שהם לא מספיק בהירים.

<יערה למברגר: כל הבקשות לרישיון יבואן יהיו חדשות בגלל שזה רישיון חדש, לכן זה יהיה מידי.

<יערה למברגר: זה לא כל שנה.

<יערה למברגר: רישיון יבואן הוא רישיון חדש שמתווסף בנוסף, לכן ברגע שהחוק ייכנס לתוקף יצטרכו לבקש בקשות חדשות.

<שרית זוכוביצקי-אור: זה רישיון שלא קיים היום.

<יעקב אנוך: רציתי להביא לידיעת השולחן שכששונתה התקנה לגבי יבואן בלעדי כך שאין יותר צורך ביבואן מקביל, משרד התחבורה הוציא מכתבים לכל היצרנים.

<יעקב אנוך: כל היצרנים יודעו בזה.

<יעקב אנוך: המנכ"ל שהיה באותה תקופה, שזה בן ציון סלמן, ביקש לראות את נציגי היצרנים שהגיעו לארץ, כל אחד בזמנו.

<יעקב אנוך: הוא ישב איתם והסביר להם בדיוק את המשמעות.

גילה גמליאל: עדיין יש הסכמים חתומים עם משרד התחבורה.

<יעקב אנוך: אלה הסכמים ישנים בני 60 שנה.

<יעקב אנוך: זאת הבעיה.

<יעקב אנוך: אין הסכמים חדשים.

אבישי ברוורמן: יקי, אתה ממליץ שעוזי יצחקי יזמין אותך?

<יעקב אנוך: לא.

<יעקב אנוך: אני רק אומר שהנושא הזה נדון, אין איתו בעיה.

גילה גמליאל: אין בעיה, אתה מסכים איתנו.

אבישי ברוורמן: אני מצביע על סעיף 35.

אבישי ברוורמן: מי בעד?

אבישי ברוורמן: בעד – פה אחד

אבישי ברוורמן: סעיף 35 אושר כולל כל השינויים והצעתה של חברת הכנסת גילה גמליאל סעיף 36.

<שרית זוכוביצקי-אור: רישיון יבואן רכב 36.

<שרית זוכוביצקי-אור: (א) מי שהתקיימו בו כל אלה זכאי לקבל מאת המנהל רישיון יבואן רכב עקיף עקיף: (1) הוא תאגיד רשום כדין בישראל שאחד מבעלי העניין בו לפחות ומנהלו הכללי הם תושבי ישראל; (2) הוא התקשר עם סוכן מורשה בהסכם למכירת רכב באחת מהדרכים הבאות, לתקופה שלא תפחת משנתיים או לתקופה קצרה יותר שקבע השר באישור הוועדה: (א) הסכם בכתב למכירה בכתב ואם הוא סוכן מורשה כהגדרתו בפסקה (2) להגדרת סוכן מורשה ההסכם הוא ליבוא רכב מתוצר המיובא על ידי יבואן רכב ישיר.

<שרית זוכוביצקי-אור: (ב) הסכם בדרך אחרת שקבע השר בתנאים שקבע, בהתייעצות עם שר האוצר באישור הוועדה, לגבי דגם רכב המיובא על ידי יבואן רכב ישיר.

<שרית זוכוביצקי-אור: (3) הוא המציא כתב התחייבות מטעמו לספק מוצרי תעבורה לרכב המיובא על ידו, לתקופה שלא תפחת משבע שנים מיום מכירת הרכב לצרכן; השר באישור הוועדה רשאי לשנות את התקופה כאמור; (4) לעניין רכב שהוא מתוצר שאינו מיובא לישראל על ידי יבואן רכב ישיר, הוא המליא כתב התחייבות מאת סוכן מורשה לתת לרכב את האחריות שניתנה על ידי יצרן הרכב; (5) הוא המציא כתב התחייבות מטעמו ליתן אחריות לרכב שיובא על ידו כאמור בפסקה (4), בהיקף שלא יפחת מן האחריות לפי אותה פסקה; (6) הוא המציא כתב התחייבות מאת סוכן מורשה לעניין טיפול בכל תקלת בטיחות סדרתית שתתגלה ברכב שהסוכן המורשה מכר לו שהוא מתוצר שאינו מיובא לישראל על ידי יבואן רכב ישיר, שלפיו הסוכן המורשה מתחייב לעשות את כל אלה: למסור ליבואן באופן מידי מידע על תקלת בטיחות סדרתית שנתגלתה בייצור של רכב שהוא מכר ליבואן שהוא מתוצר שאינו מיובא לישראל על ידי יבואן רכב ישיר; למסור ליבואן הוראות טכניות לתיקון תקלת הבטיחות הסדרתית; לספק ליבואן מוצרי תעבור הנדרשים לצורך תיקון תקלת הבטיחות הסדרתית; לשאת בעלות הטיפול בתקלת הבטיחות הסדרתית כאמור בפסקות משנה (א) עד (ג); (7) אם הרכב הוא מתוצר שאינו מיובא לישראל על ידי יבואן רכב ישיר – הוא המציא כתב התחייבות מטעמו לטפל בכל תקלת בטיחות סדרתית שתתגלה ברכב שהסוכן המורשה מכר לו, בהתאם לכתב ההתחייבות שבפסקה (6), לפי סעיף 43; (8) הוא הוכיח קיומה של תשתית למתן שירותי תחזוקה לרכב, בהתאם להוראות שקבע השר לעניין המוסכים למתן אותם שירותים; (9) הוא המציא אישור מרואה חשבון המעיד כי יש לו הון עצמי כפי שקבע השר, בין היתר, בהתאם לסוג הרכב שהוא מייבא וכמות כלי הרכב.

<שרית זוכוביצקי-אור: (10) אם הרכב הוא מתוצר שאינו מיובא על ידי יבואן הרכב הישיר הוא המליא כתב התחייבות מאת הסוכן המורשה במדינת חוץ למלא את חובות היבואן לפי חוק זה אם היבואן לא יכול למלא את חובותיו באחת מנסיבות אלה: אם ניתן לגביו צו פירוק, צו כינוס או צו הקפאת הליכים לפי דין והוא הפסיק או אינו יכול למלא את חובותיו; הסוכן המורשה מבקש שחובות היבואן ימולאו על ידי גורם אחר.

<שרית זוכוביצקי-אור: (11) אם הרכב הוא מתוצר שאינו מיובא על ידי היבואן הישיר המציא התחייבות מאת הסוכן המורשה במדינת חוץ לספק ליבואן מידע טכני, ספרות מקצועית וציוד לתיקון ומתן שירותי תחזוקה לתוצר המיובא על ידו.

<שרית זוכוביצקי-אור: ב) המנהל ירשום ברישיון יבואן רכב עקיף את התוצר אותו זכאי יבואן רכב לייבא.

<שרית זוכוביצקי-אור: (ג תוקפו של רישיון יבואן רכב עקיף יהיה לשנתיים אלא אם קבע השר תקופה קצרה יותר לעניין תוקף ההסכם עם סוכן מורשה.

<שרית זוכוביצקי-אור: היבואן העקיף הוא זה שיתקשר עם הסוכן המורשה בחו"ל.

<שרית זוכוביצקי-אור: בעקבות שינוי ההגדרה של סוכן מורשה והאופציה לא להתקשר בכתב, אנחנו מתייחסים גם להסכם בכתב וגם להסכם בדרך אחרת.

<שרית זוכוביצקי-אור: כאשר מדובר בהסכם בכתב אנחנו מאפשרים ייבוא של כל תוצר המיובא על ידי יבואן רכב ישיר, כאשר מדובר בהסכם בדרך אחרת אנחנו מגבילים את זה לייבוא דגמים שייבואן הרכב הישיר נותן.

<שרית זוכוביצקי-אור: פה אנחנו מסדירים את התחייבויות הסוכן המורשה ואת התחייבות היבואן העקיף במקום שאין יבואן רכב ישיר.

<שרית זוכוביצקי-אור: אנחנו שומרים על תשתית תחזוקה, על טיפול בריקולים, על קבלת מידע לגבי הריקולים, על מתן אחריות ועל אספקת מוצרי תעבורה.

<איתי עצמון: לסוכן המורשה יש את האמצעים לעמוד בהתחייבויות האלו?

<איתי עצמון: אני מדבר על פסקה (6).

<אבנר פלור: זה קיים.

<אבנר פלור: יש איזה שהוא מהלך שהיבואן העקיף מחויב לקרוא לאותם בעלי כלי רכב להגיע לאותם מוסכים של היבואן הישיר לביצוע הריקולים.

<אבנר פלור: אנחנו נראה את זה בסעיפים הבאים של המנגנון עצמו.

<אבנר פלור: כאן הוא מתחייב שבמידה וישנם רכבים שאמורים לבצע את הריקול, הם יבצעו את הריקול באמצעות היבואן הישיר.

<אבנר פלור: נתנו כאן גם את האפשרות שהיבואן העקיף יוכל להביא כלי רכב מתוצר שלא מיובא על ידי היבואן הישיר.

<חיים פילצר: אבנר, אני חושב שלא הבנת את השאלה.

<חיים פילצר: היבואן העקיף קנה מסוכן מורשה בחו"ל בהסכם כזה או אחר.

<חיים פילצר: האם הסוכן המורשה בחו"ל יכול לתת את השירותים ליבואן העקיף כפי שנדרש בחוק?

<חיים פילצר: הנקודה היא שהסוכן המורשה בחו"ל מגובה על ידי היצרן.

<חיים פילצר: אם הוא מגובה על ידי היצרן, כל השרשרת עובדת בסדר.

<חיים פילצר: זאת כוונתך?

<איתי עצמון: כן.

<אודי שניידר: אני מסכים עם הדובר שלפניי.

<אודי שניידר: החוק עוסק בהסרת חסמים.

<אודי שניידר: אחד החסמים שקיימים כרגע ליבואנים הישירים - אנחנו קוראים את סעיף 36 להצעת החוק - ולא קיים על היבואן העקיף, זה אותו חסם של מסמכי התקינה.

<אודי שניידר: בהגדרה של יצרן רכב שנמצאת בסעיף 1 לחוק כתוב שמסמכי התקינה צריכים להיות על שמו של יצרן הרכב.

<אודי שניידר: כשקוראים את סעיף 36, ומדובר ביבואן עקיף, אז מסתבר פתאום שבכלל לא חשוב על שם מי מסמכי התקינה, ובלבד שיהיו מסמכי תקינה.

<אודי שניידר: מה שחשוב בסופו של דבר זה שיהיו מסמכי תקינה.

<אודי שניידר: אם הדרישה לגבי מסמכי התקינה היא לא רלוונטית ליבואן עקיף, קל וחומר היא לא רלוונטית ליבואן ישיר.

<אודי שניידר: אני חושב שצריך לעשות תיקון של ההגדרה הזאת.

<משה בר: אמרו שהנכים הם כמו כולם.

<משה בר: אנחנו מייבאים - -

אבישי ברוורמן: לא אמרו את זה.

אבישי ברוורמן: לא אמרו שהם כמו כולם.

<משה בר: החברות הקיימות מייבאות הרבה מאוד רכבים לנכים.

<משה בר: הנכים מוגבלים בדברים מסוימים שאפשר לעשות אותם דרך החברה, לא שיגיעו לארץ ויעלו עוד עשרות אלפי שקלים, כמו למשל אם להחליף מצד שמאל לצד ימין שאפשר לעשות את זה מהתחלה.

<משה בר: אני קניתי מרצדס ספרינטר.

<משה בר: אמרו לי הגה מרוכך.

<משה בר: כשאני נוסע עליה כולי נקרע מהרכב כי אין קפיצים, אין כלום.

<משה בר: אם הייתי מזמין את הרכב באופן אישי הייתי דואג שירככו לי את הרכב כך שאני אוכל לנסוע בו ולא לסבול 5 שנים עם אותו רכב.

<משה בר: צריך לאפשר לנכים, שיש להם עמותות ויכולים לעמוד בכל הדרישות של משרד התחבורה, לייבא מכוניות.

אבישי ברוורמן: מר בר, אתה מתפרץ לדלת פתוחה.

<משה בר: פניתי לכל החברות של האבזור.

<משה בר: הם אמרו לי: משה, אתה צודק.

<משה בר: ברגע שתפנה לחברות תקבל מה שאתה רוצה משם.

<משה בר: זו עלות די גדולה למדינה שתיחסך.

<משה בר: העברתי גם מכתב ליושב ראש בנושאים האלה.

אבישי ברוורמן: משה, אחרי שתשמע אותי תאמר לי אם זה מספק אותך.

אבישי ברוורמן: אני מבקש מנציג משרד התחבורה - אני מסתכל על מר פלור - לבדוק מחדש את הסעיף בעניין ייבוא אישי.

אבישי ברוורמן: אם אין בו - אני מקווה שיש בו - מענה לנכים, אני אגיש בקשה לדיון מחדש.

<משה בר: תודה.

<איתי עצמון: הרבה מההערות כבר הוטמעו כאן כיוון שהיו לי ישיבות ארוכות עם נציגי משרדי הממשלה, אבל בכל זאת נשארו כמה דברים קטנים.

<איתי עצמון: לעניין פסקה (8) אנחנו צריכים לעשות את אותה התאמה כפי שעשינו בסעיף 35, כלומר להוריד את התיבה "ובכלל זה".

<שרית זוכוביצקי-אור: הקראתי את זה בלי.

<איתי עצמון: האם לעניין פסקה (9) היה איזה שהוא שינוי?

<שרית זוכוביצקי-אור: הורדתי את המילים "ובכלל זה".

<איתי עצמון: וכמות?

<שרית זוכוביצקי-אור: הקראתי.

<זאב ש. פרידמן: אותן הערות שהערנו לגבי הסעיף הקודם שמתייחס לתקופה של 7 שנים שבה צריכים להחזיק את חלקי החילוף צריכות להיות גם כאן.

אבישי ברוורמן: כמובן.

<איתי עצמון: הנוסח יהיה אחיד.

<איתי עצמון: הפררוגטיבה לעשות את התאמות הנוסח נתונה לנו לאחר שיסתיימו הדיונים בהצעת החוק.

אבישי ברוורמן: מי בעד סעיף 36?

אבישי ברוורמן: בעד – פה אחד

אבישי ברוורמן: סעיף 36 אושר

גילה גמליאל: כבוד היושב-ראש, אני מבקשת בקשה לדיון מחדש בסעיפים 34,35ב ו-36.

גילה גמליאל: אני מבקשת לבחון מחדש את הזכאות לקבל רישיון מיבואן רכב ישיר ורישיון מיבואן רכב אחר.

אבישי ברוורמן: יש בקשה לרביזיה של חברת הכנסת גמליאל על סעיפים 34ב, 35 ו-36.

אבישי ברוורמן: אנחנו נקיים את ההצבעה על הרביזיה בשעה 14:00.

ישראל כץ: אני מקבל רושם שאולי תומכי האנטי תחרות חידדו וקיבלו תשובות, אבל תומכי התחרות נשארו עם בעייתיות מסוימת.

ישראל כץ: מה האפקטיביות של הסעיף במובן שהיצרן לא יוכל לתת רק לגורם אחד בפועל?

<שמואל מלכיס: הוא יוכל, רק בחוזה עצמו יהיה סעיף שאין לו בלעדיות.

<שמואל מלכיס: אין לזה משמעות בכלל.

ישראל כץ: המגמה שצריכה להיות בתחרות היא שאם הוא נותן רק דרך ישיר ולא דרך ישיר ועקיף הוא פוגע בתחרותיות.

ישראל כץ: זה הדבר שצריך לנבוע מהדבר הזה, לא רק שכתוב שאין בלעדיות.

ישראל כץ: כבר ראינו סעיף שיש בו דבר שלא כתוב ומאפשר עשיית מעשה לחיוב.

ישראל כץ: .

<איתי עצמון: אני מבין שכאן זה יהיה תנאי לרישיון.

<איתי עצמון: מבקש רישיון לא יוכל לקבל רישיון אם הוא לא מראה שההסכם אינו - -

ישראל כץ: זו פגיעה בתחרות.

<שמואל מלכיס: עדיין הוא יכול לא לרצות לעשות הסכם עם גורם אחר.

<שמואל מלכיס: אז זה נשאר בלעדי.

<שמואל מלכיס: מה הבעיה?

ישראל כץ: הוא יכול גם לקחת את הרכבים ולהשאיר אותם בקוריאה.

ישראל כץ: אנחנו מדינה שרוצה תחרות.

ישראל כץ: אני שמח שהמנכ"ל, בן ציון סלמן, זימן הנה את כל יצרני הרכב.

ישראל כץ: המנכ"ל הנוכחי עוד לא עשה את זה.

ישראל כץ: אנחנו צריכים לדאוג לאזרחים.

ישראל כץ: התחרות היא הדרך לדאוג להם מול היצרנים על ידי הכללים שלנו.

ישראל כץ: אסור שהסעיף הזה יישאר בגדר דבר תיאורטי, אלא שיהיה חלק מהתנאים.

ישראל כץ: לפחות שתהיה קביעה.

ישראל כץ: אני לא אומר שייאמר שאם לא, אז תוך שנה ייפסק הייבוא, אבל ייאמר שאם לא וקורה שיש יותר מאחד זו פגיעה בתחרותיות.

ישראל כץ: צריך לאפשר לכלול את זה בשיקול הדעת.

אבישי ברוורמן: בשעה 14:00 נדון בזה.

<שרית זוכוביצקי-אור: פטור מהתנאים 37.

<שרית זוכוביצקי-אור: (א) השר רשאי לקבוע כי מבקש או סוג של מבקשים יהיו זכאים לקבלת רישיון לקבל רישיון יבואן רכב ישיר או רישיון יבואן רכב עקיף, אף שלא מתקיים בהם תנאי מהתנאים לקבלת רישיון כאמור לפי סעיפים 35 או 36, אם מצא כי התנאי אינו מתאים בנסיבות העניין, ובלבד שקבע הוראות לשם שמירה על הבטיחות.

<שרית זוכוביצקי-אור: אני מוסיפה את המילים "איתנות הפיננסית של בעל הרישיון והבטחת רמת השירות לצרכן".

<שרית זוכוביצקי-אור: כבר היום יש לנו סעיף פטור בצו הפיקוח.

<שרית זוכוביצקי-אור: אנחנו מסמיכים את השר לקבוע תנאים שיאפשרו לו לוותר לאחד מהיבואנים על תנאים שאינם מתאימים בנסיבות העניין.

<איתי עצמון: אנחנו מדברים על תקנות.

<שרית זוכוביצקי-אור: כן.

<שרית זוכוביצקי-אור: לסמכות הזאת יש מתווה משלים.

<שרית זוכוביצקי-אור: שיקול הדעת שלו יהיה כזה שהוויתור על התנאים בחקיקה לא יפגע בבטיחות, הוא יוודא שהאיתנות הפיננסית של היבואן נשמרת ושרמת השירות לצרכן לא תיפגע.

<שרית זוכוביצקי-אור: לא יקבע השר זכאות לקבלת רישיון יבואן כאמור בסעיף קטן (א) אם לא מתקיימים לגביו האמור בסעיפים 35(10) או 36(9) אלא לאחר התייעצות עם שר האוצר.

<שרית זוכוביצקי-אור: זה מתייחס להון העצמי.

אבישי ברוורמן: פה זה עקרונות.

אבישי ברוורמן: אני רוצה להוסיף כאן את אישור ועדת הכלכלה.

<אודי שניידר: אנחנו רואים שסעיף 37 מרוקן מתוכן את סעיפים 35,36.

<אודי שניידר: בשביל מה קובע החוק תנאים למתן רישיון אם בסופו של דבר בחקיקת משנה אפשר לפטור מקיום התנאים האלה?

<איתי עצמון: אני מציע שמשרד התחבורה יענה על השאלה שנשאלה פה.

<יערה למברגר: פעמים רבות יש הסדרים שבהם יש סמכות לקבוע פטור.

<יערה למברגר: פה מדובר בפטור בתקנות.

<יערה למברגר: הסיפא מגדירה פה את התנאים המהותיים שהם מאוד מאוד חשובים.

<יערה למברגר: הוא צריך להשתכנע שהתנאי מתאים בנסיבות העניין.

<יערה למברגר: הוא חייב לקבוע הוראות שמבטיחות את התכליות שלשמן נקבע הסעיף.

<איתי עצמון: אני רק אשלים.

<איתי עצמון: לגבי הסיפא של הסעיף שבעצם גודרת את שיקול דעתו של השר: "ובלבד שקבע הוראות לשם שמירה על הבטיחות".

<איתי עצמון: בעקבות ההערה שלי למשרד התחבורה נוספו כאן הוראות לגבי איתנות פיננסית והבטחת רמת השירות לצרכן.

<איתי עצמון: אני חושב שכאשר כל סט התקנות הזה מגיע לאישור ועדת הכלכלה זאת הוראה סבירה בנסיבות העניין.

<איתי עצמון: לפעמים צריך לתת איזו שהיא גמישות לרגולטור במקרים שבהם התנאים האלה שקבועים בחקיקה הראשית לא מתאימים.

<לאה ורון: עו"ד שניידר, השאלה אם יש עוד פרמטרים שאתם מציעים להכניס.

<אודי שניידר: אנחנו חשבנו שהסעיף מיותר.

אבישי ברוורמן: מי בעד סעיף 37?

אבישי ברוורמן: בעד – פה אחד

אבישי ברוורמן: סעיף 37 אושר עם השינויים

<שרית זוכוביצקי-אור: סימן ג': חובות יבואן רכב מסחרי שירותי תחזוקה 40 (א) יבואן רכש ישיר ייתן שירותי תחזוקה במוסכם שקבע השר לפי סעיף 35(א)(9), לכל רכב שהוא מתוצר המיובא על ידו.

<שרית זוכוביצקי-אור: ב) יבואן רכב עקיף ייתן שירותי תחזוקה לרכב המיובא על ידו במוסכים שקבע השר לפי סעיף 36(א)(8).

<שרית זוכוביצקי-אור: הפרק הזה הוא פרק חובות היבואן.

<שרית זוכוביצקי-אור: עד עכשיו דנו בתנאים לקבלת הרישיון.

<שרית זוכוביצקי-אור: הרישיון ליבואן מאפשר ליבואנים לפעול בשוק הייבוא ולייבא רכב עם התנאים המוקדמים שאנחנו מבקשים שיתקיימו כדי שהוא יהיה יבואן.

<שרית זוכוביצקי-אור: עכשיו אנחנו בעולם של בעלי הרישיונות.

<שרית זוכוביצקי-אור: היבואן עמד בתנאים לקבלת הרישיון, הוא ייבואן מורשה מטעמנו.

<שרית זוכוביצקי-אור: אנחנו רוצים להחיל עליו חובות שיתקיימו במהלך החיים שלו כייבואן.

<שרית זוכוביצקי-אור: החובות האלו הן חובות שלאחר ייבוא הרכב.

<שרית זוכוביצקי-אור: הסעיפים להבא מתייחסים לשירותי תחזוקה, לאספקת מוצרי תעבורה, למימוש האחריות וכו'.

<שרית זוכוביצקי-אור: אלו חובות שייבואן התחייב לתת אותן כשהוא קיבל את הרישיון לעסוק כיבואן.

<שרית זוכוביצקי-אור: אנחנו רוצים להטיל עליו חובות לתת אותן בפועל.

<שרית זוכוביצקי-אור: לצד החובות האלו, שהן חובות ברורות ומנוסחות בצורה ברורה, אם היבואן יפר את החובות שלו יש אפשרות לנקוט צעדים מינהליים כנגד הרישיון ולהטיל עיצום כספי.

<שרית זוכוביצקי-אור: אלו חובות שהם המשלים לחובות שמוטלות עליו כתנאי לקבלת הרישיון.

<שרית זוכוביצקי-אור: החובה שמפורטת בסעיף 40 היא החובה לתת שירותי תחזוקה.

<אודי שניידר: הסנקציות נגד היבואן הישיר הן חריפות מאוד.

<אודי שניידר: זה כולל סיכון של אובדן הרישיון, לפי הוראות החוק, וענישה פלילית.

<אודי שניידר: אני חושב שצריך להוסיף איזה שהוא סעיף שמגן על היבואן הישיר מפני האפשרות שלמרות כל המאמצים שהוא עשה לא עלה בידיו לתת שירות לדגם רכב שלא יובא על ידו, גם אם זה מתוצר שמיובא על ידי - -

אבישי ברוורמן: מה לגבי ההערה של עו"ד שניידר?

<שרית זוכוביצקי-אור: נחשוב על זה בהפסקה.

<רונן לוי: אנחנו רוצים לנצל את הסעיפים של חובות היבואן לאמץ את המלצת זליכה בלפתוח את התחרות האנכית גם בתחום המוסכים.

<רונן לוי: צריך לאמץ את ההמלצה שאומרת שליבואן רכב ישיר לא יהיה יותר ממוסך אחד מרכזי בבעלותו, כל שאר המוסכים שהוא יתקשר איתם יהיו מוסכים פרטיים.

גילה גמליאל: מאוד חכם מה שהוא מציע.

<רונן לוי: צריך לזכור שוועדת זליכה הייתה ועדה ממלכתית שהשר אימץ.

<רונן לוי: כאן בעצם נשמטה כל התחרות האנכית ותחום התחזוקה.

אבישי ברוורמן: אני אשמח לקדם את זה.

גילה גמליאל: אני בעד.

אבישי ברוורמן: עו"ד פרידמן, אתה תומך?

<זאב ש. פרידמן: ודאי.

גילה גמליאל: למה זה נשמט מהצעת החוק?

אבישי ברוורמן: השאלה היחידה אם לעשות את זה כאן או בפרק של המוסכים.

גילה גמליאל: מה שרונן מציע זה שלא יהיה ליבואן הראשי יותר ממוסך אחד בבעלותו, כאשר בכל שאר ההתנהלות נפתח את השוק לתחרות.

אבישי ברוורמן: תחרות במוסכים.

גילה גמליאל: ושיפעל מול שאר המוסכים.

<יערה למברגר: זו מכירה - -

גילה גמליאל: לא עשינו את זה עכשיו בחוק המזון?

<יערה למברגר: אחרי שנעשתה בדיקה מקיפה על המידתיות של זה.

אבישי ברוורמן: אני שמעתי את זה, שמע את זה השר ושמעה את זה חברת הכנסת גמליאל.

אבישי ברוורמן: הרוח שלנו היא בכיוון הזה.

אבישי ברוורמן: אנא תעכלו את זה.

אבישי ברוורמן: אנחנו יושבים פה או היום או ביום אחר.

אבישי ברוורמן: את הרוח הזאת אני מעוניין להוסיף לחוק הזה.

<רונן לוי: צריך לזכור שגם אצלך כאן בוועדה מדברים על עידוד עסקים קטנים.

גילה גמליאל: זה בדיוק פתרון לעסקים קטנים ובינוניים.

<זאב ש. פרידמן: אני מציע שייקבע שבאותם המוסכים יינתנו אותם השירותים שניתן היה לקבל לו היו המוסכים האלה מוסכים ישירים של אותו יבואן.

<זאב ש. פרידמן: לא ייתכן שיהיו שירותים שאדם שגר באילת יצטרך לנסוע לקריית שמונה.

<זאב ש. פרידמן: צריך לוודא שאם זה מהווה חלופה, שהחלופה תהיה ראויה.

<רונן לוי: השר יחייב אותו לעשות 52 מוסכים, העיקר שיהיו פרטיים.

ישראל כץ: התחולה יכולה להיות תוך שנה מיום קבלת החוק.

גילה גמליאל: בהיבט של חופש העיסוק, כשיש מטרה נעלה זה גובר.

<יערה למברגר: תכלית ראויה.

אבישי ברוורמן: לגבי הנושא הזה כבר אמרתי פה שרוח הוועדה, שרוח השר היא בכיוון הזה.

גילה גמליאל: זה בהחלט מידתי.

אבישי ברוורמן: אני מבקש מכל היועצים המשפטיים לחשוב איך לעשות את הדבר הזה כך שתהיה תחרות, לא פגיעה גיאוגרפית, לא חסמים.

אבישי ברוורמן: תחזרו אלינו היום או בישיבה הבאה.

אבישי ברוורמן: אני לא מכניס כרגע את הנושא הזה.

אבישי ברוורמן: תמיד נוכל לשים את הדבר הזה במקום המתאים.

<רונן לוי: זה צריך להיות פה.

<שרית זוכוביצקי-אור: זה סעיף נפרד.

אבישי ברוורמן: זה סעיף נפרד.

אבישי ברוורמן: מי בעד 40?

אבישי ברוורמן: בעד – פה אחד

אבישי ברוורמן: סעיף 40 אושר

<שרית זוכוביצקי-אור: כשנרצה לעשות הגנה בסעיף 40 ליבואנים הישירים באשר לדגמים, אנחנו נעשה את זה בסעיף נפרד.

<שרית זוכוביצקי-אור: אספקת מוצרי 41 (א) (1) יבואן רכב ישיר יספק מוצרי תעבורה לכל רכב מתוצר תעבורה.

<שרית זוכוביצקי-אור: המיובא על ידו לצורך תחזוקת הרכב ושמירה על תקינותו, לתקופה כאמור בסעיף 35(א)(3).

<שרית זוכוביצקי-אור: (2) יבואן רכב עקיף יספק מוצרי תעבורה לרכב המיובא על ידו לצורך תחזוקת הרכב ושמירה על תקינותו, לתקופה כאמור בסעיף 36(א)(3).

<שרית זוכוביצקי-אור: ב) לא יספקו יבואן רכב ישיר ויבואן רכב עקיף, מוצרי תעבורה של דגם רכב שיובא על ידם, בפרק זמן העולה על 7 ימי עבודה מיום קבלת ההזמנה.

אבישי ברוורמן: שרית, 14 ימים נראה לי יותר רציני מ-7 ימים.

<שרית זוכוביצקי-אור: היום זה 7 ימים הצו.

<שרית זוכוביצקי-אור: יש לנו חריג שמתייחס - -

<יערה למברגר: אני מציעה שב- (ב1) יהיה 14 ימים במקום 10.

אבישי ברוורמן: אוקי.

<שרית זוכוביצקי-אור: (ב1) על אף האמור בסעיף קטן (ב), יבואן רכב ישיר רשאי לספק מוצרי תעבורה ללקוח תוך 14 ימים מיום ההזמנה, ובלבד שמדובר במוצר תעבורה לרכב שאינו מיובא על ידו.

<שרית זוכוביצקי-אור: על אף האמור בסעיפים קטנים (ב) ו-(ב1), יבואן רכב ישיר ויבואן רכב עקיף רשאים לספק מוצר תעבורה ללקוח בתוך 14 ימי עבודה מיום ההזמנה ובלבד שהוכיחו כי נקטו בכל האמצעים הדרושים להזמנת מוצר התעבורה מכל מקור שממנו ניתן להשיגו באותה עת, ושלא הייתה להם שליטה על העיכוב באספקה.

<שרית זוכוביצקי-אור: הנוסח הזה מעתיק מצב קיים.

<שרית זוכוביצקי-אור: מבחינתנו יש חובה על יבואנים לא רק להתחייב במעמד הרישיון, אלא כל הזמן לספק מוצרי תעבורה.

<שרית זוכוביצקי-אור: אנחנו חשבנו שתוך 7 ימים זה הזמן - -

גילה גמליאל: מה הבעיה להשאיר את זה 7,10 ו-14?

<איתי עצמון: גם בסעיף (ב1) מדובר על ימי עבודה?

<שרית זוכוביצקי-אור: כן.

<שרית זוכוביצקי-אור: לא יכול להיות שרכב יגיע לתיקון במוסך, לא יהיו מוצרי תעבורה לצורך תיקונו וזה יעכב את התיקון.

<שרית זוכוביצקי-אור: אנחנו נתנו פה הקלה.

<שרית זוכוביצקי-אור: שמענו את הערות היבואנים.

<שרית זוכוביצקי-אור: הם התייחסו לעניין מוצרי תעבורה לכלי רכב שלא מיובאים על ידם.

<שרית זוכוביצקי-אור: הארכנו את התקופה ל-10 ימים.

<שרית זוכוביצקי-אור: בהמלצת הוועדה אנחנו משנים ל-14 ימים.

<שרית זוכוביצקי-אור: לגבי (ג) זה גם היום הגנה.

<שרית זוכוביצקי-אור: אנחנו חושבים שצריך לתת איזו שהיא הגנה מפני העמדה לדין כאשר לא היה בשליטתו של היבואן והוא עשה כל מאמץ, הוא ניסה להשיג את מוצרי התעבורה מכל מקום.

<שרית זוכוביצקי-אור: אחרי שהוא הראה שהעיכוב לא היה בשליטתו תהיה לו הגנה פלילית.

<אבנר פלור: עם אבחנה לדגם קיים, או - -

<שרית זוכוביצקי-אור: להאריך את התקופה, לא צריך אבחנה.

<איתי עצמון: כמה אתם מבקשים להאריך?

<שרית זוכוביצקי-אור: אתה רוצים 20?

אבישי ברוורמן: 21 ב-(ג).

<אודי שניידר: מטילים פה חובה על היבואן הישיר להשיג מוצרי תעבורה מהיצרן או מכל מקום אחר.

<אודי שניידר: אם אני כיבואן ישיר אקנה מוצר תעבורה ממקור אחר אני עלול להיות בהפרה של החוזה אל מול היצרן, כי היצרן מחייב את היבואנים הישירים לקנות מוצרי תעבורה ממנו בלבד.

<רון מלכה: אני לא מסכים עם מה שאמר עו"ד שניידר.

<רון מלכה: יבואנים היום מספקים גם למוסכים שהם בבעלותם או תחת הסכם התקשרות איתם מוצרים שנקראים "קו לבן" שמיוצרים על ידי צד שלישי שלא עוברים דרך היצרן.

<רון מלכה: הם צריכים להיכנס לתחרות לפי חוק הסדר המוסכים, אותו חוק מפורסם מ-2002.

<רון מלכה: אפשר גם להישען עליו בנושא התקנות כדי להקל את ההתקשרות בין המוסך ליבואן.

<רון מלכה: הם מספקים חלפים ממקורות שונים, לא רק מהיצרן.

<רון מלכה: אפשר לבדוק את כל מה שאני אומר אצל כל יבואן עכשיו.

<יעקב אנוך: יש הבדל בין חובה לפעולה שעושים לא תחת חובה.

<יעקב אנוך: ברגע שהולכים לחייב אותנו להביא חלקים, אז חלק מסוים מהחלקים לא ניתנים להשגה שלא דרך היצרן.

<יעקב אנוך: יגידו את זה כל יבואני החלפים שנמצאים פה.

<יעקב אנוך: יש fast moving, פח וכל מיני דברים שיש להם תחליפים והרבה מוצרים.

<יעקב אנוך: יש חלקים שאפשר להשיג רק מהיצרן.

<יעקב אנוך: החובה היא בסדר, אין לנו בעיה עם החובה, אבל מכל מקור שממנו ניתן להשיג אנחנו לא יכולים להתמודד.

<יעקב אנוך: אנחנו יכולים להשיג מהיצרן, לכן אנחנו מבקשים שיהיה כתוב מהיצרן.

<זאב ש. פרידמן: לגבי סעיף קטן (ב), בביטוי "לא יספקו יבואן רכב ישיר ויבואן רכב עקיף, בפרק זמן העולה על 7 ימים" יש איזה שהוא כשל.

<זאב ש. פרידמן: לא כתוב שהם חייבים לספק בתוך ה-7 או שהם חייבים לספק בכלל.

<זאב ש. פרידמן: אני חושב שזה דורש הגדרה חיובית.

<שרית זוכוביצקי-אור: אנחנו רוצים לעשות את זה עבירה פלילית, לכן - -

<זאב ש. פרידמן: את יכולה לומר שלא פעל בהתאם ל..

<שרית זוכוביצקי-אור: זה עניין של נוסח.

<זאב ש. פרידמן: אני חושב שזה פשוט לא נכון מבחינת עברית.

<זאב ש. פרידמן: אם הוא לא יספק בכלל הוא עדיין עומד בגדר הסעיף.

<זאב ש. פרידמן: מכיוון שמדובר כאן בהוראה פלילית את צריכה להבהיר את זה יותר.

<זאב ש. פרידמן: הערה שנייה מתייחסת לסעיף קטן (ג) לא מבחינת הגנת הצרכן, מבחינת הנוסח.

<זאב ש. פרידמן: כאשר אדם עשה ככל שביכולתו יש בעיה לחייב אותו אם הוא לא הצליח לעשות משהו תוך 14 ימים.

<זאב ש. פרידמן: אם הוא עשה כל שביכולתו לא ניתן לחייב אותו.

<זאב ש. פרידמן: אם הוא יוכיח לך שהוא עשה כל שביכולתו, כולל איומים על מנכ"ל היצרן - -

<שרית זוכוביצקי-אור: אנחנו מגינים פה על הצרכן בחובה המהותית שצריכים לספק מוצרי תעבורה תוך 7 ימים.

<שרית זוכוביצקי-אור: היבואנים צריכים להיערך לזה.

<שרית זוכוביצקי-אור: הם יודעים שיש להם חובה.

<שרית זוכוביצקי-אור: הם צריכים להתארגן לאחזקת מלאי או בדרך אחרת.

<שרית זוכוביצקי-אור: כל יבואן ייקח את הסיכונים על עצמו.

<שרית זוכוביצקי-אור: הדרך להתמודד עם המילים "כל שביכולתו" היא קודם כל באחזקת מלאי.

<שרית זוכוביצקי-אור: יש אמצעים.

<שרית זוכוביצקי-אור: סעיף (ג) הוא סעיף שהיבואן לא נערך – אני לא יודעת באיזה אופן הוא לא נערך - וקרה מקרה.

<שרית זוכוביצקי-אור: אני חושבת שבגלל שזאת הגנה, אז כן צריך להראות - -

<איתי עצמון: אני לא חושב שלכך הוא התכוון.

<זאב ש. פרידמן: את לא יכולה להעמיד לדין מישהו שעשה כל שביכולתו.

<שרית זוכוביצקי-אור: זאת הגנה.

<יערה למברגר: אתה מדבר פה על המישור הפלילי.

<יערה למברגר: יש לנו פה מישור של עיצומים ומישורים מינהליים.

<יערה למברגר: אני לא בטוחה שאפשר להגיד את זה על המישורים המינהליים.

<זאב ש. פרידמן: אדם עשה כל שביכולתו.

<זאב ש. פרידמן: הוא החזיק מלאי סביר, הוא עשה - -

<יערה למברגר: מה שאתה אומר זה לא מה שכתוב.

<יערה למברגר: לא כתוב כל שביכולתו.

<יערה למברגר: הניסוח שאתה אומר בעל פה זה לא הניסוח של הסעיף.

<יערה למברגר: אתה יוצק לתוכו את הפרשנות שלך, אבל זה לא מה שכתוב בו.

<זאב ש. פרידמן: זה מה שאני רואה שכתוב בו.

<איתי עצמון: כתוב כאן שיבואן רכב ישיר ויבואן רכב עקיף רשאים לדחות את מועד האספקה ובלבד שהוכיחו כי נקטו בכל האמצעים הדרושים להזמנת המוצר ושלא הייתה להם שליטה על העיכוב.

<איתי עצמון: אתה שואל אם במקרה שהם בכלל לא יכולים להשיג את המוצרים, ראוי לתת להם איזה שהוא פטור.

<זאב ש. פרידמן: אתה אומר שאתה נותן להם - -

<איתי עצמון: אתה אומר שיכול להיות שהם בכלל לא יכולים.

<אבנר פלור: יש התחייבות יצרן.

<איתי עצמון: זאת שאלה מקצועית עובדתית.

<אודי שניידר: אותו שברולט קורבט שיבואן אישי הביא לישראל ועכשיו באים ליבואן הישיר ואומרים שהמנוע התקלקל וצריך להביא מנוע חדש.

<אודי שניידר: היבואן הישיר פונה ליצרן ומקבל מכתב מהיצרן שאומר שאין לו כרגע במלאי מנוע של שברולט קורבוט, שהוא יוכל לספק אותו רק עוד חודש ימים.

<אודי שניידר: האם היבואן הישיר צריך לעמוד בנסיבות האלו לדין בפלילי?

גילה גמליאל: למה שזה יקרה?

<קריאה: זה יקרה, כי - -

אבישי ברוורמן: אבנר, זאת שאלה מקצועית.

אבישי ברוורמן: אתה גורם מקצועי מאוד מאוד מנוסה.

אבישי ברוורמן: מה תשובתך?

<אבנר פלור: ההתחייבות של היבואן מגובה בהתחייבות של היצרן.

<אבנר פלור: זה מה שנחתם בחוזה בינו לבין היצרן.

<אבנר פלור: במידה והיצרן לא מסוגל יש בעיה מבחינת האמינות של החוזה עצמו.

<אבנר פלור: ישנם מקרים מעטים, אם בכלל, שישנו עיכוב כזה גדול.

אבישי ברוורמן: ואם יהיה, אתם יכולים להכניס פה איזה ניסוח קטן?

אבישי ברוורמן: אתה אומר שזה לא קורה.

<אבנר פלור: זה פותח פתח.

אבישי ברוורמן: איך תטפל במקרים נדירים?

<אבנר פלור: השאלה אם יש.

<דפנה עין-דור: אולי שימוע על העיצום הכספי.

אבישי ברוורמן: יש שיקול דעת.

אבישי ברוורמן: שום דבר פה לא אוטומטי.

<יערה למברגר: בעיצום כספי אין שיקול דעת.

<יערה למברגר: זה חלק מהתפישה של הטלת עיצום כספי.

<יערה למברגר: יש שימוע לפני זה.

<יערה למברגר: אם הוא יראה שהוא עשה כל שביכולתו אולי לא יתקבלו היסודות.

<יערה למברגר: זאת לא הסיטואציה שכתובה פה בסיפא.

<יערה למברגר: הסיפא של הארכה זה לא שהוא עשה כל שביכולתו, אלא נקט בכל האמצעים להזמנת מוצר התעבורה.

<זאב ש. פרידמן: יגיד לך עו"ד עצמון שכל מה שהוא עשה זה יהיה הצדקה לשאול למה הוא דחה את האספקה ב-14 ימים.

<זאב ש. פרידמן: מעבר ל-14 ימים - -

<איתי עצמון: או 21.

<זאב ש. פרידמן: לא משנה.

<זאב ש. פרידמן: מצידי תשאירו את זה ככה.

<זאב ש. פרידמן: הגנת הצרכן אומרת שיספק תוך 14 ימים, ואני בעד, אני רק אומר - -

<יערה למברגר: יכול להיות שבסיטואציה הזאת לא נשים את הסמכות של העיצומים הכספיים, נסתפק בכלי המינהלי.

<איתי עצמון: מה המשמעות של החיוב הזה?

<איתי עצמון: אם אנחנו כותבים איזה שהוא מועד בחוק, מה המשמעות שלו תהיה?

<שרית זוכוביצקי-אור: התכלית שיהיו פה מוצרי תעבורה בזמן, כדי שלא ייתקעו כלי רכב במוסכים בלי מוצרים.

<אבנר פלור: אנחנו גם הארכנו את הזמן.

גילה גמליאל: העיצומים חשובים ביותר.

אבישי ברוורמן: אמרת, אבנר, שהמקרה הזה הוא מאוד מאוד נדיר, הוא כמעט לא יקרה.

אבישי ברוורמן: השאלה איזה שיקול דעת יש פה אם בכל זאת הוא קורה.

אבישי ברוורמן: על זה דיבר עו"ד פרידמן.

<יערה למברגר: בהצעת חוק שהוועדה דנה בה על פיצוי בשל עיכוב או ביטול טיסה התייחסנו לאיזה שהוא חריג, לאיזה סוג של כוח עליון.

<יערה למברגר: אפשר אולי להכניס פה - -

<אודי שניידר: זה לא כוח עליון.

<אודי שניידר: אם ליצרן אין במלאי - -

גילה גמליאל: קרה לך מקרה כזה?

<דידי רוזנפלד: כן.

<דידי רוזנפלד: יש עכשיו מקרה בפועל.

גילה גמליאל: שתף אותנו.

גילה גמליאל: אנחנו נשמח לשמוע.

אבישי ברוורמן: דידי, אני רוצה שתשלח היום לוועדה את המקרה.

אבישי ברוורמן: תספר לנו את הדוגמה, כדי שאבנר יראה שהדבר קרה.

<דידי רוזנפלד: אני יכול לתת דוגמה של רכב מסוג טרנספורטר של נכה שחסרה דופן אחורית שמאלית, דופן צד, איפה שנמצא החלון בצד האחורי, כבר כמעט 3 חודשים.

<דידי רוזנפלד: יש מכתב מהיצרן מגרמניה שאולי היא תגיע ביום ראשון הקרוב לישראל.

<דידי רוזנפלד: עברו למעלה מחודשיים וחצי.

גילה גמליאל: מה אתם עושים במצב כזה?

<דידי רוזנפלד: מחר יבוא האיש הזה ויתבע את - -

ישראל כץ: למנהל יהיה שיקול דעת לפטור חריגים.

<אבנר פלור: זה יפתח פתח.

<יעקב אנוך: מה שהיה עד היום לא כל כך רלוונטי כי יש חוק חדש.

<יעקב אנוך: יש מקרה של קבינה שלמה של משאית, שזה לא דבר שהולך, זה לא משהו שמחזיקים.

<יעקב אנוך: מישהו החליט שבגלל תאונה הוא לא רוצה תיקון, הוא רוצה קבינה שלמה.

<יעקב אנוך: זה לא מוצר שנמצא על המדף.

<יעקב אנוך: זה מוצר שצריך לייצר אותו.

<יעקב אנוך: ייצור לוקח לפעמים חודש וחצי.

<יעקב אנוך: האדם שהיה אחראי, אותו מנהל אגף חלפים של אותה חברה, הועמד לדין פלילי על זה שלא היה לו קבינה במלאי.

<יעקב אנוך: הוא הורשע.

<יעקב אנוך: אנחנו עוסקים פה גם בחלפים שאין ליבואן אפשרות להביא אותם כי זה לא מדגמים שהוא מייבא.

<יעקב אנוך: אמרה שרית שצריך להיערך שיהיו חלקים במלאי.

<יעקב אנוך: אי אפשר להיערך שיהיו חלקים במלאי כי לא מכירים מה יש.

<רונן לוי: לגבי העניין הזה שאין חלק, וזה וקרה, אפשר לייצר פתרון בחוק.

<רונן לוי: צריך לייצר פתרון צרכני שבמקרה ואין חלק הצרכן יקבל רכב חלופי.

<רונן לוי: זה פתרון.

<רונן לוי: מה קורה במידה ואין צמיג שהם לא מייבאים?

<רונן לוי: מי שמייבא את הצמיגים אלה יבואנים אחרים.

<רונן לוי: עכשיו פתאום אין צמיג והאוטו תקוע.

<רונן לוי: זה קרה לנו עכשיו.

<דידי רוזנפלד: היה שימוע במשרד התחבורה.

<רונן לוי: נכון שהיה שימוע, אבל אין לזה פתרון בחוק.

גילה גמליאל: היה שימוע, הם הסבירו את הדברים שלהם.

<רונן לוי: החוק עכשיו מחייב אותו.

<רונן לוי: יש לנו הרבה בעיות בעניין הזה.

<רונן לוי: יבואן הצמיגים לא מביא את הצמיג.

<רונן לוי: הלקוח מתחיל לפנות ליבואן הרכב, ליבואן הצמיגים, לאיגוד המוסכים ולמשרד התחבורה.

<רונן לוי: מתחיל להיות בלגן.

<רונן לוי: אין פה בהירות מה קורה במקרה כזה.

<רונן לוי: זה יכול להיות צמיגים, מצברים או כל דבר שהם לא מייבאים באופן ישיר.

אבישי ברוורמן: אבנר, קיבלת פה מספר דוגמאות מרוזנפלד, מאנוך ומלוי.

<אבנר פלור: באותן כמויות של ייבוא רכב שוטף לא קיימת בעייתיות, היבואן מחויב במסגרת החקיקה הקיימת לספק.

<אבנר פלור: בעקבות הבקשה שלך גם עדכנו את המועדים.

<אבנר פלור: במידה וישנם מקרים בודדים צריך למצוא איזה שהוא פתרון.

<אבנר פלור: חשוב שהפתרון הזה לא יהווה פתח לכל - -

אבישי ברוורמן: אנחנו רוצים שלא תהיה פה פרצה.

<איתי עצמון: אני מבין מאוד את הערת עו"ד פרידמן, אנחנו נוקבים באיזה שהוא מועד, אבל המבחן הוא שהיבואנים צריכים להוכיח שהם נקטו בכל האמצעים הדרושים להזמנת המוצר ולא הייתה להם שליטה.

<איתי עצמון: הם מחויבים לספק תוך 21 יום.

<איתי עצמון: יכול להיות שהעיכוב הזה גורם לעיכוב של 30 יום.

<איתי עצמון: ההצעה שלי היא לנסח את הסעיף בצורה קצת שונה, כלומר שהמועדים שקבועים בסעיפים קטנים (ב) ו-(ב1) לא יחולו אם יבואן רכב ישיר ויבואן רכב עקיף הוכיחו שהם עשו כל שביכולתם ונקטו בכל האמצעים הדרושים להזמנת מוצר התעבורה מכל מקור שממנו היה ניתן להשיגו בכל עת ושגם לא הייתה להם שליטה על העיכוב באספקה.

<איתי עצמון: אנחנו מחזקים את המבחן של הסיכול, אנחנו לא נוקבים במספר הימים.

<איתי עצמון: אני חושב שזה יותר הגיוני.

גילה גמליאל: צריך לעשות רף.

<איתי עצמון: השאלה אם הגיוני לקבוע את הרף.

<אבנר פלור: יש התחייבות של היצרן.

<שרית זוכוביצקי-אור: נעשה רף גבוה.

אבישי ברוורמן: רף גבוה.

<אודי שניידר: תעמידו את היצרן לדין.

גילה גמליאל: רף של 30 יום נשמע לי סביר.

אבישי ברוורמן: 45 ימים.

<איתי עצמון: אנחנו נשארים בנוסח החזק יותר מבחינת הסיכול עם רף של 45 ימים?

אבישי ברוורמן: כן.

<זאב ש. פרידמן: אני מבקש מעו"ד עצמון לתת את הדעת לביטוי "ובלבד שהוכיחו כי נקטו בכל האמצעים הדרושים להזמנת מוצר תעבורה".

<איתי עצמון: אמרתי "עשו כל שביכולתם".

<זאב ש. פרידמן: אני מסב את תשומת הלב למילים "מכל מקור שממנו ניתן להשיגו באותה העת".

<זאב ש. פרידמן: אני מציע לשאול את אתגר אם מקובל עליהם הסעיף הזה.

<זאב ש. פרידמן: הניסוח הזה רע.

<שרית זוכוביצקי-אור: הוא מתקיים היום, דרך אגב.

<יערה למברגר: החוק לא מתיר פה מעשים לא חוקיים.

<אבנר פלור: אפשר לכתוב את המילים "מקור כדין".

גילה גמליאל: לא נכתוב כדין בכל סעיף.

<איתי עצמון: מה שאני קורא זה נוסח ראשוני, זה לא נוסח סופי.

<איתי עצמון: המועדים הקבועים בסעיף קטן (ב) ו-(ב1) לא יחולו בנסיבות שבהן הוכיחו יבואן ישיר ויבואן עקיף כי עשו כל שביכולתם ונקטו בכל האמצעים הדרושים להזמנת מוצר תעבורה מכל מקור שממנו ניתן היה להשיגו בכל עת ושלא הייתה להם שליטה על העיכוב באספקה, ובלבד שהעיכוב לא יעלה על 45 ימי עבודה.

<יעקב אנוך: כל מקור זה שום דבר.

אבישי ברוורמן: מי בעד סעיף 41?

אבישי ברוורמן: בעד – פה אחד

אבישי ברוורמן: סעיף 41 אושר

<שרית זוכוביצקי-אור: מתן אחריות 42 (א) יבואן רכב ישיר ייתן את אחריות שנתן יצרן הרכב לכל רכב שיובא על ידו ויממש את אחריות שנתן יצרן הרכב לכל רכב שהוא מתוצר המיובא על ידו.

<שרית זוכוביצקי-אור: ב) יבואן רכב עקיף ייתן את האחריות שנתן יצרן רכב לכל רכב המיובא על ידו שהוא מתוצר שאינו מיובא על ידי יבואן רכב ישיר.

<שרית זוכוביצקי-אור: (ג לא יתנה יבואן רכב ישיר ויבואן רכב עקיף את תוקפה של האחריות בכך שהרכב יטופל במוסך שירות של היבואן או בשימוש במוצר תעבורה מסוים, למעט ככל שמדובר בשירות תחזוקה לרכב המוענק במסגרת האחריות, שהיבואן או מי מטעמו נושא ב-90 אחוזים לפחות מהתשלום בעדו; השר רשאי לקבוע שיעור אחר לעניין זה.

<שרית זוכוביצקי-אור: זאת מראה של התנאים לקבלת הרישיון.

<שרית זוכוביצקי-אור: יש התחייבות לצורך קבלת הרישיון לתת אחריות.

<שרית זוכוביצקי-אור: אנחנו מטילים חובה על בעל הרישיון לתת את האחריות הזאת.

<שרית זוכוביצקי-אור: אם הוא מפר את החובה הזאת אנחנו ננקוט כנגדו בסנקציות שעומדות לרשותנו - מינהלית, פלילית ועיצום כספי.

<שרית זוכוביצקי-אור: אנחנו נותנים פה ביטוי להסדר שהיה בצו המוסכם.

<איתי עצמון: תוכלי להסביר לוועדה מה זה הצו המוסכם?

<איתי עצמון: למה את מתכוונת?

<אבנר פלור: צו בין הממונה לאיגוד יבואני הרכב.

<אבנר פלור: הוא הסתיים ב-2010.

<אבנר פלור: יש שם סעיפים של הסדרה בין הממונה ליבואנים בנוגע למוצרי התעבורה ובנוגע לאחריות.

<אבנר פלור: יש שם סעיף שמתייחס לנושא הזה של ה-90%.

<אבנר פלור: במידה והיבואן באמצעות היצרן לא מממש 90% מאותה עלות, פה הוא יכול להשתמש באותם - -

<איתי עצמון: כאן הוא בעצם יכול לחייב שהרכב יטופל במוסך השירות.

<אבנר פלור: כן.

<שרית זוכוביצקי-אור: לממש את האחריות.

<שרית זוכוביצקי-אור: אם הוא מממן את זה הוא יכול להגיד איפה.

<אודי שניידר: הצו המוסכם אומץ פה באופן חלקי.

<אודי שניידר: לא הבנתי מדוע הוא אומץ באופן חלקי על ידי משרד התחבורה.

<אודי שניידר: הצו המוסכם מתייחס גם לתיקון של רכיבים מסוימים שבהם יצרן הרכב נושא ב-50% מעלות התיקון.

<אודי שניידר: את החלק הזה לא אימצתם מתוך צו הממונה.

<אודי שניידר: אני לא יודע למה לקחתם רק חלק מצו הממונה.

<שמואל מלכיס: רצו להגדיל את התחרות.

<אודי שניידר: אני חושב שגם במקרה הזה היבואנים, בין אם זה היבואן הישיר ובין אם זה היבואן העקיף, אמורים לתת אחריות לכלי רכב שלא הם ייבאו - במיוחד היבואן הישיר - ולדגמים שהם לא בהכרח יודעים לתקן אותם.

<אודי שניידר: צריך לתת להם הגנה מפני האחריות הפלילית במקרה שהם יראו שהם עשו את כל מה שהם יכולים ובכל זאת לא הצליחו לקיים את תנאי האחריות.

<דניאל עיני: הקטע שהביאו מהצו הוא כנראה שגוי ולא רלוונטי לסעיף הזה.

<דניאל עיני: אנחנו לא מדברים על מצב שאני אומר מה לעשות שם.

<דניאל עיני: היבואן מנחה.

<דניאל עיני: אנחנו לא מנחים באיזה חלק להשתמש.

<דניאל עיני: ההתניה של האחריות על פי כל כתבי האחריות של היצרנים היא בעצם בביצוע הטיפולים לפי הוראות יצרן ובשימוש בחלקים שתואמים באיכות לחלקים המקוריים.

<דניאל עיני: אלו התניות שקיימות בצו המוסכם, הן לא קיימות פה.

<דניאל עיני: השימוש כאן לגבי 90% לא רלוונטי לסעיף הזה.

<איתי עצמון: למה?

<משה בר: הטעו פה את הוועדה כשאמרו שאין רכב חליפי לנכים.

<משה בר: יש רכב חליפי לנכים.

<משה בר: יש לנו את זה גם בביטוח.

<משה בר: זה לא נכון שאין.

<משה בר: פשוט צריך לשאת באחריות כשהרכב מושבת.

אבישי ברוורמן: משה, אני מבטיח לך שבכל מה שקשור לנכים שום דבר לא ייחתם פה עד שהדברים יהיו ברורים.

<אבנר פלור: אימצנו במסגרת הצו המוסכם רק את החלק של ה-90%, כי אם נאמץ את כל הצו או את החלק של ה-50% לא נתרום לתחרות, אנחנו בעצם נחזור למה שהיה.

<אבנר פלור: זה לא הוכיח את עצמו.

<אבנר פלור: לקחנו את הסעיף הספציפי והרלוונטי שאנחנו חושבים שלא פוגע בנושא התחרותי.

<איתי עצמון: אם אינני טועה, באחד הדיונים דובר על כך שלא בהכרח תינתן אחריות לרכב.

<איתי עצמון: ייתכן שיהיו מצבים שבהם ייכנסו לארץ דגמי רכב שאין לגביהם אחריות.

<איתי עצמון: כאן כתוב באופן מאוד מאוד אובליגטורי שיבואן רכב ישיר ויבואן רכב עקיף צריכים לתת אחריות שנתן היצרן.

<שרית זוכוביצקי-אור: רק את האחריות שהוא נתן.

<איתי עצמון: יכול להיות שלא תהיה כזאת.

<איתי עצמון: יכול להיות שצריך להבהיר את זה בנוסח.

<דניאל עיני: על ההתניות שדיברתי לא קיבלתי תשובה ממר פלור.

<דניאל עיני: ההתניות שמופיעות בצו הן ביצוע טיפולים על פי הוראות יצרן ושימוש בחלקים ברמת איכות תואמת.

<דניאל עיני: את ההתניות האלו לא הכנסתם פה.

<דניאל עיני: אלו ההתניות הרלוונטיות למתן אחריות.

<יערה למברגר: אתה אומר שזה לא תואם לגמרי את הצו המוסכם, אבל יש פה כוונה - -

<דניאל עיני: לקחו פה בטעות סעיף לא רלוונטי מהצו.

אבישי ברוורמן: מר עיני, ייתכן שהם לא טועים.

<אבנר פלור: זה רק מחזק שבאמת צריך להיות במוסך היבואן הנושא של מימוש האחריות.

<אבנר פלור: שם יש את ההנחיות.

<אבנר פלור: זאת הכוונה.

<אודי שניידר: מה לעניין ההגנה?

אבישי ברוורמן: מה לגבי ההגנה אם הוא עשה את כל הדברים?

<אבנר פלור: היצרן נותן.

אבישי ברוורמן: מי בעד סעיף 42?

אבישי ברוורמן: בעד – פה אחד

אבישי ברוורמן: סעיף 42 אושר

<שרית זוכוביצקי-אור: טיפול בתקלת 43 (א) יבואן רכב ישיר יטפל במוסכי השירות שלו בכל תקלת בטיחות בטיחות סדרתית סדרתית בכל רכב שיובא לישראל, שהוא מתוצר המיובא על ברכב מיובא ידו.

<שרית זוכוביצקי-אור: (ב) נודע ליבואן רכב ישיר על אודות תקלת בטיחות סדרתית בייצורו של רכב מתוצר המיובא על ידו – (1) יודיע בכתב על תקלת הבטיחות הסדרתית למנהל ולבעליהם של כל כלי הרכב הרשומים בישראל שיובאו על ידו שהתקלה שנתגלתה נוגעת אליהם וכן למוסכי השירות המורשים על ידו; (2) יפרסם הודעה לציבור על תקלת בטיחות סדרתית בדרך ובמועד כפי שקבע השר; (3) יזמין את בעלי כלי הרכב שיובאו על ידו שהתקלה שנתגלתה נוגעת אליהם, למוסכי השירות שלו לשם תיקון התקלה בהתאם להוראות היצרן, ללא דרישת תשלום מבעל הרכב, למעט עלויות נלוות לפי סעיף 44 מבעל רכב שיובא לפי סעיף 31.

<שרית זוכוביצקי-אור: (ג הודיע יבואן רכב ישיר למנהל על קיומה של תקלת בטיחות סדרתית שנתגלתה בדגם רכב שמתוצר המיובא על ידו, יודע על כך לכל יבואן רכב עקיף, יבואן רכב זעיר ומייבא רכב לפי סעיף 31, שייבאו רכב מדגם כאור, ולמייבא האישי של רכב ויפנה אותו למוסכי השירות של יבואן הרכב הישיר לשם תיקון התקלה.

<שרית זוכוביצקי-אור: ד)

<שרית זוכוביצקי-אור: נודע ליבואן רכב עקיף על אודות תקלת בטיחות סדרתית בייצורו של דגם רכב המיובא על ידו – שהוא רכב מתוצר המיובא על ידי יבואן רכב ישיר –יפרסם הודעה לציבור, כפי שקבע השר, ויזמין את כל בעלי כלי הרכב הרשומים בישראל שיובאו על ידו ושהתקלה שנתגלתה נוגעת אליהם, למוסכי השירות של יבואן רכב ישיר לשם תיקון התקלה לפי סעיף קטן (ב)(3); ואולם אם הוכיח למנהל כי הוא בעל יכולת מקצועית, ציוד ומוצרי תעבורה הנדרשים לטיפול בתקלת בטיחות סדרתית שנתגלתה ברכב שהו אייבא, רשאי הוא לטפל בתקלה במוסכי השירות שלו; שאינו מתוצר המיובא על ידי יבואן רב ישיר – יפרסם הודעה לציבור כפי שקבע השר, יודיע בכתב על כך למנהל ולבעליהם של כל כלי הרכב שרשומים בישראל שיובאו על ידו שהתקלה שנתגלתה נוגעת אליהם, ויפנה אותם לקבלת שירות.

<שרית זוכוביצקי-אור: ה)נודע ליבואן רכב זעיר על אודות תקלת בטיחות סדרתית בייצור של רכב המיובא על ידו, יפרסם הודעה לציבור כפי שקבע השר, ויפנה את כל בעלי כלי הרכב הרשומים בישראל שיובאו על ידו והתקלה שנתגלתה נוגעת אליהם, למוסכי השירות של היבואן הישיר לשם תיקון התקלה.

<שרית זוכוביצקי-אור: ו)השר רשאי לקבוע הוראות לעניין תקלת בטיחות סדרתית ברכב מיובא, ובכלל זה לעניין חובות דיווח למנהל שיחולו על יבואני רכב והודעות שיימסרו לבעלי כלי הרכב שהתקלה כאמור נוגעת אליהם ולמוסכים.

<שרית זוכוביצקי-אור: כתנאי לקבלת הרישיון היבואן והיצרן מתחייבים לטפל פה בתקלות בטיחות סדרתית.

<שרית זוכוביצקי-אור: פה אנחנו קובעים את חובת היבואן, חובת בעל הרישיון לממש את החובה הזאת כלפי הצרכנים אחרי קבלת הרישיון.

<שרית זוכוביצקי-אור: אם הוא הפר את החובה הזאת יש סנקציות מינהליות ופליליות.

<שרית זוכוביצקי-אור: אנחנו מחלקים פה את הפרוצדורה.

<שרית זוכוביצקי-אור: אנחנו מטילים את החובה לגבי טיפול בתקלת בטיחות סדרתית על היבואן הישיר לכל כלי הרכב מהתוצר שהוא מייבא .

<שרית זוכוביצקי-אור: ליבואן העקיף יש חובה כזאת אם מדובר בתוצר שהיבואן הישיר לא מייבא.

<שרית זוכוביצקי-אור: החובה למסור את ההודעות לבעלי הרכב ולפרסם בעיתון תושת על מי שייבא את הרכב.

<רונן לוי: אולי לאמץ את החובה לפרסם באתרי האינטרנט שלהם ובאופציית חיפוש של בעל הרכב.

<רונן לוי: נגיד שמישהו שלא קיבל, החליפו ידיים.

<רונן לוי: תהיה אצלם באתרי הרכב אופציית חיפוש לפי מספר שלדה.

<רונן לוי: הצרכן יוכל לדעת - -

<איתי עצמון: זה אמור להיות בתקנות, אם אינני טועה.

<עוזי יצחקי: יש לנו את הנוהל שלנו.

<עוזי יצחקי: זה כבר עובד.

<עוזי יצחקי: אם הוא לא מוצא אנחנו מאתרים.

<אבנר פלור: מה שקיים היום, גם בעקבות הנוהל, הוא שרכב כזה שלא ביצע ריקול עד חצי שנה הרישיון שלו מבוטל.

<אבנר פלור: זה מעוגן במסגרת התקנות.

<אבנר פלור: ישנם אתרים של היבואנים עצמם.

<אבנר פלור: שם מצוינים אותם כלי רכב.

<אבנר פלור: שם אפשר לבדוק ולראות.

<אבנר פלור: זה בנוסף להודעות וכל מה שאנחנו מבקשים.

<רונן לוי: הרשות יכולה לרכז.

<אבנר פלור: הרשות הלאומית?

<רונן לוי: אתה הרשות.

<אודי שניידר: מטילים פה חובה על היבואן הישיר להודיע לבעלי כלי רכב, גם כאלה שלא יובאו על ידי היבואן הישיר, על קיומה של תקלה סדרתית.

<אודי שניידר: לא ברור לי איך היבואן הישיר יכול לקיים כזאת חובה.

<אודי שניידר: אני מפנה לסעיף 43(ב1).

<שרית זוכוביצקי-אור: זה מתייחס רק למה שיובא.

<אודי שניידר: זה לא מה שכתוב.

<אודי שניידר: אני חושב שמשרד התחבורה אמנם מתפרק פה מכל האחריות שלו ומטיל אותה על היבואנים הישירים כאילו הם היו מחלקה במשרד התחבורה, אבל בסופו של דבר את הנושא של הריקול משרד התחבורה צריך לקחת על עצמו, כפי שזה גם היום, לרכז את כל הנושא של תקלות בטיחות סדרתיות, לחייב כל אחד ואחד מהיבואנים, לרבות היבואנים האישיים, להעביר את מספרי הרישוי ליצרנים ושהיצרנים יעבירו בחזרה למשרד התחבורה את כל המידע על נושא הריקול.

<אודי שניידר: זאת הדרך היחידה שהנושא הבטיחותי הזה יוכל להיות מוסדר כפי שצריך.

אבישי ברוורמן: עו"ד פרידמן, מה דעתך לגבי ההערה של עו"ד שניידר?

<זאב ש. פרידמן: זאת אפשרות מצוינת.

<זאב ש. פרידמן: בסעיף קטן (ה) כתובה המילה "נודע".

<זאב ש. פרידמן: זאת לשון - -

<יערה למברגר: זה נועד להיות רחב כדי שזה יהיה מכל מקור שהוא.

<זאב ש. פרידמן: רציתם אולי להרחיב, אבל בעצם פטרתם אותו משום שהוא תמיד יוכל לטעון שלא נודע לו.

<יערה למברגר: מה זה "לא נודע לו"?

<יערה למברגר: אם יש פרסום כזה, אם יש - -

<זאב ש. פרידמן: אני חייב לעיין באינטרנט ולחפש באתרי היצרן?

<אינגריד הר אבן: לגבי כל היבואנים כתובה המילה "נודע".

<זאב ש. פרידמן: פה לפחות חייבתי להתקשר בהסכם עם מישהו שידווח לו על הריקול.

<זאב ש. פרידמן: היצרן חייב לדווח על הריקול כי יש בהסכם.

<זאב ש. פרידמן: גם היבואן העקיף חייב.

<זאב ש. פרידמן: היבואן הזעיר לא חייב את זה.

<זאב ש. פרידמן: הוא לא חייב להציג כלום.

<זאב ש. פרידמן: הוא קונה רכב יד שנייה, שלישית.

<איתי עצמון: שאלת המשך לשאלות שנשאלו כאן.

<איתי עצמון: האם למשרד התחבורה יש מידע לגבי תקלות בטיחות סדרתיות?

<איתי עצמון: מה שקורה כאן זה שרק אם היבואנים מגלים על התקלה הזאת - -

<עוזי יצחקי: הם מקבלים מהיצרנים.

<איתי עצמון: הם מקבלים מידע.

<איתי עצמון: השאלה אם משרד התחבורה עוקב אחרי הנושא הזה, מקבל גם הוא מידע.

<אבנר פלור: אנחנו מקבלים את זה מהיבואנים.

<איתי עצמון: רק מהיבואנים?

<שרית זוכוביצקי-אור: כאשר יש חובה על היצרן להודיע להם.

<איתי עצמון: אבל היצרן לא יודע.

<דידי רוזנפלד: היצרן לא יודע מה היבואן הזעיר או הייבוא האישי הביא.

<דידי רוזנפלד: איך היצרן יודע מה הביאו לישראל, המקביל מה הביא?

<יערה למברגר: זה בהעברת המידע שהזכרנו קודם.

<שרית זוכוביצקי-אור: לגבי חובת ההודעה.

<שרית זוכוביצקי-אור: בסעיף 43 (ב1) היבואן הישיר צריך להודיע על התקלה רק לבעלי כלי הרכב שיובאו על ידו.

<דניאל עיני: זה לא מה שכתוב.

<עוזי יצחקי: כתובות המילים "על ידו".

<דניאל עיני: כתוב "תוצר שמיובא על ידו".

<דפנה עין-דור: הטיפול הוא בתוצר, ההודעה היא למי שיובא על ידו.

<שרית זוכוביצקי-אור: חובת ההודעה לא מתייחסת לכל התוצרים, אלא רק כלפי כלי הרכב שהוא ייבא.

<שרית זוכוביצקי-אור: זה כתוב.

אבישי ברוורמן: אין פה ספקות.

<איתי עצמון: יש כאן איזו שהיא בעיה בנוסח.

<איתי עצמון: בפסקאות לא מדובר על רכב מתוצר.

<שרית זוכוביצקי-אור: מדובר על כלי הרכב הרשומים שיובאו על ידו.

<זאב ש. פרידמן: עו"ד עצמון צודק.

<איתי עצמון: השאלה מה צריך להיות.

<איתי עצמון: תגידו מה צריך להיות.

<שרית זוכוביצקי-אור: יש תקלה שנודע עליה, צריך עכשיו להודיע לבעלי כלי הרכב להגיע לתיקון.

<שרית זוכוביצקי-אור: האחריות שמוטלת על היבואן הישיר כתובה ב-(ב1).

<שרית זוכוביצקי-אור: מדובר רק על כלי רכב שיובאו על ידו.

<שרית זוכוביצקי-אור: זה כתוב בצורה ברורה.

אבישי ברוורמן: עו"ד שניידר, רק יובאו על ידו.

<אודי שניידר: ברור שיש פה בעיה פרשנית.

<אודי שניידר: אם הסעיף הכללי מדבר על תוצר וסעיף הביצוע מדבר על - -

<יערה למברגר: התקלה היא ברכב מסוים.

<יערה למברגר: צריך לאפיין איפה התקלה.

<יערה למברגר: אתם אנשי המקצוע.

<יערה למברגר: התקלה היא ברכב מסוים, היא לא כלפי ייבוא מסוים.

<איתי עצמון: האם מה שכתוב כאן זה מה שאמור להיות לפי כוונתכם?

<איתי עצמון: אני לא כל כך בטוח, כי אני שומע כאן כל מיני אמירות קצת סותרות.

<איתי עצמון: השאלה אם ההודעה למנהל היא רק לגבי כלי הרכב שיובאו על ידו, או לגבי כל רכב מתוצר המיובא על ידו.

<איתי עצמון: יכול להיות שצריך להבחין.

<דפנה עין-דור: המנהל יכול - -

<שרית זוכוביצקי-אור: אתה אומר שלמנהל צריך להיות רחב.

<איתי עצמון: אני שואל.

<אבנר פלור: ודאי שלא נבקש מהיבואן הישיר להביא לנו לכל הדגמים שהוא לא מייבא.

<אבנר פלור: מה שאנחנו מבקשים בסעיף הזה, ואותה חובה גם מוטלת על היבואן העקיף, שהוא ימסור לנו את אותם דגמים שאמורים לבצע בהם ריקול.

<אבנר פלור: בסעיף הבא המנהל אמור להעביר את הדגמים האלה ליבואן העקיף וליבואן הזעיר.

<אבנר פלור: הכוונה לאותם דגמים שאותו יבואן ישיר מייבא.

<אבנר פלור: זאת המשמעות.

אבישי ברוורמן: אותם דגמים.

<רונן לוי: זה לא נכון מה שאתה אומר.

<רונן לוי: אם העברת לו פעם ב-3 חודשים את מספרי השלדה ואת כל מה שיובא לארץ, אז בכל אלה, גם אם זה לא יובא על ידו, הוא צריך להודיע לך.

<רונן לוי: אתה לא יכול להגביל את זה.

<רונן לוי: אחרי שהעברת ליבואן הראשי, הישיר את כל מספרי השלדה שנכנסו לארץ, הוא חייב להודיע לך אם יש עליהם ריקול.

<רונן לוי: אתה לא יכול לעשות פה הנחות.

<יערה למברגר: אתם מבלבלים.

<רונן לוי: בריקול אתה לא יכול לעשות הנחות.

<רונן לוי: אם העברת עכשיו ליבואן הישיר את מספרי השלדה גם של רכבים שלא יובאו על ידו, הוא חייב לתת לך את המידע אם למכוניות האלו יש ריקול או לא.

<יערה למברגר: השאלה אם רוצים להבחין בין היקף החובה לגבי הודעה למנהל לבין היקף החובה לגבי הודעה לבעלים.

<יערה למברגר: לגבי הודעה לבעלים ברור לי שהכוונה היא רק לגבי כלי הרכב שיובאו על ידו.

<יערה למברגר: מדובר באותו דגם, באותו תוצר, באותו רכב שהוא הביא ומכר.

אבישי ברוורמן: את זה סיכמנו.

אבישי ברוורמן: מה לגבי המנהל?

<יערה למברגר: השאלה לגבי המנהל זאת שאלה שמשרד התחבורה צריך לענות עליה.

<יערה למברגר: ברור לי מה מנוסח, השאלה מה רוצים.

<יערה למברגר: מה שמנוסח כרגע זה רק כלי הרכב שהוא הביא, לא התוצר.

אבישי ברוורמן: אומר לך רונן שהוא לא התכוון לזה.

<דפנה עין-דור: סעיף (ג) מתבסס על זה שכן התקבל מידע מיבואן ישיר לגבי רכב מתוצרתו, גם אם הוא לא יובא על ידו.

<דפנה עין-דור: זה מתייחס לזה שנקבל מידע מיבואנים ישירים.

אבישי ברוורמן: מה שאמר מר לוי.

אבישי ברוורמן: אם הולכים לפי מה שאמר מר לוי, איך צריך להיות הניסוח כאן?

<דפנה עין-דור: זה גיבוי לקבלת המידע.

<יורם בונן: חשבתי להציע הצעה פרקטית.

<יורם בונן: אני מציע להפריד את פסקה (1) ואת פסקה (3) מפסקה (2).

<יורם בונן: לגבי פסקה (1) ופסקה (3) הרישא תאמר שמדובר על רכבים שהיבואן הישיר מייבא.

<שרית זוכוביצקי-אור: כתוב.

<יורם בונן: כל הבלבול נובע מזה שברישא מדובר על תוצר.

<יורם בונן: אני מציע שהרישא תדבר על רכבים שיובאו על ידו ותתייחס רק לפסקאות (1) ו-(3).

<יורם בונן: לגבי פסקה (2) יהיה סעיף נפרד שמדבר על תוצר.

אבישי ברוורמן: האם אתם יכולים לתת לי פתרון לרוח שנאמרה כאן?

<שרית זוכוביצקי-אור: הכוונה היא כזאת שכשנודע לייבואן ישיר על תקלת בטיחות מהתוצר שהוא ייבא, לאו דווקא מהדגמים, הוא צריך - -

אבישי ברוורמן: תסבירי מה זה תוצר ומה זה דגם.

<שרית זוכוביצקי-אור: תוצר זה פורד, הדגם זה פוקוס.

<שרית זוכוביצקי-אור: יש לו חובה להודיע למנהל לגבי כל כלי הרכב מהתוצר גם אם לא יובאו על ידו.

<שרית זוכוביצקי-אור: כאשר מדובר על חובת ההודעה לבעלי כלי הרכב, הוא צריך להודיע רק לבעלי כלי הרכב שיובאו על ידו אם נתגלתה בהם תקלת בטיחות סדרתית.

<אבנר פלור: את סעיף (1) נחלק לשניים.

אבישי ברוורמן: נחלק את סעיף (1) לשני חלקים: אחד למנהל ואחד לבעלים.

<אודי שניידר: איך היבואן הישיר ידע על הריקולים?

<איתי עצמון: הוא לא מקבל הודעה מהיצרן?

<אודי שניידר: איך הוא ידע?

<אודי שניידר: היצרן לא יודע.

<עוזי יצחקי: תעדכן אותו.

גילה גמליאל: אין מצב בעולם שהיצרן לא ידע שיש להם בעיה סדרתית.

<יערה למברגר: הוועדה הצביעה על ההסדר בסעיף 35(7).

גילה גמליאל: יש ממש בשאלה של היועץ המשפטי של היבואנים הישירים.

גילה גמליאל: מה שהם אומרים זה דבר פשוט: בדגמים שאנחנו מביאים אין בעיה, בדגמים שהיבואן העקיף מביא יש בעיה כי אנחנו לא יודעים על זה שהוא הביא או לא הביא ועל כן מה שצריך זה שמשרד התחבורה ירכז את הנושא.

<יערה למברגר: יש התחייבות של היצרן.

גילה גמליאל: לגבי הנתונים.

<אבנר פלור: סעיף 43א מבהיר.

<דפנה עין-דור: בסיפא של סעיף 43(ב)(3) כתוב "ללא דרישת תשלום מבעל הרכב, למעט העלויות הנלוות".

<דפנה עין-דור: זה צריך להיות ב-43(א).

<דפנה עין-דור: זה צריך להתייחס לכל טיפול, בלי קשר אם זה רכב שיובא על ידו או לא.

<איתי עצמון: החובה לטפל שחלה על יבואן רכב ישיר כאמור בסעיף קטן (א) היא ללא דרישת תשלום מבעל הרכב, למעט עלויות נלוות.

<איתי עצמון: את כל הסיפא הזאת מעבירים לסעיף קטן (א).

גילה גמליאל: מה זה עלויות נלוות?

<איתי עצמון: זה הסעיף הבא.

<אודי שניידר: נעזוב רגע את האינטרס של היבואנים הישירים, נדבר רגע על האינטרס של הצרכן.

<אודי שניידר: סעיף 43(א), שמסתמכים עליו בכל מה שקשור לסעיף 43, מחייב אחת לשנה את העברת המידע.

<איתי עצמון: לפחות אחת לשנה.

<אודי שניידר: בריקול בטיחותי צריך לטפל מיד כשזה קורה.

<אודי שניידר: יש ריקול שחל רק בארצות הברית.

<אודי שניידר: היבואן הישיר לא יודע על הריקול הזה, הוא לא יכול לדעת עליו מפני שהיצרן לא מודיע ליבואן הישיר על קיומו של הריקול.

<אודי שניידר: אין שום סיבה שהוא ידע ויודיע למנהל על קיומו של כזה ריקול.

<אודי שניידר: יכול להיות שהיבואן הזעיר או היבואן האישי הביאו את אותו רכב מארצות הברית בייבוא אישי או בייבוא זעיר, הוא נמצא בישראל ואף אחד לא יודע מזה.

<אודי שניידר: משרד התחבורה הוא זה שצריך לדאוג להעביר את הנתונים.

<אודי שניידר: היצרן צריך להתחייב כלפי משרד התחבורה שהוא יודיע לו על כלי הרכב האלה.

אבישי ברוורמן: עו"ד שניידר, יש פה היגיון מסוים, אלא אם כן ישכנעו אותי.

גילה גמליאל: הוא מסיר מעצמו אחריות.

<ניל סמולט: נאמר פה דבר שסותר את הנוסח של סעיף 35(8).

<ניל סמולט: יבואן יודע שיש תקלה בטיחותית סדרתית כיוון שכשהוא קיבל את הרישיון שלו הוא הוציא התחייבות מהיצרן על כך שהיצרן ייתן לו את המידע הזה.

<קריאה: רק לדגמים - -

<ניל סמולט: לגבי התוצר שלו.

<ניל סמולט: אינני יודע מה מתקיים היום.

<ניל סמולט: יכול להיות שהמידע הזה לא נחוץ היום, אבל הוא זמין.

<ניל סמולט: זה בלחיצת כפתור, זה באי-מיילים.

<ניל סמולט: מה באים ואומרים?

<ניל סמולט: לגבי דגמים שאנחנו לא מייבאים אנחנו יודעים את המידע אבל לא נגלה לצרכן.

גילה גמליאל: בואו נדרוש שהמידע יגיע ישירות.

<יערה למברגר: אני מציעה לשפר את 43א רבתי בנוגע להעברת המידע.

<יערה למברגר: דיברנו על מעת לעת.

<יערה למברגר: אפשר לכתוב שהמנהל יעביר, בהקדם האפשרי לאחר שהמידע הגיע אליו ולפחות אחת לשנה, את הרשימה של הדגמים.

<יערה למברגר: הגיוני שזה יהיה יותר מוקדם.

<יערה למברגר: ככה היבואן הישיר ידע איזה דגמים יש בישראל.

<יורם בונן: ואם עבר שבוע, למישהו הלכו הברקסים והוא נתקע בקיר?

<יערה למברגר: בהקדם האפשרי אומר שהמנהל יודע על זה ברגע שהאדם הזה ביקש רישיון ייבוא.

<יערה למברגר: אז המנהל יודע שהדגם הזה הולך להגיע לארץ והוא צריך להעביר את המידע ליבואן הישיר.

<יערה למברגר: בנוסף לזה סעיף 35 שהצבענו עליו מדבר על זה שליבואן הישיר יש כתב התחייבות מהיצרן להעביר לו מידע על תקלת בטיחות סדרתית בכל התוצר.

<יערה למברגר: זה משלים את זה.

<אודי שניידר: את לא מבינה על מה את מדברת.

<יורם בונן: אין פה ויכוח על המהות.

<יורם בונן: אם יבואן קיבל הודעה מהיצרן על תקלת בטיחות, הוא לא ישמור את זה אצלו בבטן.

<יורם בונן: אני מציע ללכת על המודל של האחריות.

<יורם בונן: זה עולה מכל האמירות כאן.

<יורם בונן: אם היבואן קיבל הודעה מהיצרן הוא יפעל.

<יורם בונן: אי אפשר להשאיר שזה ייפול בין הכיסאות.

<יורם בונן: אם הוא מודיע אין לאף אחד בעיה עם זה.

גילה גמליאל: מה שרוצים זה לחייב אתכם בחוזה שאתם סוגרים מול היצרנים כך שזה יהיה כתוב.

<יורם בונן: זה כתוב, רק השאלה מה קורה אם היצרן לא הודיע.

<קריאה: לא יכול להיות מה שאתה אומר.

אבישי ברוורמן: רבותיי, אני עושה הפסקה.

אבישי ברוורמן: ב-14:00 אנחנו נצביע על הרביזיה.

אבישי ברוורמן: לאחר ההצבעה על הרביזיה אנחנו נמשיך בסעיפים 43, 44 וכו'.

אבישי ברוורמן: היו פה מספר הצעות שעלו במהירות.

אבישי ברוורמן: תוך כדי זה עלו שאלות אצל הממונה על ההגבלים עסקיים, במשרד המשפטים, במשרד האוצר.

אבישי ברוורמן: היו התדיינויות והייתה הצעת הרביזיה.

אבישי ברוורמן: אני מאמין בחוכמת השולחן להגיע לפשרות.

אבישי ברוורמן: אני רוצה שאיתי, שרית או יערה יסבירו לי.

אבישי ברוורמן: יש פה הצעה שיש בה מן התבונה שהעלה גם השר כץ.

אבישי ברוורמן: יש לנו 3 אפשרויות: להצביע על הרביזיה, לשכנע את גילה למשוך את הרביזיה - -

ישראל כץ: אני רוצה לשמוע מה הפשרה.

אבישי ברוורמן: אני רוצה את התוכן של הפשרה.

אבישי ברוורמן: חשוב לי התוכן.

אבישי ברוורמן: לאור התוכן נחליט על הטקטיקות ועל הדברים האלה.

<איתי עצמון: קודם צריך להגיש בקשה לדיון מחדש שמונחת על שולחן הוועדה.

אבישי ברוורמן: גילה, תציגי את הרעיון שלך, אחרי זה הם יציעו את הצעת הפשרה.

אבישי ברוורמן: אנחנו נראה מה הדרך האפקטיבית במידה וזה הדבר הנכון.

גילה גמליאל: על מנת לפתוח את השוק לתחרות רציתי להוביל לכך שהיצרן יהיה מחויב שיהיו לו שני סוכנים כאן בארץ.

גילה גמליאל: זה היה במקור.

גילה גמליאל: היו הידברויות בין כל הגורמים בניסיון להגיע למשהו קצת יותר מעודן.

גילה גמליאל: בעידון אמרתי שאני אוביל לכך שנדאג שבהסכמים, בסעיף המדובר לא רק שימחקו את ההיבט של הבלעדיות, אלא גם שנדע לחייב שיבינו שאסורה הבלעדיות במובן הגדול.

גילה גמליאל: אז עלתה שאלה מתבקשת: אוקי, זה כתוב, מה אופציית האכיפה במצב שזה לא מתבצע?

גילה גמליאל: אנחנו לא מעוניינים ולא מעוניינות להגיע לכאן בעוד כשנתיים ולדבר על כך שבשנת 2002 ישבנו כאן ודיברנו על זה שאנחנו פותחים את השוק לתחרות, אבל לא סיימנו מספר סעיפים ולכן נזכרנו עכשיו להתעורר.

גילה גמליאל: יש את המלחמה שלנו על פתיחת השוק לתחרות, ביטול כל סוגית הריכוזיות בכל מיני גורמים - יוקר המזון ויוקר המחייה בישראל.

גילה גמליאל: אנחנו רוצים להגיע לתוצרים האלה כעת.

גילה גמליאל: זאת הסיבה שהגשתי את הרביזיה.

גילה גמליאל: במהלך ההפסקה התנהל שיח ער סביב ההיבט של האם וכיצד יהיה ניתן להעביר את המסר הברור שיש פה גם שוט מצד משרד התחבורה במצבים שבהם אכן נמנעת התחרות ונפגעת התחרות מול היבואנים פה בארץ אל מול היצרן.

גילה גמליאל: השארנו לכם את הבמה פתוחה על מנת לנסות ולהגיע לפשרה מוסכמת.

גילה גמליאל: אני שמחה ומקווה שיש כזאת, במידה והיא אכן תענה על הצורך שביקשתי.

<שרית זוכוביצקי-אור: אנחנו רואים את התחרות בדרך של כניסת יבואנים מקבילים.

<שרית זוכוביצקי-אור: צריך לבדוק כמה ההצעה הזאת ישימה מבחינת היצרנים ואם היא לא תפגע בתחרות.

<שרית זוכוביצקי-אור: בטח יגידו חברותיי שמייצגות את המשרדים האחרים.

<שרית זוכוביצקי-אור: צריך לקבל איזו שהיא התחייבות מהיצרן לא לסכל או למנוע התקשרות של יבואן עקיף עם הסוכן לגבי התוצרים שהוא מייצר.

<שרית זוכוביצקי-אור: האם זה נותן מענה?

אבישי ברוורמן: תקראי נוסח.

<שרית זוכוביצקי-אור: היבואן ימציא כתב התחייבות מהיצרן לפיו היצרן מתחייב שלא למנוע או לסכל התקשרות של יבואן רכב עקיף עם סוכן מורשה שלו לגבי התוצר שאותו הוא מייצר.

<איתי עצמון: זאת אומרת, זה יהיה התנאי לרישיון?

<איתי עצמון: זה תיקון לסעיף 35?

<שרית זוכוביצקי-אור: כן.

<חיים פילצר: אין חיה כזאת.

ישראל כץ: תוסיף שבמידה ולא, יראו בכך פגיעה בתחרות.

<אבנר פלור: במידה ולא, הנושא ייראה כפגיעה בתחרות.

<שירה ברגמן: מדובר בהצעה שעלתה בזמן ההפסקה.

<שירה ברגמן: משרד האוצר מנסה כאן יחד עם יתר הממשלה ועם משרד התחבורה לקדם את התחרות.

<שירה ברגמן: אנחנו משקיעים עבודה רבה, יעידו כל גורמי המקצוע.

<שירה ברגמן: אנחנו נותנים יד אחת לקדם את התחרות.

<שירה ברגמן: ההצעה המחודשת שעלתה בזמן ההפסקה לגבי הסוכן המורשה והאיסור על הגבלת הסוכן המורשה להתקשר עם יבואן אחד, מדאיגה אותנו בהיבט מסוים שאני אשמח להעלות.

<שירה ברגמן: אולי יסבירו לנו שהכל בסדר.

ישראל כץ: זה מול ההצעה המקורית, לא מול הפשרה.

<שירה ברגמן: הבעיה עודנה בעינה.

<שירה ברגמן: ייתכן והיא תיפתר ונוכל להתקדם.

<שירה ברגמן: הסוגיה שעדיין עומדת על הפרק זה האם לפי הנוסח המחודש – התקדמנו כברת דרך מהנוסח המקורי - היצרנים יצליחו לעמוד בעניין, ירצו לעמוד בעניין ונצליח לקיים פה תחרות פעילה ונהדרת שכולנו מנסים לעשות.

<שירה ברגמן: אני אשמח לקבל את התשובה שכן ואנחנו נתקדם ביחד.

<אוריאל סיטרואן: פרקטיקות אנטי תחרותיות של חסימה על ידי יבואן ויצרן הן פרקטיות בעייתיות.

<אוריאל סיטרואן: אם יצרן עושה פרקטיקות אנטי תחרותיות בחו"ל למנוע ייבוא לישראל זה עלול להיות בעייתי.

<אוריאל סיטרואן: אם יש דרך לפתור את הבעיה שיצרן לא יעשה פרקטיקות כאלו זה מצוין, צריך רק לקחת בחשבון את הסנקציה.

<אוריאל סיטרואן: ככל ששר התחבורה חושב שהסנקציה היא סנקציה טובה, אנחנו נתמוך בזה.

<אוריאל סיטרואן: צריך לקחת בחשבון שזה לא יגרום ליצרנים להפסיק לייבא לישראל.

<איתי עצמון: המילה "אם" זאת מילת המפתח.

<אוריאל סיטרואן: אם הסנקציה פה היא סנקציה שתגרום ליצרנים להפסיק לפעול בצורה אנטי תחרותית נגד דילרים שמוכרים ליבואנים מקבילים, זה דבר טוב.

ישראל כץ: קודם גם אמרת שאם על דעת משרד התחבורה הסנקציה יעילה.

<אוריאל סיטרואן: כן.

<לאה ורון: אתה מתכוון ליצרני הרכב בחו"ל?

<אוריאל סיטרואן: כן.

<שרית זוכוביצקי-אור: צריך שיצרן הרכב יתחייב.

<יורם בונן: במובן מסוים הדיון הזה הופך להיות דיון על גבולות הכוח.

<יורם בונן: גם כוח צריך שיהיו לו גבולות.

<יורם בונן: אני לא כל כך מצליח להבין את היומרה להסדיר את שוק הרכב העולמי.

ישראל כץ: עוד לא הצלחנו להסדיר את השוק הישראלי וכבר אתה רוצה להטיל עלינו משימה - -?

<יורם בונן: זה בדיוק מה שקורה כאן בהצעת החוק.

<יורם בונן: אני מתרכז כרגע בנקודה הספציפית.

<יורם בונן: עלתה כאן השאלה מה תהיה עמדת היצרנים.

<יורם בונן: אולי כדאי לשאול אותם.

<יורם בונן: אני לא יודע להגיד בשמם.

<יורם בונן: אולי כדאי לשאול אם זה משפיע על ההסכמים שהם חתומים עליהם עם סוכנים במקומות אחרים בעולם.

<יורם בונן: מעבר לשאלה של הרצון והנכונות יש שאלה של איך זה עומד מול מערך ההסכמים שהיצרנים חתומים עליהם עם סוכנים ומפיצים שלהם במקומות אחרים בעולם.

<יורם בונן: העלה השר את הסוגיה של הפגיעה בתחרות.

<יורם בונן: תראו את הפרדוקס.

<יורם בונן: ההתחייבות מופנית ליצרן.

<יורם בונן: של מי תהיה הפגיעה בתחרות?

<יורם בונן: של היבואן?

<יורם בונן: אם היצרן לא מסכים לחתום על התחייבות, של מי הפגיעה?

<יורם בונן: של היבואן?

<יורם בונן: איך היבואן נעשה אחראי להתחייבות שהיצרן מוכן או לא מוכן לחתום עליה?

<יורם בונן: גם לזה יש גבול.

<יורם בונן: אני לא רוצה שיישמע כאילו אנחנו מתנגדים - זאת בכלל לא הסוגיה - שמדינת ישראל תחיל את חוקיה מעבר לאוקיינוס, זה בסדר, רק אנחנו לא רוצים שהיבואנים ייפגעו כתוצאה מזה שמישהו אחר לא מקיים חובה שהמדינה החילה עליו והוא נמצא מחוץ לטריטוריה.

<חיים פילצר: אנחנו חוזרים לסיטואציה שהייתה עם ההסכם בכתב.

<חיים פילצר: מה שאת מציעה זאת אופציה שלא קיימת.

<חיים פילצר: אני מסכים עם מה שאתה אומר, שאני לא יכול לחייב את היצרן בחו"ל לכלום.

<חיים פילצר: אין סיכוי שהוא ישמע לי בכלל.

<חיים פילצר: מי אנחנו בגלובוס?

<חיים פילצר: אלא מה?

<חיים פילצר: יש מצב מסוים שיש יבואנים "ראשיים" או ישירים ששולטים על העניין.

<חיים פילצר: אני חושב שצריכה להיות חובה לאכוף את מה שהשר מציע על היבואן ה"ראשי" או המוביל כך שהוא לא יתנגד למישהו אחר.

<חיים פילצר: זה בחוק.

<חיים פילצר: והיה ואני לא יכול להביא, אני אלך לשאול אותו למה לא מרשים לי.

<חיים פילצר: כשאני אבדוק למה לא מרשים לי, אני אבוא לשר התחבורה ואני אומר לו: תשמע, היבואן לא רוצה שאני אבוא כי הוא אמר ליצרן שלא ייתן לי.

<חיים פילצר: אני חושב שזה הכיוון שצריך להיות.

<זאב ש. פרידמן: אני מצטרף למה שנאמר על כך שיש עם זה בעיה.

<איתי עצמון: אני רוצה להתייחס להצעה שהועלתה כאן.

<איתי עצמון: כמו שאמרתי בתחילת הדיון, קידום תחרות היא תכלית ראויה ואין על כך ויכוח.

<איתי עצמון: בהצעת החוק הזאת ניתן למשרד התחבורה סט כלים מאוד מרשים.

<איתי עצמון: אני מוכרח לומר שהוא יחסית יוצא דופן למה שמקובל בחקיקה.

<איתי עצמון: אני מתייחס לסעיף 13, שמאפשר למשרד התחבורה לבטל, להתלות, להגביל רישיון בשל פגיעה בתחרות לפי חוק ההגבלים העסקיים: "קביעת הממונה על ההגבלים העסקיים כי הייתה פגיעה בתחרות לפי עילות מסוימות בחוק ההגבלים".

<איתי עצמון: הוועדה אישרה זאת.

<איתי עצמון: היום הוועדה אישרה החלה של חוק הריכוזיות במפורש.

<איתי עצמון: אני חושב שכפי שכבר הוסבר בהרחבה, שני הכלים האלה נותנים לשר התחבורה ולמשרד התחבורה סמכויות נרחבות לטפל בכשלי השוק שקיימים.

<איתי עצמון: אנחנו מדברים כאן על היבטים של מידתיות, כשגם ניתנו הכלים שהם יחסית יוצאי דופן למשרד התחבורה.

<איתי עצמון: מוסיפים כאן עוד כלי שיש איתו בעיה יישומית, לפי מה שאני מבין, וגם בעיה משפטית.

<איתי עצמון: יצרן איננו גורם מורשה של משרד התחבורה ואיננו גורם שהדין הישראלי חל עליו.

<איתי עצמון: אתה לא יכול להטיל על בעל רישיון שמקבל רישיון ממשרד התחבורה, קרי היבואן הישיר, לשאת באחריות על מעשי היצרן בחו"ל שאין לו שום שליטה עליהם.

<איתי עצמון: אני ממליץ לוועדה לשקול היטב אם לקבל את ההצעה הזאת.

<איתי עצמון: אני חושב שהיא הצעה מאוד בעייתית, מעוררת כל מיני קשיים שלא על כולם הצלחתי לעלות בזמן הקצר מאז שהיא עלתה.

<איתי עצמון: אני לא יודע מה ההשלכה על הסכמי סחר של מדינת ישראל.

<איתי עצמון: לא בדקתי את השאלה.

<איתי עצמון: אני לא יודע אם יש פה מישהו ממשרד הכלכלה שיכול להתייחס לכך.

<איתי עצמון: אנחנו גם לא יודעים אם יש להצעה הזאת ישימות.

<איתי עצמון: אני מציע לא לקבל עדיין את ההצעה.

<איתי עצמון: אני מציע לשקול אותה שוב.

<רונן לוי: אנחנו מנסים לפתור את עניין התחרות דרך יבואן עקיף, זעיר, אישי.

<רונן לוי: אנחנו נרצה להגיע למה שקורה באירופה, שכל אחד שירצה להיות יבואן ישיר יוכל להיות.

<רונן לוי: אנחנו נרצה שיהיו פה, כמו שאמרה חברת הכנסת גמליאל, עוד יבואנים ישירים.

<רונן לוי: אם הייתי ספרדי הייתי הולך בברצלונה ישירות ליצרן, לא הייתי צריך לעבור דרך היבואן.

<רונן לוי: אם הייתי עומד באמות המידה הייתי מקבל ישירות חוזה עם היצרן עצמו.

<רונן לוי: לזה אנחנו רוצים להגיע בסוף.

<רונן לוי: הפשרה צריכה להיות בסעיף פרשנות, לא - -

<יעקב אנוך: רונן, זה לא נכון.

<יעקב אנוך: מאיפה אתה לוקח את זה?

<יעקב אנוך: אתה ממציא דברים.

<יעקב אנוך: אנשים עוד יתחילו להאמין בזה.

<רונן לוי: אני מכיר את הדירקטיבה.

<רונן לוי: ההצעה שלנו היא דווקא דרך סעיף פרשנות בסעיף ההגדרות, לנסח איזה שהוא סעיף של אילוץ הדירקטיבה האירופית בתחום הזה של הגבלים עסקיים בסחר ברכב חדש, או להיות דילר של יצרן מסוים.

<רונן לוי: כשיהיו פה הסכמי סחר משרד הכלכלה יוכל לטפל בזה אחר כך.

<איתי עצמון: מה העיקרון?

<רונן לוי: באיחוד האירופי, לצורך העניין, כל מי שעומד באמות מידה יכול להיות דילר של יצרן.

<יעקב אנוך: לא נכון.

<יעקב אנוך: באיחוד האירופי היצרן מיוצג בכל אחת מהמדינות.

<רונן לוי: מה קורה כשאני בא ליצרן שיושב במדינה?

<יעקב אנוך: ליצרן יש מערכת הפצה שבנויה לפי גודל הערים.

<יעקב אנוך: הוא קובע בכל אזור מה הוא צריך.

<יעקב אנוך: אם יש במקום הזה מקום לעוד דילרים, הוא ממנה עוד דילרים.

<יעקב אנוך: אם לא, אז לא.

<רונן לוי: איך הוא ממנה?

<רון מלכה: למה הוא הגיע למצב הזה שהוא פתח בכל מדינה נציגות?

<רון מלכה: כי החוק האירופי הכריח אותו.

<יעקב אנוך: ממש לא.

<יעקב אנוך: חבר'ה, אתם מטעים.

<יעקב אנוך: תקראו את הרגולציה.

<יורם בונן: מדינת ישראל היא עיר אירופית בינונית.

<יורם בונן: בגלל זה הוא הגיע - -

אבישי ברוורמן: במידה ואתה טועה זה ירד מהפרק.

<דני בליליוס: אני לא בטוח שרונן טועה.

<דני בליליוס: יקי, יש משהו לגבי עמידה באמות מידה באירופה.

<דני בליליוס: היצרן חייב לתת לך.

<דני בליליוס: אני לא יודע אם זה דילר.

<דני בליליוס: אני בטוח שזה לגבי מוסך.

<דידי רוזנפלד: גם מוסך בישראל שרוצה לעמוד באמות מידה, היבואן צריך לתת לו אישור להיות מוסך מורשה.

<דידי רוזנפלד: אין קשר בין שני הדברים.

אבישי ברוורמן: אני לא בשל להביא את זה להצבעה.

אבישי ברוורמן: הדברים שאמר איתי עצמון מאוד מאוד חשובים לי.

אבישי ברוורמן: יכול להיות שלדבר הזה יש משמעויות מאוד מאוד חמורות.

אבישי ברוורמן: אני חושב שבמקרה הזה לא נקבל החלטה חפוזה.

אבישי ברוורמן: אנחנו נעלה את זה במהירות במושב נוסף.

אבישי ברוורמן: אני רוצה לעכל את הנושא הזה, כי אני חושב שהנושא הזה כבד, רציני.

אבישי ברוורמן: אני לא רוצה שהוא יעבור בצורה שייראה כאילו הוא נעשה בצורה כוחנית.

ישראל כץ: כרגע יש הצבעה על רביזיה, אפשר לקיים אותה.

אבישי ברוורמן: נעשה אותה בפעם הבאה.

ישראל כץ: הביאו כאן משהו שאמור להיות פשרה.

ישראל כץ: אם אומרים שמשפטית הפשרה הזאת לא נותנת מענה, אז היא פחות טובה ממה שדיברנו קודם.

ישראל כץ: לי חשוב העיקרון.

ישראל כץ: אם הניסוח לא היה מתאים, וכנראה שזו המסקנה - -

<איתי עצמון: העיקרון היה בעייתי.

ישראל כץ: לגבי העיקרון והחלתו בסעיף נפרד אני מקבל את עמדת היושב-ראש שעל זה יהיה דיון בהמשך.

ישראל כץ: לגבי שאר הדברים אפשר להשלים תהליך ולהמשיך את הדיון.

ישראל כץ: לגבי היוזמה הזאת שהועלתה להרחיב מעבר למה שהיה נקיים דיון נפרד.

ישראל כץ: איפה זה יהיה אחר כך המשפטנים יחליטו, לגבי השאר להמשיך.

גילה גמליאל: יש לי הצעה לסדר.

גילה גמליאל: אני יכולה לטעון לנושא חדש.

גילה גמליאל: בהיבט של הרביזיה, מה שכבר הצבענו עליו יהיה קביל ושריר.

גילה גמליאל: אני לא רואה בזה שום בעייתיות.

אבישי ברוורמן: אני לא מתעניין בטריקים משפטיים.

אבישי ברוורמן: אני לא דן ברביזיה.

<איתי עצמון: אתה לא דן בבקשות לדיון מחודש.

אבישי ברוורמן: אני מוכן להמשיך לדון בסעיפים אחרים.

גילה גמליאל: אבישי, תעלה להצבעה לרביזיה את סעיף 34ב ואת 36.

אבישי ברוורמן: הבלעדיות ירדה והדברים האחרים ירדו.

אבישי ברוורמן: את שאר הדברים אני מאשר.

גילה גמליאל: לא התכוונתי במונח של חדש לוועדת הכנסת.

<לאה ורון: כוונתה של חברת הכנסת גמליאל הייתה לא לטעון טענה לנושא חדש שמחייבת את הוועדה לפנות לוועדת כנסת לפי תקנון הכנסת.

ישראל כץ: אם הרביזיה לא עוברת הסעיפים מאושרים סופית, כולל הנושא הזה שלא תהיה בלעדיות.

ישראל כץ: האם לנושא הזה שיידון בפעם הבאה ניתן למצוא מסגרת הולמת בהצעת החוק?

אבישי ברוורמן: האם הרביזיה יכולה להיות על כל הסעיפים, לא על הסעיף האחד הזה שהיה עם התוספת שלך?

ישראל כץ: מה שהתקבל התקבל.

ישראל כץ: אלה שני דברים שונים.

אבישי ברוורמן: איתי, הייתי רוצה שהרביזיה תהיה על הכל, להוציא את סיפור הבלעדיות.

אבישי ברוורמן: זה מה שאני רוצה.

גילה גמליאל: על הבלעדיות הרביזיה נשארת לשלב הבא.

ישראל כץ: מה שכבר הוצבע הוצבע, על מה שלא הוצבע - -

<איתי עצמון: לפי סעיף 115 לתקנון הכנסת, בקשה לדיון מחדש היא על החלטה קודמת של הוועדה בנושא מסוים.

<איתי עצמון: הבקשות שפורסמו הן לגבי כל הסעיפים.

<איתי עצמון: עניינו של סעיף 35 הוא בתנאים למתן רישיון יבואן רכב ישיר.

<איתי עצמון: אם הכוונה להוסיף עוד תנאים לרישיון - -

גילה גמליאל: אני יכולה לקרוא לזה 35(א)?

<איתי עצמון: אני לא כל כך בטוח, כיוון שההחלטה העקרונית של הוועדה הייתה לקבוע את כל התנאים למתן הרישיון בסעיף 35, לא לקיים דיון - -

גילה גמליאל: סעיף 35 בצד.

אבישי ברוורמן: אני רוצה שכולנו נתקדם.

אבישי ברוורמן: אני לא רוצה פה בג"צים ובלגן.

אבישי ברוורמן: מה אתה ממליץ לי?

<איתי עצמון: כרגע הוועדה לא בשלה לקבל החלטה לגבי סעיף 35, לכן אני מציע לא לדון בבקשה לדיון מחדש בסעיף 35.

ישראל כץ: ההחלטה קיימת.

<איתי עצמון: ההחלטה קיימת, היא אושרה בוועדה.

גילה גמליאל: אפשר על סעיפים 34 ו-36 להצביע על הרביזיה.

<איתי עצמון: הבקשה לדיון מחדש בסעיף 34 וב-36?

גילה גמליאל: תעלה את זה להצבעה ונצביע נגד.

<איתי עצמון: 35 לא יידון היום.

ישראל כץ: היא מושכת את זה.

גילה גמליאל: משכתי את הרביזיה.

<איתי עצמון: אני מבין שהבקשה לדיון מחדש בסעיף 35 נמשכה וכרגע הבקשות לדיון מחדש שעומדות בפני הוועדה הן לגבי סעיף 34ב – סירוב לתת רישיון ייבוא, ולגבי סעיף 36 – רישיון יבואן רכב עקיף.

<איתי עצמון: לפי סעיף 115 לתקנון הכנסת, יש לקיים הצבעה על עצם הבקשה לדיון מחדש.

<איתי עצמון: לאחר מכן, אם הבקשה מאושרת, דנים לגופו של עניין.

אבישי ברוורמן: מי בעד הבקשה לדיון מחדש?

אבישי ברוורמן: בעד –אין

אבישי ברוורמן: הבקשה לדיון מחדש בסעיפים 34ב וסעיף 36 לא אושרה

גילה גמליאל: את הרביזיה על סעיף 35 משכתי.

אבישי ברוורמן: אין רביזיה.

אבישי ברוורמן: סעיף 43.

<שרית זוכוביצקי-אור: העיקרון יגיד שיש פה חובת הודעה.

<שרית זוכוביצקי-אור: אנחנו רוצים להפריד.

<שרית זוכוביצקי-אור: חובת היבואן הישיר לתת למנהל הודעות כלפי התוצר, חובת היבואן הישיר היא רק כלפי בעלי כלי הרכב שהוא ייבא.

<שרית זוכוביצקי-אור: אם נצטרך תיקון נוסח - -

<איתי עצמון: צריך תיקון נוסח.

<איתי עצמון: אנחנו נעשה אותו.

<שרית זוכוביצקי-אור: יש שאלה נוספת שהתעוררה.

<איתי עצמון: דיברנו על הרישא של פסקה (3) בסעיף קטן (ב) שיהיה צריך להעביר לסעיף קטן (א) כך שיהיה מדובר על תיקון ללא דרישת תשלום מבעל הרכב, למעט עלויות נלוות לפי סעיף 44.

<שרית זוכוביצקי-אור: הסיפא של (3).

<שרית זוכוביצקי-אור: עלתה שאלה נוספת שצריך לגביה בירור.

<שרית זוכוביצקי-אור: הייתה טענה שהיבואנים לא יוכלו למסור הודעות ליבואנים העקיפים לגבי ריקולים כיוון שהם מקבלים הודעות מהיצרן רק לפי מספרי שלדה, לא לגבי כל התוצר.

<שרית זוכוביצקי-אור: כדי שהם יוכלו ליישם את החובה שלהם להודיע ליבואנים העקיפים - - אמרנו שהיבואן הישיר לוקח אחריות על הריקול כלפי כל התוצר, גם כלפי היבואן הישיר, גם כלפי היבואן הזעיר וגם כלפי היבואן האישי.

<שרית זוכוביצקי-אור: זה מה שהם טענו.

<שרית זוכוביצקי-אור: זה טעון בירור.

<שרית זוכוביצקי-אור: כדי שהם יוכלו לממש את ההתחייבות שלהם כלפי היבואן העקיף, הם אומרים שהם צריכים לדעת נתונים בקשר למספרי השלדה שייבא היבואן העקיף בארץ.

<שרית זוכוביצקי-אור: אני מציעה שהם יפנו ליצרן, היצרן ידע איזה כלים יש פה ולגביהם הוא ימסור הודעות ריקול.

<שרית זוכוביצקי-אור: הוא רק צריך לברר את סוגית מסירת המידע ליבואן הישיר בקשר למספרי השלדה שייבא לפה היבואן העקיף.

<דידי רוזנפלד: למה משרד התחבורה לא עושה את זה ישירות?

<שרית זוכוביצקי-אור: ב-43א כתבנו על דגמים, אבל הם אומרים שדגם זה לא מספיק.

<איתי עצמון: יש תיקון בסעיף 43 שכרגע הוועדה דנה בו?

<יערה למברגר: מדובר על סעיף 43א רבתי

אבישי ברוורמן: האם אנחנו יכולים להצביע על סעיף 43 ואת כל הדברים האלה נוסיף ב-43א?

<קריאה: כן.

אבישי ברוורמן: מי בעד סעיף 43?

אבישי ברוורמן: בעד – פה אחד

אבישי ברוורמן: סעיף 43 אושר

<שרית זוכוביצקי-אור: מידע לעניין דגמי 43א המנהל יעביר, מעת לעת ולפחות אחת לשנה, ליבואן רכב ישיר רשימה רכב שיובאו של דגמי רכב שיובאו לישראל מהתוצר שאותו הוא מייבא.

<שרית זוכוביצקי-אור: לישראל המטרה הייתה לתת ליבואן הישיר אינפורמציה בקשר לדגמים שהוא יוכל לממש את האחריות, את הריקול ויוכל לפנות ליצרן ולהגיד: אלה כלי הרכב פה בארץ, כלפיהם נתת התחייבות.

אבישי ברוורמן: לאור השיחה הזאת, איך מחזקים את זה?

<שרית זוכוביצקי-אור: יש טענה שהמידע שמעביר היצרן ליבואן הישיר מתייחס רק לכלי רכב שיובאו והוא מכיר רק את מספרי השלדה, את הרכב הקונקרטי שמגיע.

<שרית זוכוביצקי-אור: הם אומרים שכדי ליישם את החובה החוקית שמוטלת עליו, הם צריכים לא רק לקבל דגמי רכב אלא מספרי שלדה.

<יערה למברגר: אנחנו רואים באפשרות טענה לסוד מסחרי.

<יערה למברגר: האם העברה של מספרי השלדה - -?

<קריאה: שזה יעבור למשרד התחבורה.

<דידי רוזנפלד: שהוא יגיש את השאלה.

אבישי ברוורמן: משרד התחבורה לוקח את זה על עצמו?

<איתי עצמון: אם הם יצטרכו להעביר את זה הבעיה נותרת בעינה.

<יעקב אנוך: אין חולקים ואין עוררין על הנושא של האחריות לבצע את הריקול, בדיוק כמו שאין חולקים על הנושא של ביצוע תיקוני האחריות.

<יעקב אנוך: השפה שבה היצרן מדבר זה מספרי שלדה, הוא לא יודע שום דבר מעבר למספרי שלדה.

<יעקב אנוך: מיוצרות בעולם 80 מיליון מכוניות בשנה.

<יעקב אנוך: הריקול הוא אין סופי.

<יעקב אנוך: אין מוות לריקול.

<יעקב אנוך: יכולות להיות 10 שנים של ייצור מכוניות בקבוצה הזאת.

<יעקב אנוך: כשיש ליצרן ריקול יש לו מערכת מחשב שהוא מודיע לכל מי שהוא מכר את האוטו את מספרי השלדה של המכוניות שכלולות בריקול, מה צריך לעשות בריקול.

<יעקב אנוך: הוא גם שולח אליו את החלפים.

<יעקב אנוך: מי שקנה מהיצרן את הרכב אחראי להמשיך בשרשרת עד לאן שזה לא יהיה.

<יעקב אנוך: בכדי שאנחנו נוכל להיכנס לנעל הזאת של אותו אחד, כי לנו היצרן לא הודיע, צריך להודיע ליצרן.

<יעקב אנוך: אני לא אומר מי יודיע.

<יעקב אנוך: אני אשמח לא לעשות את זה.

<יעקב אנוך: צריך מישהו להודיע ליצרן שהשלדה הזאת והזאת נמצאת בישראל.

<יעקב אנוך: ברגע שיודיעו ליצרן הוא יכניס את זה לקובץ ישראל ואז בקובץ ישראל נוכל לקבל ריקול ונדע שיש ריקול.

<יעקב אנוך: זאת הדרך הטבעית והנורמלית.

<יעקב אנוך: אם יש בעיה של סודות מסחריים, לנו אין בעיה שמשרד התחבורה יעביר ליצרן.

<יעקב אנוך: הוא ייתן כתובת, תיבת דואר.

<אבנר פלור: אני רוצה לצמצם את הבעיה.

<אבנר פלור: לגבי הנושא של היבואן הזעיר והיבואן האישי אין בעיה להעביר את מספרי השלדות ליבואנים.

<אבנר פלור: אנחנו נצטמצם ליבואן העקיף.

<ניל סמולט: בנושא הזה יש לנו באופן מפתיע זהות אינטרסים עם איגוד היבואנים.

<ניל סמולט: הם לא רוצים לקבל מאיתנו מידע, אנחנו לא רוצים למסור להם.

<ניל סמולט: משרד התחבורה יכול לשמש כפתרון.

גילה גמליאל: כן, כי זה מתבצע רק בשלב חריג.

אבישי ברוורמן: אבנר, אתם לוקחים על עצמכם את האחריות הזאת?

<יורם בונן: צריך להתאים את החובות של היצרן בנוגע לריקול למה שהודיע לו משרד התחבורה.

<יורם בונן: לא יכול להיות מצב שהיבואן לא קיבל הודעה ממשרד התחבורה על הריקול ובסוף הוא מחויב לטפל ברכב.

<קריאה: זה בלתי אפשרי.

אבישי ברוורמן: איפה משרד התחבורה לוקח את האחריות?

<קריאה: איך הוא יקבל תשלום על זה?

<קריאה: זה בלתי הגיוני.

אבישי ברוורמן: אבנר, מה הפתרון?

אבישי ברוורמן: איך עושים שלא יהיה פה חוסר תיאום?

<אבנר פלור: אדוני היושב-ראש, היות ובסוף זה מגיע ליצרן מאיתנו או באמצעות היבואן, אז הבעיה שעו"ד סמולנט מעלה ממילא קיימת.

<אבנר פלור: אני חושב שהכי טוב והכי נכון שזה יועבר באמצעות היבואנים הישירים ישירות אל היצרן ונעשה את זה, כמו שכתוב פה, מעת לעת.

<אבנר פלור: את ה"לפחות אחת לשנה" נבטל.

<אבנר פלור: אנחנו נעביר את מספרי השלדות ליבואנים הישירים.

אבישי ברוורמן: תנסח לי את זה.

גילה גמליאל: מבחינת היבואנים הישירים זה נשמע סביר שתעבירו את מספר הרכבים שלכם פה בארץ?

<קריאה: אין פתרון אחר.

אבישי ברוורמן: אני מבין שיש הסכמה ניסוחית ברוח הזאת .

אבישי ברוורמן: בואו נצביע על העיקרון ונתקדם הלאה.

<רון מלכה: יש פה איזו בעיה דואלית.

<רון מלכה: יש פה סוד מסחרי.

<רון מלכה: זה נכון שלפי מספר השלדה היצרן דרך היבואן הישיר יכול לתת את האחריות ואת הריקולים, אבל הוא גם יכול לדעת מאיפה אני הבאתי את האוטו ולחסום אותי.

<רון מלכה: אני לא נגד לתת את מספר השלדה.

<אבנר פלור: מה זה משנה אם אני מעביר או שהוא מעביר?

<אבנר פלור: בכל מקרה הוא ידע.

<רון מלכה: אנחנו רוצים שמספר השלדה יעבור כדי לממש אחריות וריקול, אבל אני גם רוצה שמשרד התחבורה ישמור עלי.

<רון מלכה: זה מתקשר בדיוק לסעיף הזה שאתה מבקש לדחות את ההחלטה עליו.

<רון מלכה: אם אחד משלושת העקרונות לא יתקיים לא יהיה ייבוא מקביל: הסכם בכתב, אחריות מימוש דרך יבואן ישיר ושתשמור עלי.

<רון מלכה: אם לא תשמור עלי אני אדרס.

ישראל כץ: ההצעה שלי היא להשאיר שיקול דעת לממונה במשרד אם לגבי היבואן העקיף זה יועבר על ידי היבואן הישיר או דך המשרד לפי אינפורמציה.

<קריאה: ברגע שאתה מממש את האחריות, ממילא יודעים מאיפה הבאת את זה.

<אבנר פלור: שיקול דעת הוא קצת בעייתי.

ישראל כץ: שיקול הדעת הזה יאמר שכל עוד הייבוא העקיף הוא בתחילתו והכמויות לא גדולות אתה צריך לתת את ההגנה.

ישראל כץ: הוא יעביר ואתה תשמור על חיסיון.

ישראל כץ: כאשר זה ילך ויתגבר ויהיה בהיקפים גדולים, אז - -

<אבנר פלור: היות ובכל מקרה מספר השלדה יגיע אליו באמצעות היבואן או באמצעותנו, והיות ואני לא נוקט בזמן כי אני אעביר את זה ליבואן הישיר בהקדם, אז עדיף, היות ומדובר פה גם במשהו בטיחותי - -

ישראל כץ: מה אתה אומר לגבי זה שאתה נותן את מספר השלדה?

<אבנר פלור: ממילא זה יגיע אליו.

<אבנר פלור: באמצעותי זה יגיע אליו.

<אבנר פלור: זה לא משנה.

גילה גמליאל: זה כן משנה.

אבישי ברוורמן: הוא לא יכול למנוע את זה.

<אבנר פלור: בכדי שלא יהיה און ליין באותו יום שהוא מעביר לי אני מעביר, או באותו יום שהוא מוכר את הרכב או מייבא - -

ישראל כץ: אתה מחזק את מה שאמרו לגבי הסעיף הנעלם, הקודם, שהיבואן עצמו צריך לפעול למנוע תחרות.

ישראל כץ: זה מה שאתה אומר.

ישראל כץ: היות והוא פעל עכב האינפורמציה שהגיעה אליו כדי לפגוע בתחרות, אז הוא עבר על הכללים.

<שרית זוכוביצקי-אור: זה כבר קיים.

גילה גמליאל: מתי אתם מעבירים את המספר של השלדה, את אותם מספרים שאתם רוצה להעביר ליבואן הראשי?

<קריאה: ב-day one.

<דפנה עין-דור: אחרי שהוא יירשם בארץ.

גילה גמליאל: אם אני מבינה נכון, לא מדובר במקרים שהם בשגרת היום לגבי ההתנהלות מול היצרנים.

גילה גמליאל: באיזה מקרים אתם צריכים שהיצרן ידע את מספר - -?

<שרית זוכוביצקי-אור: מיד.

גילה גמליאל: זה מהטיפול הראשוני שמגיע לרכב?

<אבנר פלור: אני לא יודע מתי יש ריקול.

<אבנר פלור: יכול להיות שהיום הוא מכר את הרכב, מחר היצרן מודיע שיש ריקול.

<אבנר פלור: אני מבחינתי חושב ורואה לנכון שצריך להודיע בהקדם ליבואן הישיר על מספרי השלדות שהגיעו לארץ, אבל בפועל לא כל יום כשהוא מוכר רכב אני באופן אוטומטי אעביר את זה ליבואן הישיר.

<אבנר פלור: אנחנו נעביר להם קבצים פעם בתקופה מסוימת.

<אבנר פלור: פה נקבע משהו כללי.

<אבנר פלור: אני חושב שסעיף 13(7), שמתייחס לפגיעה בתחרות, ימנע את מה שאתה אומר, כי במידה ונראה שהיבואן השתמש בזה לצרכים שהם לא - -

<איתי עצמון: אני רוצה להבין מה השינוי שיש בנוסח של סעיף 43א.

<שרית זוכוביצקי-אור: המנהל יעביר, מעת לעת ולפחות אחת לשנה, ליבואן ישיר את מספרי השלדה של כלי הרכב שיובאו לישראל מהתוצר שאותו הוא מייבא.

<איתי עצמון: הסיפא נשארת?

<איתי עצמון: את רשימת דגמי הרכב אתם משאירים?

<שרית זוכוביצקי-אור: לא צריך.

<איתי עצמון: מה שאמרת עכשיו בא במקום?

<שרית זוכוביצקי-אור: כן, זה במקום.

<יורם בונן: אני לא הבנתי את הדיון הזה.

<יורם בונן: יש פה זעזוע מזה שיעברו הודעות דואר אלקטרוני עם מספרי שלדה.

<יורם בונן: בסוף כל המהות של הסעיפים הקודמים היו שהרכב עצמו יגיע.

<יורם בונן: הבעיה היא מספרי השלדה?

<יורם בונן: הרי הרכב צריך להגיע.

אבישי ברוורמן: זאת הייתה שאלה רטורית.

אבישי ברוורמן: אני מחזק אותה.

<דידי רוזנפלד: העברה הזאת חשובה, כמו שאבנר התחיל להגיד בהתחלה, לא מפעם לפעם אלא מ- day one, כי יכול להיות ריקול בטיחותי מידי.

<ניל סמולט: אני שואל את משרד התחבורה אם הם בדקו או לא בדקו אם היצרן יודע גם לספק מידע על ריקול על פי דגמים של רכבים.

<ניל סמולט: זה היה פותר את הבעיה.

<ניל סמולט: אם משרד התחבורה מקבל מידע לפי דגמים, אז הוא יודע להפיץ לכל היבואנים הזעירים והעקיפים שיש בעיה עם דגם כך וכך וצריך לאתר את כל בעלי הרכבים.

<ניל סמולט: בסופו של דבר הנתונים על מספרי השלדה יגיעו ליבואנים הישירים, השאלה רק מתי.

<ניל סמולט: יש רלוונטיות אם הם יודעים חצי שעה אחרי שהדגם החדש של הרכב מגיע לארץ, או שהם יודעים את זה חודשיים אחרי שהדגם החדש הגיע לארץ.

<ניל סמולט: יש פה אלמנט של סוד מסחרי מעבר לשאלה מאיפה הרכבים.

<ניל סמולט: עצם השיווק המסחרי הוא משהו שהיום לא קיים.

<ניל סמולט: נתקלנו בזה בפועל.

אבישי ברוורמן: אתה מציע שנצביע על הסעיף כמו שהוא?

<ניל סמולט: אני שואל אם משרד התחבורה מסוגל לערוך את הבדיקה הזאת, לראות אם יש פתרון חלופי כך שמידע על ריקול יסופק גם עם נתוני דגם.

<ניל סמולט: אין צורך שב-day one היבואן הישיר ישב על כל מאגר המידע של כל הייבוא שלא באמצעותו בישראל.

ישראל כץ: אני חוזר לסעיף שכרגע לא על השולחן.

אבישי ברוורמן: הוקפא.

ישראל כץ: זה לא ייגמר בפחות מאשר איסור על היבואן לפעול כנגד התחרות.

ישראל כץ: זה לא ייגמר בפחות מזה.

ישראל כץ: אם, כמו שהיה עד היום, מספרי שלדות הועברו או היה חשד שהם הועברו - - אנחנו לא באים כבלשים כאן.

ישראל כץ: אנחנו רוצים ייבוא מקביל בצורה מאסיבית.

ישראל כץ: אם זה נועד לצורך הטיפול אני מציע שהיבואנים הם אלה שיעבירו את האינפורמציה ליצרן, אם מבחינה מקצועית זה הדבר הנכון לעשות כמו שאתה אומר.

ישראל כץ: אם זה נכון להעביר דרכם את מספרי השלדות, יועבר דרכם.

ישראל כץ: תפקידנו כמדינה לוודא שזה לא ינוצל לרעה.

ישראל כץ: אם אתם חושבים שהמציאות תהיה כזאת שדברים כאלה יכולים להיות מנוצלים לרעה, בואו נגנוז את כל החקיקה הזאת.

גילה גמליאל: מה הבעיה להעביר בשוטף את הדגמים ואת המאגר על מספרי השלדות למשרד התחבורה, כאשר במצב של ריקול לשלוף את השלדה באותו דגם ולהעביר?

אבישי ברוורמן: רונן לוי עושה בראש שזה לא אפשרי.

<רונן לוי: לממש אחריות זה לממש ריקול.

<רונן לוי: הזהות של האוטו אצל היצרן כדי שהיבואן יוכל לממש ולקבל עליו תשלום.

<רונן לוי: היבואן לא יכול לתפקד אחרת.

<שרית זוכוביצקי-אור: אם הוא לא ידע את מספר השלדה הוא לא ישלח הודעות.

<רונן לוי: את לא יכולה להימנע מזה.

ישראל כץ: אבנר, אם כל החוק נועד להגן על 100,120 רכבים של ייבוא עוקף, אז בוא נגנוז.

ישראל כץ: אנחנו מדברים על אלפים, על תחרות גלויה ולמנוע אפשרות של פגיעה.

ישראל כץ: תעשה שיטה שהיא השיטה הנכונה.

ישראל כץ: אם היבואנים הישירים הם עמוד התווך בעניין, אז הם עמוד התווך עד שהמציאות תשתנה.

<אבנר פלור: יש לי הצעה שיכולה לתת מענה לכל.

<אבנר פלור: הנושא של היקף האחריות, מימוש האחריות זה פר שלדה.

<אבנר פלור: אני מקליד את מספר השלדה, אני יודע את הפרטים והכל.

<אבנר פלור: אדוני היושב-ראש, יכול להיות מצב שישנו ריקול לדגם רכב מסוים ובדגם הזה יכולים להיות מספרי שלדות כאלה וכאלה.

<אבנר פלור: בכדי לדעת שהרכב הזה אמור לבצע ריקול זה אך ורק על ידי מספר השלדה.

<אבנר פלור: היות ויש את החשש, שאני מבין אותו, שאם נעביר כל יום את מספרי השלדות זה יכול להוות בעיה מסחרית מסוימת - אנחנו לא מעבירים את זה כל יום או כל שעה – אני רוצה להוסיף שהשר יהיה רשאי, במידה ונראה שיש בעייתיות מסוימת, לשנות את עיקרון העבודה.

<אבנר פלור: עיקרון העבודה היום שנעביר מספרי שלדה.

<אבנר פלור: אם נראה שזה מהווה בעייתיות מסוימת, לשר תהיה הסמכות שנשנה את העיקרון.

אבישי ברוורמן: באישור ועדת הכלכלה.

<איתי עצמון: אנחנו נוסיף בסיפא של הסעיף שהשר, באישור הוועדה, רשאי לקבוע הוראות לעניין דיווח או דרך אחרת - -

<שרית זוכוביצקי-אור: דרך אחרת לעניין מסירת המידע.

אבישי ברוורמן: אני מבהיר שבכל הנושא של 43 מדובר בעקרונות.

אבישי ברוורמן: תקנות בכל הנוגע להודעות שיימסרו לציבור ולבעלי כלי רכב יהיו באישור ועדת הכלכלה.

<יערה למברגר: דרך אחרת למסירת המידע ואולי גם מידע אחר שיימסר.

<יערה למברגר: אולי ירצו להגיד שזה יהיה דגמים ולא - -

אבישי ברוורמן: מי בעד סעיף 43א?

אבישי ברוורמן: בעד – פה אחד

אבישי ברוורמן: סעיף 43א אושר עם כל השינויים בסעיף 44 אני אסיים היום.

אבישי ברוורמן: בסעיף הזה יש בעיה במנגנון ההתחשבנות בין היבואנים.

אבישי ברוורמן: זה בסופו של דבר יפגע בצרכנים, לא רק ביבואנים הישירים.

אבישי ברוורמן: אני אציע הצעה אחרי שנקריא את 44 (ב).

<שרית זוכוביצקי-אור: תשלום עבור 44 (א) לשם ביצוע חובתו לפי סעיפים 42(א) ו43(א) (בסעיף זה - מתן עלויות נלוות השירות), רשאי יבואן רכב ישיר לדרוש מהיבואן העקיף או הזעיר אשר ייבא את הרכב אשר לו ניתן השירות או מבעל רכב שיובא לפי סעיף 31 (בסעיף זה – היבואן האחר), תשלום סביר בעד עלויות נלוות שאינן מכוסות בהתחייבויות היצרן לפי סעיף 53(א)(5) ו-(7).

<שרית זוכוביצקי-אור: באין הסכמה בין יבואן הרכב הישיר ליבואן האחר על התשלום לפי סעיף קטן (א), רשאי השר, באישור שר האוצר או עובד משרד האוצר שהוא הסמיכו לכך, להורות על התשלום שישלם היבואן האחר ליבואן הרכב הישיר בהתאם לסעיף קטן (א) בהתבסס על העלות והצמדה למדד המחירים לצרכן, וכן רשאי הוא ליתן כל הוראה אחרת כפי שיראה לנכון בנסיבות עניין, לרבות בדבר תשלומים חלקיים ומועד התשלום; הוראה לפי סעיף קטן זה תינתן תוך זמן סביר בהתחשב בנסיבות העניין; בסעיף קטן זה, "השר" – לרבות עובד המשרד שהשר הסמיכו לכך.

אבישי ברוורמן: הסעיף הזה, כמו שהוא מנוסח כרגע, יאפשר לשרי התחבורה והאוצר לא לקבל אחריות במשך שנים במחלוקות בין יבואנים.

אבישי ברוורמן: התוצאה יכולה להיות פגיעה בצרכן.

אבישי ברוורמן: אמנם בסעיף (ג) החוק מחייב את היבואן הישיר לטפל ברכב גם במקרה של מחלוקת, אבל ברור שיהיו כאן טרטורים הלוך ושוב וניירת.

אבישי ברוורמן: היבואן הישיר מחויב לתת שירות, אבל לא שירות טוב או סביר.

אבישי ברוורמן: הצרכן יכול ליפול בין הכיסאות במאבק בין שני גורמים עסקיים.

אבישי ברוורמן: יש כאן תמריץ מובהק ליבואן העקיף לייצר מחלוקות.

אבישי ברוורמן: גם לא הגיוני שמחלוקות על 1000 שקלים יטופלו כמו מחלוקות על מיליון שקלים, לכן אני מציע שמנגנון אישור המחלוקות יוגבל בזמן.

אבישי ברוורמן: לדעתי 60 יום זה זמן סביר.

אבישי ברוורמן: בנושא אופן החישוב דיברנו פה על עלות פלוס הצמדה.

אבישי ברוורמן: כדי לפשט את כל התהליך אני חושב שצריך להיקבע כבר כעת שיהיה מדרג כלשהו.

אבישי ברוורמן: במחלוקות בסכומים יחסית קטנים מנהל מינהל הרכב יוכל להכריע בעצמו.

אבישי ברוורמן: מחלוקות גדולות יעלו להכרעת השר או שני השרים, בהתייעצות עם שר האוצר, כדי שלא יהיה פה טרטור וסיבוך.

גילה גמליאל: זה נשמע סביר בהחלט.

גילה גמליאל: בתחילת הדיון היום התבקשנו לשאול מה הן העלויות הנוספות, הנלוות.

גילה גמליאל: היא טענה שאין.

<יערה למברגר: סכומים קטנים.

גילה גמליאל: אם אין, בשביל מה יש סעיף?

אבישי ברוורמן: אם קטנים, למה לטרטר?

אבישי ברוורמן: החשש שלי זה מהטרטור.

גילה גמליאל: אם אין, למה יש סעיף?

גילה גמליאל: אם יש ומדובר בסכומים מינוריים, בשביל מה לערב את השרים מלכתחילה?

אבישי ברוורמן: זה מה שאמרתי פה בתיקונים.

גילה גמליאל: אין מיליונים.

אבישי ברוורמן: אם אין מיליונים, זה רק פה.

אבישי ברוורמן: אם יש מיליונים - -

<יערה למברגר: ההנחה הייתה שהשרים יסמיכו.

גילה גמליאל: הגעתם עד בית משפט לעניינים מינהליים.

<לאה ורון: יערה, כשכתוב רשאי השר - הכוונה לשר התחבורה - זה גם מישהו מאנשי המשרד?

<יערה למברגר: כתוב השר - -

<שרית זוכוביצקי-אור: יכול להיות כל פקיד.

אבישי ברוורמן: אני מציע שאת כל מה שהצעתי פה ניקח לתיקונים, נצביע ונאשר.

גילה גמליאל: אני לא מרגישה נוח עם הסעיף הזה.

גילה גמליאל: איך זה עובד היום בפרקטיקה?

אבישי ברוורמן: גילה, את מצטרפת לדעתי שאם הסכומים קטנים אסור לטרטר.

אבישי ברוורמן: עדיין הם טוענים שיכול להיות שיהיו פה את הדברים.

גילה גמליאל: היום אין סכומים.

אבישי ברוורמן: אין יבואן עקיף.

אבישי ברוורמן: אנחנו פותחים עולם חדש, בוראים עולם חדש.

<יערה למברגר: היום זה סכומים קטנים.

גילה גמליאל: אני לא רוצה לייצר לנו בעיות יש מאין.

גילה גמליאל: אם אין, אז אין.

<שרית זוכוביצקי-אור: אין ניסיון - -

גילה גמליאל: בתור מחוקקת אני מרגישה לא נוח לחוקק דברים הזויים שאין בהם ממש.

גילה גמליאל: אם יש צורך, בואו נסמיך את השר במידת הצורך לתקן תקנות.

גילה גמליאל: למה להביא את זה בחוק הישיר?

<איתי עצמון: מכיוון שעד שיהיו תקנות לא יהיה מנגנון להפעיל.

אבישי ברוורמן: את לא יכולה לעשות את זה.

<שרית זוכוביצקי-אור: (ג) אין בהיעדרה של הסכמה בין יבואן הרכב הישיר ליבואן האחר על התשלום כאמור בסעיף קטן (א) כדי למנוע או לעכב את מתן השירות בידי היבואן הישיר.

<שרית זוכוביצקי-אור: (ד הרואה עצמו נפגע מהחלטת השר לפי סעיף קטן (ב), רשאי לעתור לבית משפט לעניינים מינהליים.

<שרית זוכוביצקי-אור: (ה השר רשאי לקבוע הוראות בדבר דרכי החישוב של התשלום לפי סעיף זה ומרכיביו, והוראות בדבר הצמדת התשלום האמור למדד המחירים לצרכן.

גילה גמליאל: למה לא להפוך את סעיף (ה) לסעיף המרכזי ולבטל את - -?

אבישי ברוורמן: הבנתם את הרוח שאנחנו לא רוצים לטרטר את הצרכן.

אבישי ברוורמן: בתחילה זה דברים קטנים.

אבישי ברוורמן: אנחנו לא רואים את המיליונים.

אבישי ברוורמן: המלצתי פה על תיקונים שיצמצמו, שידאגו.

אבישי ברוורמן: אני מבקש שתתייחסו לזה.

אבישי ברוורמן: הרוח היא אותה רוח של חברת הכנסת גמליאל.

<אודי שניידר: הסעיף בחוק מטיל על יבואן ישיר לתת את השירותים לפי סעיף 42(א) ו-43(א).

<אודי שניידר: זה בעצם לכל אורך חיי הרכב.

<אודי שניידר: אני לא בטוח שהיבואן הזעיר שמייבא רק 20 כלי רכב יהיה קיים במשך כל אורך חיי הרכב.

<אודי שניידר: עם מי אז בדיוק יתחשבן היבואן הישיר על ההוצאות הנלוות?

<אודי שניידר: אני חושב שלא מובאת פה בחשבון האפשרות.

<אודי שניידר: כשמבצעים תיקון לאחריות לא תמיד היצרן מכיר בתיקון לאחריות.

<אודי שניידר: לפעמים היבואן הישיר מגיש את תביעת האחריות ליצרן והיצרן אחרי כמה זמן אומר: אני נורא מצטער, זה לא היה תיקון אחריות, זה היה עכב תאונה, זה היה עכב שימוש לקוי.

<אודי שניידר: מי יישא אז בהפסד של הכסף הזה?

<אודי שניידר: האם היבואן הישיר צריך לשאת בהפסד של כסף שנגרם כתוצאה מזה שהיבואן הזעיר הביא רכב שהיצרן הזעיר לא הכיר באחריות שלו?

<דני בליליוס: יש דבר שנקרא אמנה אקס-טריטוריאלית, שיבואן מקבל עמלה מיצרן על רכבים שנמכרו בטריטוריה שלו אבל באו לא מהטריטוריה, זאת אומרת, רכבים שהגיעו ממדינות אירופה לישראל והיצרן לעיתים - אני לא אומר שתמיד, כי אני לא יודע איך זה עובד בכל המותגים - -

<יעקב אנוך: אין דבר כזה.

<דני בליליוס: אני מכיר דבר כזה.

<דני בליליוס: אני קיבלתי בעבר הרבה מאוד כאלה.

<דני בליליוס: אל תגיד שאין.

<יעקב אנוך: אני אומר מניסיוני הקל.

<דני בליליוס: אני חושב שבמקרה הזה צריך לחייב את היבואן שיצהיר אם הוא קיבל עמלה אקס-טריטוריאלית.

<דני בליליוס: מדובר על סדר גודל של 3% ממחיר הרכב.

<חיים פילצר: הסעיף הזה בכלל לא צריך להתקיים.

<חיים פילצר: יש אחריות יבואן ישיר, יש אחריות יבואן עקיף.

<חיים פילצר: מה שאתם עושים זה מעקרים.

<חיים פילצר: מה פתאום באה עכשיו התחשבנות בין שני היבואנים?

<חיים פילצר: יש לו מתן אחריות לכל כלי הרכב.

<חיים פילצר: מאיפה הבאתם את הדבר הזה שתהיה התחשבנות?

<חיים פילצר: מה, הוא יתחשבן איתו על הגרר?

<חיים פילצר: על מה הוא יתחשבן איתו בדיוק?

<אינגריד הר אבן: אנחנו שותפים לדעה שהסעיף הזה מיותר לחלוטין.

<אינגריד הר אבן: אם בכל זאת יוחלט להשאיר אותו, אני מציעה תיקון ניסוחי שהוא מהותי.

<אינגריד הר אבן: בסעיף 44(א), בסוף צריך להוסיף את המילים "באם קיימות".

<איתי עצמון: הן חייבות להיות קיימות, כי אחרת לא יהיה רישיון.

<אינגריד הר אבן: גם בפסקי דין של בתי משפט שופטים לעיתים קרובות כותבים את המילים "באם יש".

<אינגריד הר אבן: למה?

<אינגריד הר אבן: כי הנוסח הנוכחי מניח את קיומן של העלויות.

<אינגריד הר אבן: יכול להיות שאין עלויות.

<אינגריד הר אבן: פה צריכה להיות איזו שהיא הצהרה מטעם המחוקק על כך שהוא לא יוצא מנקודת הנחה - -

<איתי עצמון: את מתכוונת לעלויות, לא להתחייבויות.

<איתי עצמון: ככל שישנן?

<אינגריד הר אבן: ככל שישנן.

<איתי עצמון: בעד עלויות נלוות ככל שישנן?

<אינגריד הר אבן: כן.

<אינגריד הר אבן: לגבי הסעיף הזה של בית משפט לעניינים מינהליים.

<אינגריד הר אבן: זה בדיוק הפתח לטרור משפטי.

<אינגריד הר אבן: אנחנו יודעים שליבואנים הישירים יש הרבה כסף להרבה עורכי דין.

<אינגריד הר אבן: הם ילכו לבתי משפט בוקר וערב.

<אינגריד הר אבן: יבואן זעיר של 20 רכבים ייתקע בבתי משפט.

<אינגריד הר אבן: אנחנו מציעים שבמקום בית משפט לעניינים מינהלים יהיה איזה שהוא סוג של שימוע בפני השר.

<שרית זוכוביצקי-אור: אי אפשר, זה תקיף.

אבישי ברוורמן: עו"ד הר אבן, את בקיאה מכל הכיוונים.

אבישי ברוורמן: יש פה חשש שיהיו אז בג"צים וכל מיני דברים כאלה.

<רונן לוי: אלה מנגנונים שלא צריכים להיות בחקיקה ראשית.

<רונן לוי: המנגנון עצמו צריך להיות בחקיקה משנית.

<דניאל עיני: אני מבקש להזכיר את מה שאמרתי קודם.

<דניאל עיני: יש מקרים שיבואן החליט שלא כדאי לו כלכלית להביא דגם רכב מסוים בגלל העלויות האלו.

<דניאל עיני: עכשיו אתה מטיל עליו חובה?

<ניל סמולט: אני מצטרף לדבריה של עו"ד הר אבן.

<ניל סמולט: הסעיף הזה בכוח יוצר חיכוכים מיותרים.

<ניל סמולט: יש מספיק בחיים גם בלי זה.

<ניל סמולט: זה נותן אישור ליצור מחלוקת יש מאין.

<ניל סמולט: בפועל, והזכרתי את זה לפני שתי ישיבות, ישנו נוהל של היבואן הישיר איך לטפל ברכבים מיבוא עקיף.

<ניל סמולט: אפשר לאמץ את זה במשרד התחבורה בשתי ידיים.

<ניל סמולט: הנוהל הזה עובד מצוין.

<ניל סמולט: מה שבאחריות מטפלים.

<ניל סמולט: הנוהל הזה מתייחס גם לרכב מוסטנג.

<ניל סמולט: מטפלים בזה.

אבישי ברוורמן: מה ההמלצה שלך?

<לאה ורון: ואם יש מחלוקת בין יבואן ישיר ליבואן אחר?

<ניל סמולט: לא צריך את הסעיף הזה.

<ניל סמולט: מה שבאחריות מטפלים באחריות, מה שלא באחריות מבקשים תשלום ומשלמים את זה.

<קריאה: יש פה גם תחזוקה, לא רק - -

<יורם בונן: הטכניקה כאן מאוד מטרידה.

<יורם בונן: בסעיף 1 קובעים את כפיית מתן השירות על ידי היבואן למתחרה.

<יורם בונן: כשמגיעים לחלק העיקרי שאומר שכשזה נושא בעלויות מישהו צריך לשלם, אז אומרים שזה לא צריך להיות בחקיקה ראשית.

<יורם בונן: בעינינו, אדוני, התנאי, אם בכלל, לכל הסעיף הקודם של כפיית השירות זה שיהיה לידו סעיף של נשיאה בעלויות.

<רון מלכה: אני מצטרף לעו"ד סמולנט ולרונן.

<רון מלכה: הסעיף הזה לא צריך להיות קיים.

<רון מלכה: היבואן בדרך כלל משופה על רוב העלויות שלו מהיצרן.

<רון מלכה: מה אתה עושה בייבוא אישי?

<רון מלכה: איך אתה גובה מאותו אחד של המוסטנג?

<קריאה: הוא לא חייב לו כלום.

<זאב ש. פרידמן: אני מסכים עם ההערה שאמר עו"ד שניידר.

<זאב ש. פרידמן: הסעיף הזה בא לעולם מכיוון שייתכן ותהיה נשיאה בעלויות למי שמבצע -- ככל שיש סכנה כזו אני לא רק מסתפק בחשש של עו"ד שניידר לגבי יבואן זעיר.

<זאב ש. פרידמן: אני אשאל מה יקרה אם מישהו ניסה את מזלו.

<זאב ש. פרידמן: ניקח את "בטר פלייס" שניסו לייבא סוג רכב ונעלמו.

<זאב ש. פרידמן: מישהו אחר מחויב באחריות?

<זאב ש. פרידמן: מי ישלם?

<זאב ש. פרידמן: כמובן שיתקנו את זה כי יש חובה בחוק, אבל אדוני הצרכן, אנא שלם.

<זאב ש. פרידמן: אני חושב שאסור לתת למצב שבו הצרכן יצטרך לשאת בעלות לקרות.

אבישי ברוורמן: בלי הסעיף הזה יש פה בעיה חוקתית.

<יערה למברגר: אנחנו חשבנו שהסעיף הזה הכרחי.

<יערה למברגר: דיברנו קודם על המחויבויות שמוטלות על היבואן הישיר מכוח סעיף 35.

<יערה למברגר: כשדנו ואמרנו שההסדר הוא מידתי, חלק מהתשובה שלי התייחסה לסעיף 44.

<יערה למברגר: זה חלק הכרחי בהסדר.

<יערה למברגר: אם מורידים את סעיף 44 כל האיזון שדיברתי עליו מתערער.

<יערה למברגר: אנחנו חושבים שהסעיף הזה חיוני.

<יערה למברגר: אנחנו לא המצאנו את זה.

<יערה למברגר: יש מודלים של סעיפים דומים בחקיקה שנעזרנו בהם.

<יערה למברגר: יש בחוק התקשורת לגבי תקשורת בין מפעילים וירטואליים.

<יערה למברגר: יש את סעיף 35א לחוק המים שמדבר על ספק מים אחד שמעביר בתשתית של ספק מים אחר.

<יערה למברגר: יש בחשמל שימוש בתשתית.

<יערה למברגר: בתחומי התשתית רואים באופן רוחבי שפעמים רבות יש בעיות תחרותיות, יש שחקנים בשוק שנאלצים לעשות שימוש בתשתית של שחקן ותיק שקיים.

<יערה למברגר: זה מאוד דומה למה שנעשה פה.

<יערה למברגר: כדי להגיע לאחריות ולריקול שמגיעים דרך היצרן צריך לעשות שימוש בתשתית הזאת.

<איתי עצמון: אני לחלוטין מסכים עם דבריה של נציגת משרד המשפטים בעניין הזה.

<זאב ש. פרידמן: מה אתה עושה כשנעלם מי שמממן?

<זאב ש. פרידמן: מה אתה עושה כשהיבואן העקיף לא נמצא כאן?

<זאב ש. פרידמן: מה אתה עושה כשהיבואן הזעיר כבר לא נמצא כאן?

<זאב ש. פרידמן: למה שהצרכן יצטרך לשלם את הסכומים?

<איתי עצמון: השאלה אם זה המקום לפתור את הקושי שעליו אתה מצביע.

<זאב ש. פרידמן: אפשר לעשות את זה על דרך ההפניה, אבל שנרשום כאן את ההערה שבעוד אנחנו אוספים את הערבויות מהיבואן, הן ישמשו - -

<דפנה עין-דור: אין ערבויות.

<זאב ש. פרידמן: למה שהצרכן ישלם את הכסף?

אבישי ברוורמן: ייתכן שבשלב זה יש עלויות קטנות וטרטור רב, לכן בואו נעשה את צמצום הטרטור מכל הדברים האלה.

אבישי ברוורמן: אם בעתיד יהיו מיליונים, נלך לשר האוצר ולשר התחבורה.

<איתי עצמון: בסעיף קטן (ב) כתבתם "בהתבסס על העלות".

<איתי עצמון: אני מבין שכאן אנחנו נוסיף את המילים "והצמדה למדד המחירים לצרכן".

<איתי עצמון: האם כשאתם אומרים "בהתבסס על העלות" זה אומר שזה עלות פלוס הצמדה, או שיש עוד מרכיבים?

<יערה למברגר: בסעיף קטן (ה) אתם רואים שכתוב "דרכי החישוב של התשלום לפי סעיף זה ומרכיביו".

<יערה למברגר: יהיה פירוט של המרכיבים בתוך זה, אבל הביסוס הוא מחיר.

<יערה למברגר: זה מבוסס על עלות, כמו קביעת תעריפים שנעשית.

<איתי עצמון: אני שואל את זה, כיוון שבמודלים בחקיקה שאני מכיר בתחומים אחרים בדרך כלל כשכתוב "בהתבסס על עלות" כתוב אם נוסף רווח סביר או לא נוסף רווח סביר.

<איתי עצמון: זאת שאלה.

<איתי עצמון: את אומרת שאת המענה לשאלה הזאת אתם תתנו בתקנות.

<יערה למברגר: כן, בתקנות.

<שרית זוכוביצקי-אור: סעיף (ב) מאפשר הכרעה של השר או עובד מטעמו גם ללא תקנות.

<איתי עצמון: תיכף.

<איתי עצמון: היושב ראש ביקש משהו אחר.

<איתי עצמון: התיקון שלכם שהיה בסעיף קטן (ב), תיקון שהקריאה עו"ד זוכוביצקי, הוא שרשאי לייתן הוראה בעניין מועד התשלום.

<איתי עצמון: השאלה אם זה דבר שראוי להשאיר לשיקול דעת.

<איתי עצמון: אני חושב שצריכה להיות הוראה לגבי מועד התשלום.

<יערה למברגר: תהיה הודעה.

<איתי עצמון: אני חושב שזה עניין שבחובה.

<איתי עצמון: היושב-ראש ביקש שהוראת התשלום, הוראה שתיקבע לפי סעיף קטן (ב), תינתן תוך 60 ימים.

<יערה למברגר: בתוך זמן סביר ונסיבות העניין שלא יעלה על 60 יום.

<איתי עצמון: נכון.

<איתי עצמון: מבחינת הגורמים שיהיו רשאים לייתן את ההוראות האלו.

<איתי עצמון: השאלה אם יש כאן צורך בשר, בעובד המשרד שהוא הסמיך לכך, או שפשוט מנהל אגף הרכב באישור עובד משרד האוצר.

<אבנר פלור: המנהל.

<איתי עצמון: לעניין התקנות בסעיף קטן (ה).

<איתי עצמון: לפי הסעיף הזה תינתן לשר סמכות שבשיקול דעת להתקין תקנות בדבר דרכי החישוב.

<איתי עצמון: אני מבין שאין בהוראות בעניין ההצמדה צורך.

<יערה למברגר: אולי לגבי רכיבי הצמדה, אם ירצו לשנות את זה ממדד המחירים לצרכן למדד אחר.

<איתי עצמון: לא מדד המחירים.

<דפנה עין-דור: אופן הצמדת התשלום.

<איתי עצמון: אני מתייחס עכשיו למה שהזכיר היושב-ראש לעניין החשש שלו מפני בירוקרטיה, החשש שלו שלא יהיו הסדרים ועד שיהיו הסדרים כאלה מה יהיה המצב בפועל.

<איתי עצמון: השאלה אם לא ראוי שהתקנות האלו ייקבעו תוך זמן מסוים.

<איתי עצמון: זאת סמכות שכרגע בשיקול דעת.

<איתי עצמון: השר יכול לעשות שימוש בסמכות הזאת ויכול שלא.

<שרית זוכוביצקי-אור: בסעיף משנה 40(ב) לא צריך תקנות בשביל להסמיך אותו.

<שרית זוכוביצקי-אור: יבוא סכסוך והשר יכריע בו.

<שרית זוכוביצקי-אור: לא צריך תקנות.

<שרית זוכוביצקי-אור: יהיה עזר אחר כך.

<איתי עצמון: אני רק מפנה את תשומת הלב לכך שברגע שאין תקנות שיש בהן את כל ההסדר בעניין דרכי החישוב - - השאלה כאן אם לא יהיה קושי להפעיל את שיקול הדעת הזה.

<איתי עצמון: ברגע שיש סט תקנות וברור איך פועלים זה עשוי לפשט את התהליך.

<יערה למברגר: אני יכולה להגיד לך שסעיף 35א לחוק המים, שהוא דומה, הופעל במשך שנים רבות ללא תקנות.

<יערה למברגר: מאז נקבעו תקנות.

<יערה למברגר: בשנים הראשונות הוא הופעל ללא תקנות.

<איתי עצמון: יכול להיות, אינני יודע.

<איתי עצמון: אני לא מכיר את הסעיף שם.

<איתי עצמון: אני מעלה כרגע את השאלה להכרעת הוועדה.

<איתי עצמון: אנחנו כרגע מחוקקים הסדר חדש.

<שרית זוכוביצקי-אור: לפעמים דווקא בשלב הראשון קשה לכתוב תקנות כי לא יודעים מה הם הרכיבים.

<שרית זוכוביצקי-אור: אחר כך, כשיהיו מקרים פרטניים, נהיה בשלים לקבוע תקנות.

<איתי עצמון: אתם טוענים שאין צורך בתקנות.

<שרית זוכוביצקי-אור: התקנות יסייעו בעתיד אם יהיה צורך.

<איתי עצמון: האם, אדוני היושב-ראש, אתה רוצה שככל שיהיו תקנות כאלו הן יגיעו לאישור ועדת הכלכלה?

אבישי ברוורמן: רק אם זה עקרונות.

<דידי רוזנפלד: כצרכן אני אשאל את השאלה.

אבישי ברוורמן: למה צריך את זה.

<דידי רוזנפלד: צריך הכל, רק מה קורה אם היבואן העקיף והזעיר לא ישלמו?

<דידי רוזנפלד: מה יקרה באותו מצב?

אבישי ברוורמן: מה קורה במקרה כזה?

<יערה למברגר: זאת תוספת שלא נמצאת פה.

<יערה למברגר: אנחנו מתכוונים להוסיף לעיצומים הכספיים - -

<איתי עצמון: אני מוכרח להגיד שזאת הייתה גם הערה שלי.

<איתי עצמון: אני מוכרח להגיד שכשהעברתי את ההערות שלי לנציגי הממשלה, אחת השאלות הייתה מה בעצם הסנקציה על אי העברת התשלום.

<לאה ורון: זה בבסיס הצעת החוק.

<איתי עצמון: זה לא בסעיף הזה, זה בפרק העיצומים.

אבישי ברוורמן: בסעיף העיצומים נוסיף את הערת עצמון ורוזנפלד.

<דידי רוזנפלד: אין לייבוא הזעיר שום חובה לתת איזו שהיא ערבות למשרד.

<דידי רוזנפלד: יבואו ויגידו לצרכן שהיבואן הזעיר צריך לשלם את התקלה.

<דידי רוזנפלד: אין יבואן זעיר.

<דידי רוזנפלד: מי ישלם באותו רגע?

אבישי ברוורמן: זאת שאלת פרידמן.

<קריאה: מה אם הוא פושט את הרגל?

<דידי רוזנפלד: אם הוא יפשוט רגל הוא לא יקבל עוד פעם רישיון, לכן אין שום סנקציה.

אבישי ברוורמן: לפני שאני מעלה את זה להצבעה אני רוצה להודות לשר שמקדיש את הזמן שלו , עובד ביסודיות, לכל האנשים שישבו פה.

אבישי ברוורמן: למרות שיש פה חילוקי דעות יש פה הקשבה, כבוד הדדי.

אבישי ברוורמן: לכל אחד יש אינטרס.

אבישי ברוורמן: בסופו של דבר אנחנו רוצים להגיע פה למשהו שיהיה טוב לעם ישראל.

אבישי ברוורמן: אני מעלה את סעיף 44 להצבעה.

אבישי ברוורמן: מי בעד?

אבישי ברוורמן: בעד – פה אחד

אבישי ברוורמן: סעיף 44 אושר עם כל התיקונים.